<strong>În ziua în care voi deschide televizorul, paginile unui ziar sau ale unei reviste, voi intra pe net și voi... consuma în paralel cu ”Farmacia inima Catena!” și un spot publicitar de genul ”Stațiunea inimii Covasna!”, atunci voi fi bucuros. Atunci va veni ziua de aur pentru turismul balnear românesc.</strong>
<a href="http://www.travellermagazin.ro/arhiva/wp-content/uploads/2015/08/Marian-Constantinescu2015-august1.jpg"><img class="alignleft size-medium wp-image-3903" src="http://www.travellermagazin.ro/arhiva/wp-content/uploads/2015/08/Marian-Constantinescu2015-august1-225x300.jpg" alt="Marian-Constantinescu2015-august" width="225" height="300" /></a>Adevăruri. Populația României îmbătrânește. Ca și cea a Europei. Dar datorită stress-ului, unui stil de viață dezordonat o parte din tineri se îmbolnăvesc prea devreme și prea grav. Maladiile sunt combătute cu saci de medicamente îngurgitate fără discernământ în fiecare zi, lună, an. Totul costă, nimic nu e pe gratis. Reflexul medicilor de a pune imediat mâna pe pix și a-ți scrie un pomelnic cu medicamente, numit rețetă, trădează un interes comercial de vânzări. În același timp pacientul e privat de informații minime despre alternative mai ieftine, mai eficiente. Sănătatea nu e atractivă pentru fabricile de medicamente ori rețelele de farmacii. Boala este mult mai profitabilă. Treaba e că România deține numeroase stațiuni balneare cu factori curativi ce cândva contribuiau la refacerea forței de muncă, a tonusului fizic și psihic.
Stațiunile există și azi. Tratamentele s-au diversificat, investițiile au început să se vadă, turistul dă semne că începe să se reorienteze spre concedii de întreținere și refacere. Mai există și mulți bătrâni încăpățânați, care au tupeul să creadă că 3 săptămâni la tratament sunt mai eficiente decât sacul cu pastile. Ei știu că au dreptate. O simt pe pielea lor de decenii. Alții au ales drumul iluziei, cum că un pumn de medicamente stă la baza elixirului sănătății. Au rămas cu... elixirul. În toată această mare confuzie principalii perdanți sunt managerii societăților balneare care ar trebui să iasă la luptă pentru stabilirea unui <a href="http://www.travellermagazin.ro/arhiva/wp-content/uploads/2015/08/Coperta-Traveller-Magazin-134.jpg"><img class="alignright size-medium wp-image-3875" src="http://www.travellermagazin.ro/arhiva/wp-content/uploads/2015/08/Coperta-Traveller-Magazin-134-207x300.jpg" alt="Coperta Traveller Magazin 134" width="207" height="300" /></a>echilibru. Trebuiesc făcute investiții în informare, publicitate și în cointeresarea medicilor. Da, termenul e corect. Turismul balnear e comisionabil doar la agențiile de turism. Un pachet turistic într-o stațiune interesează mai mult pe un travel agent decât pe un medic. Pentru orice bătaie de pleoape există o pastilă. Fiecare pastilă este însă comisionabilă.
Dar eu rămân un optimist incurabil. Ziua în care voi deschide televizorul, paginile unui ziar sau reviste și voi... consuma în paralel cu ”Farmacia inima Catena!” și un spot publicitar de genul ”Stațiunea inimii Covasna!” va veni cu siguranță. <strong>Ea ar putea fi chemată mai repede de această branșă din industria turistică ce trebuie să se înhame la căruța promovării. Pentru că deocamdată e înțepenită la faza de... enunț.    </strong>

MARIAN CONSTANTINESCU