Absolut, este vorba de o revoluţie în lumea croazierelor. Allure of the Seas este cea mai nouă navă a companiei de croaziere Royal Caribbean International. Este şi cea mai mare din lume, pentru că depăşeşte în lungime pe sora sau fratele ei, depinde cum priviţi lucrurile - Oasis of the Seas -, lansată la apă, în decembrie 2009.

<a href="http://www.travellermagazin.ro/arhiva/wp-content/uploads/2011/03/Allure-451.jpg"><img class="alignleft size-medium wp-image-175" title="Allure 451" src="http://www.travellermagazin.ro/arhiva/wp-content/uploads/2011/03/Allure-451-300x225.jpg" alt="" width="300" height="225" /></a>Cu cât este mai lungă? Cu... 5 centimetri, adică are 360 de metri. Allure şi-a început drumul pe ocean, în ultima lună a anului trecut. Deţine multe performanţe tehnice dar este şi promotorul unor concepte unice de loisir, enterteiment, restauraţie, sport, spa etc. Cu o parte dintre acestea ne-am familiarizat la faţa locului, împreună cu câteva mii de travel agenţi şi câteva sute de jurnalişti şi editori de turism invitaţi la Fort Laudertale, din întreaga lume.

“Royal Caribbean International Ltd. a fost fondată în 1969. Circa 75% din clienţi provin din America de Nord. Anul trecut cele 22 de nave pe care le deţinem în patrimoniu au frecventat 261 de porturi în 72 de ţări de pe 6 continente” – a declarat  la conferinţa de presă Richard D. Fain, preşedinte şi CEO al Royal Caribbean Cruises LTD. O descriere a intimităţilor tehnice aparţine lui Adam Goldstein, preşedinte la Royal Caribbean Cruises: “Allure a fost construit la Turku în Finlanda, şi are o greutate de 225. 282 tone ca şi Oasis of the Seas.  Nava a fost asamblată din 500 de părţi individuale. Lungimea conductelor în interiorul vasului  depăşeşte 150 de mile iar cea a cablurilor electrice este de 3.300 de mile. Nava are 64 metri lăţime şi 65 înălţime de la linia apei. În interior funcţionează 24 de lifturi. Din cele 2.700 de camere,  1.959 au balcon. Capacitatea totală de cazare este de 6.318 de turişti, la care se adaugă 2.413 de membrii ai echipajului. Provin din peste 70 de ţări ale lumii”.

Prin ce diferă Allure, în ceea ce priveşte adresabilitatea, faţă de generaţiile anterioare de nave? Un răspuns l-a oferit Lisa Bauer, Senior Vice President – International: “Suntem încântaţi că am lansat servicii unice de la bordul navei Allure. Ele asigură suportul pentru o vacanţă memorabilă! Promovăm concepte distincte iar oaspeţii beneficiază din plin de varietatea programelor ce se adresează tuturor vârstelor şi stilurilor de viaţă”.

&nbsp;

Un eveniment original: World Exhibition ?

&nbsp;

Cu o parte dintre aceste concepte ne-am familiarizat cu ocazia Word Exhibition, sau pe româneşte spus, Expoziţia Naţiunilor. În fiecare an are loc o asemenea reuniune profesională, în care fiecare travel agent reprezentativ sau exclusiv al lui Royal Caribbean Internaţional, îşi promovează atracţiile turistice ale ţării de unde vine. World Travel, companie condusă de familia Nicolae şi Carmen Demetriade, a apelat la o formă inspirată. De la micile suveniruri textile, până la piesele din ceramică, miniaturile magicului Vlad Ţepeş, toate s-au bucurat de succes. Eforturile private au fost coordonate de Raluca Alexandrescu, reprezentanta firmei World Travel. Toate fetele noastre au venit de peste ocean cu costume populare autentice. Printre  personalităţile care ne-au vizitat standul s-au numărat Helen Beck, directorul regional pentru Europa Centrala şi de Est, directori, români angajaţi pe vas etc. O altă întâlnire deosebită am avut-o cu Betsy O’Rourke, Senior Vice President – Marketing, al Royal Caribbean,  o bună cunoştinţă a revistei noastre de pe vremea când ocupa aceeaşi poziţie la Travel Industry Association of America (TIA), devenită azi US Travel Association.

&nbsp;

Aventuri montane şi acvatice

&nbsp;

Amatorii de sport şi aventură vor fi complet satisfăcuţi cu oferta existentă pe ultimele două punţi. De la terenul de minigolf  cu un “aer britanic”, ne îndreptăm spre cel unde se practică sporturi de echipă. Încercăm să găsim un loc la tiroliană, dar n-avem noroc să alunecăm şi noi pe cablul de oţel de-a lungul a mai bine de o sută de metri, prin faţa balcoanelor, unde se află turiştii curioşi să vadă... zburătorii. Totul e safe, cu instructori foarte severi. Un loc tare de tot sunt cele două bazine cu jeturi care imită valurile mării, pe care aluneci cu placa. Cum viteza apei este mult mai mare decât cea întâlnită în mediul natural, mulţi dintre amatori de surfing sunt aruncaţi şi răsturnaţi înapoi la punctul de pornire. Instructorii îi încurajează să mai încerce până reuşesc. Dar poţi trăi şi o aventură... montană. Între etajele 15 şi 16 se află doi pereţi abrupţi pregătiţi pentru căţărători. Climbing-ul este la putere. Aşa că poţi să-ţi savurezi liniştit hamburger-ul ori hotdog-ul, la restaurantul Johnny Rockets, sau meniul de la Rita’s Catina - iute, condimentat, mexican -, şi să-i urmăreşti pe temerari, cum abordează la câţiva zeci de metri deasupra capului tău, suprafeţele dificile.

&nbsp;

Îmbrăţişări de la Fiona şi Shrek

&nbsp;

Ne aflăm pe Boardwalk. O punte în aer liber unde eşti întâmpinat de o expoziţie de sculptură, înconjurată de o colonie de pescăruşi de metal, o impresionantă creaţie artistică. Spaţiul reproduce atmosfera unui parc de distracţii, iar americanii apreciază acest loc. Aici există amfiteatrul  de la Aqua Theater, ce deţine cel mai mare bazin acvatic existent pe vasele de croazieră. Seara au loc spectacole de lumini iar în timpul zilei demonstraţii acvatice ale animatorilor profesionişti.  A meritat să facem câteva ture cu caruselul care ne-a amintit de farmecul copilăriei. Şi pentru că ne aflăm şi pe o planetă a copiilor trebuie să spunem că parada cu personajele din filme şi desene animate în vogă, a fost fascinantă. Copiii s-au întâlnit pe Royal Promenade celebrii Shrek, Fiona, care de altfel a devenit mascota lui Allure, Alex, Pinguinul şi Mort din “Madagascar”, Po din “Kung Fu Panda, Hiccup din “How to Train Your Dragon”, prinţi şi prinţese, motanul încălţat etc.

&nbsp;

Ce spune Molly Brandt ?

&nbsp;

Dar şi aventura gastronomică e memorabilă. Pe vas există 26 de restaurante, cazinou, cinematografe, cafenele etc. Poţi intra la Sorrento, care aminteşte de pizza şi soarele Toscanei, la Central Park 150, unde poţi comanda meniul pe... Ipod. Chiar dacă nu cunoşti limba sau o anumită reţetă, ai posibilitatea să vizualizezi electronic ceea ce ai dori să mănânci. Giovanni, este un alt loc al pierzaniei gastronomice. Aici  concurează o parte dintre cei mai cunoscuţi bucătari de pe Royal Caribbean Internaţional. Lider este Molly Brandt, absolventă a Culinary Institute of America şi câştigătoare  a premiului “Allure of the Seas Culinari Challenge”. Amabilă, în timpul lansării Albumului cu cele mai celebre reţete ale echipei, Molly ne-a acordat un autograf pe un exemplar proaspăt tipărit. Despre experienţe gastronomice ne-a vorbit şi Cătălin Buta, Maître’D, unul dintre cei mai importanţi şefi de pe vas. Românul are în subordine mai bine de 200 de bucătari şi lucrători. A  ajuns în această poziţie prin tenacitate şi dorinţa de a cunoaşte cât mai mult. De altfel cei peste 30 de români (plecaţi din Galaţi, Brăila, Braşov, Bucureşti, Arad, Ploieşti etc) care lucrează pe vas sunt bine văzuţi. Au ţinută, atitudine. Ce satisfacţii poţi să trăieşti pe un asemenea vas? Financiare şi profesionale. Apoi, nu dai nas în nas în fiecare zi cu Al Pacino, de exemplu, care tocmai terminase de filmat câteva scene. Cum să nu te simţi cineva, când numai la Restaurantul Adagio, dispus pe trei nivele, pot servi masa instantaneu 3.000 de persoane. Mai precis 3065. Poate e interesant să mai aflaţi că zilnic pe vas se folosesc 50.000 de litri de apă, doar pentru gheaţa din băuturi.

Experienţe gastronomice de 5 stele puteţi să trăiţi şi la Samba Grill Brazilian Steakhouse. O cafea bună se întâlneşte la Starbucks, marcă prezentă în premieră pe un vas al Royal Caribbean.

&nbsp;

O plimbare prin... Central Park

&nbsp;

Poate doriţi să renunţaţi în vacanţă la tabieturile electronice. Aveţi  alternative extraordinare. Vă puteţi plimba prin... Central Park. O zonă verde pusă la punct de specialişti britanici, pe aproape o jumătate din suprafaţa punţii 8, de dimensiunea unui teren de fotbal.  Central Park, denumit "plămânul verde" al oraşului plutitor, găzduieşte 12.175 de plante, 56 de bambuşi, o mare parte dintre aceştia cu o înălţime de circa 8 metri şi zeci de plante căţărătoare care decorează un perete înalt de 15 metri. Grădini luxuriante cu plante subtropicale din întreaga lume. Flori de iris, cale, ficuşi regali, măslini negri, îmbrăcând înălţimea echivalentă a aproximativ 5 punţi, crează un spaţiu relaxant.  Conceptul aparţine firmei Atkins Global of Surrex din Marea Britanie, iar peisagistica specialiştilor de la The Waterfield Design Group din Winchester, respectiv Wilson Butler Associates din Boston. Aceştia au creat şi sistemele de drenaj, evaculare a apei de ploaie, de irigare şi control al micro-climatului din Central Park.

Tot în zona de agrement şi întreţinere  aveţi ocazia de a face plajă ca la Miami Beach. În jurul unuia dintre bazine se află amenajată o plajă cu nisip natural. Dar aveţi la dispoziţie şi un complex de sănătate. Însoţitoarea noastră este chiar directorul Vitality Spa at Sea Spa. Irlandeza Aishling McCarthy ne spune că “centrul include 29 de camere şi suite de tratament, individuale şi pentru cupluri, pentru terapii antiîmbătrânire, şi ultimele generaţii de echipamente de întreţinere. Toate alcătuiesc cea mai mare colecţie de Spa de pe mare. Alături se află un Fitness Center ce oferă  posibilitatea practicării 158 de programe de exerciţii. La final vă puteţi purifica bând una dintre licorile naturale la Vitality Cafe.

&nbsp;

Britto – un cavaler al culorilor

&nbsp;

Să facem şi o cură de cultură. La bordul vasului se află o colecţie formată din peste 7.000 de lucrări originale. Vedeta este Romero Britto. Un tip încântător. Este considerat a fi unul dintre cei mai valoroşi artişti pop contemporani. El a revoluţionat un spaţiu rezultat din  fuziunea curentelor cubiste, suprarealiste, impresioniste. Are rădăcini adânc înfipte în stilurile lui Picasso şi Chagall şi în cultura tradiţională braziliană. Parteneriatul cu compania americană de croaziere a început în 2003, când  artistul a decorat etajul cu piscinele de pe vasul Mariner of the Seas. Pe Allure a creat piese exclusive, printre care grădina cu fluturi din Central Park. Britto şi-a extins parteneriatul prin deschiderea primului magazin-galerie de artă cu vânzare. Operele sale sunt întâlnite în peste 100 de galerii de pe 5 continente. Romero Britto ne-a declarat în exclusivitate: “Apreciez arta europeană care ţine de o veche tradiţie şi istorie. Iubesc foarte mult America, unde am avut şansa să-mi descopăr talentul. Este un spaţiu tânăr şi tocmai de aceea inovaţia în artă este mult mai bine primită aici. Crezul meu artistic se rezumă la următoarele cuvinte: arta trebuie să fie accesibilă şi plăcută oamenilor de toate vârstele”.

Artă? Să nu rataţi nici spectacolele.  Blue Planet, un regal de acrobaţie şi jocuri de lumini; Ice Show, pe arii de operă şi operetă, unde apare chiar şi spiritul lui Dracula, al naibi prinţul ăsta român; How To Train Your Dragon, care îi va fascina pe copii; sau “Chicago”, care se joacă în versiunea originală. Călătorie plăcută.

Nr.82, Ianuarie 2011)

&nbsp;

Mulţumiri pentru sprijinul acordat ROYAL CARIBBEAN INTERNATIONAL şi WORLD TRAVEL

&nbsp;

DOINA &amp; MARIAN CONSTANTINESCU