<p align="justify"><strong>AQUA PRESIDENT un unicat pentru agrement</strong></p>
<p align="justify">Poate nu credeți. Dar e bine să aflați că de la sfârșitul anului trecut la Băile Felix a intrat în circuit o zonă de agrement și petrecere a timpului liber unică în România - Aqua President.
[gallery link="file" orderby="post_date"]

<p align="justify">Ați fost prin <strong><a href="http://www.infotravelungaria.ro/" target="_blank"><span style="font-family: Arial, Helvetica, sans-serif; font-size: small;"><strong>Ungaria </strong></span></a></strong>și Austria unde v-ați petrecut concedii pline de răsfăț în compexe termale și de wellness. Acum aveți posibilitatea să comparați și să apreciați investiția făcută de către Societatea Pod Serv Com, proprietar și al Hotelului President, din vecinătate, care activează pe piața serviciilor de 4 stele. Complexul hotelier oferă 92 de camere, un centru de conferințe cu 4 săli cu o capacitate maximă de 400 de persoane, piscină de noapte cu apă termală, baze de întreținere și tratament, o zonă sportivă cu terenuri de tenis și fotbal. Amatorii de delicatese românești ori internaționale se pot delecta în cele 3 restaurante cu o capacitate generoasă cuprinsă între 60 și 350 de locuri. La fel de apreciată este Terasa cu specific rustic.

Complexul Aqua President face parte din oferta hotelului amintit și s-a individualizat rapid ca primul și unicul Aqua Park acoperit din Băile Felix. Până acum, oaspeții stațiunii aveau la dispoziție pe timp de iarnă Ștrandul Apollo și o piscină acoperită a Hotelului President. ”Aqua President funcționează pe tot parcursul anului și reprezintă o alternativă reală la complexurile aqua din străinătate. Echipamentele și o parte din amenajări au fost furnizate și efectuate de companii din Ungaria. Bazinele sunt umplute cu apă termală la o temperatura de 34-36 grade Celsius. Capacitatea acestui obiectiv este de 700-800 de persoane pe zi. Aici au acces nu numai clienții Hotelului President, dar tarifele sunt diferite pentru turiștii care vin din stațiune ori din alte orașe. Ce se întâmplă la Aqua President? Oferim numeroase posibilități de a petrece timpul liber. Doriți să vă odihniți, o puteți face. Dar e păcat să stați doar cu burta la soare atunci când am conceput special pentru dumneavoastră 13 bazine interioare, 3 piscine exterioare, 1 bazin cu valuri de circa 50 de centimetri, o grotă mediteraneană, o zonă VIP, altele tematice pentru copii decorate cu scene din celebre firme ori benzi desenate. Mai vă puteți delecta cu un... duș emoțional, o bilă generatoare de valuri sau cu saune turcească și finlandeză. Acestora li se alătură două tobogane unul exterior și altul interior. Dacă nu vă dați în vânt după adrenalină și nici după apă căutați Centrul de jocuri care dispune de bowling, tenis de masă, jocuri mecanice, sală de Squash, snooker, darts, minifotbal, Ice hokey și multe altele” - ne spune Fechete Dumitru, directorul complexului President.

Cum este firesc să vi se facă foame după atâtea aventuri, vă mai spun că nu este nevoie să fugiți până la hotel. Chiar în incinta Aqua President aveți un restaurant cu autoservire care vă oferă meniuri speciale. Atenție, consumarea de alimente pe marginea bazinelor acvatice este interzisă. E o chestiune de civilizație, știți și dumneavoastră. Mai trebuie să aflați că în clădirea cu bazine, la parter există un bar, unde puteți servi, tot în contul sumei depuse la intrare ca și garanție, sucuri, băuturi alcoolice (nu are niciun rost să exagerați), cafea etc. Totul este depozitat pe cardul de acces în complexul acvatic.
Investiția a fost finalizată în numai un an și jumătate. Dar lucrurile nu se opresc aici. Proprietarii se vor extinde prin crearea unor noi atracții așteptate să intre în circuit în acest an: bazine de scufundări, trambulină, zonă de plajă exterioară, terenuri de beach volley etc.</p>
<p align="justify"><strong>M. CONSTANTINESCU</strong></p>