<strong>MONTE CARLO vine la Mamaia? De ce nu ?
<a href="http://www.travellermagazin.ro/arhiva/wp-content/uploads/2013/02/monte-carlo-1.jpg"><img class="alignnone size-full wp-image-1857" title="monte carlo 1" src="http://www.travellermagazin.ro/arhiva/wp-content/uploads/2013/02/monte-carlo-1.jpg" alt="" width="684" height="516" /></a>
</strong>

Peste 150 de trupe renumite din Europa, Asia şi America s-au întâlnit la Monte Carlo pentru a-şi etala programele la Festivalul Internaţional al Cluburilor. Evenimentul a fost transmis live în aproape 200 de ţări. România a intrat în competiţie cu 5 localuri de 5 stele: Ego, Crush, Fratelli, Crema şi Bellagio din staţiunea Mamaia, care au impresionat prin spectacolele pline de strălucire susţinute de cele peste 50 de animatoare şi dansatoare. În urma evoluţiilor în faţa a peste 3.000 de invitaţi Mamaia a fost recompensată cu distincţia de “cea mai dinamică şi fashion staţiune de distracţie estivală din Europa”. Premiul i-a fost înmânat primarului Constanţei Radu Mazăre, care a cucerit publicul cu ţinuta sa dar şi cu evenimentele organizate la Mamaia, printre care Festivalul Internaţional de Modă transmis de Fashion TV în toată lumea. Acelaşi trofeu a revenit la ediţii anterioare unor staţiuni ca Ibiza ori Saint-Tropez. La rândul Mazăre i-a oferit primarului din Monte Carlo, George Marsan, o icoană din argint făcută cadou de arhiepiscopia Tomisului. Printre invitaţii Galei de la Monte Carlo s-a numărat şi fosta glorie a tenisului mondial Ilie Năstase care a declarat că pe el Mamaia l-a convins şi abia aşteaptă să petreacă în cluburile de la malul mării. Programul a fost savurat de milionarii care au venit special pentru a viziona cea de-a treia ediţie a Festivalului găzduit de Principatul Monaco. Premiul obţinut îi face pe proprietarii de cluburi să spere că în sezonul următor vor avea şi mai mulţi clienţi străini dornici de distracţie. Cluburile amintite au reuşit să facă un lobby extrem de puternic staţiunii Mamaia, căreia îi va creşte cu singuranţă cota de piaţă. Mai mult, Radu Mazăre a anunţat că ediţia din 2013 a Festivalului ar putea fi găzduită de staţiunea Mamaia.

<strong>REGIO - Viaţa în roz
<a href="http://www.travellermagazin.ro/arhiva/wp-content/uploads/2013/02/Regio-012.jpg"><img class="alignnone size-full wp-image-1858" title="Regio 012" src="http://www.travellermagazin.ro/arhiva/wp-content/uploads/2013/02/Regio-012.jpg" alt="" width="768" height="1024" /></a>
</strong>

Deşi reprezentanţii autorităţilor centrale se arată destul de optimiste în ceea ce priveşte implementarea, finanţarea şi finalizarea proiectelor susţinute financiar de către Uniunea Europeană realitatea românească nu degajă acelaşi optimism. Cel puţin în domeniul dezvoltării turismului şi infrastructurii sale. Conform unui raport prezentat despre Stadiul implementării Programului Operaţional Regional (2007-2013), pe Axa Turism, Marcel Boloş, secretar de stat în MDRT, a anunţat că sunt alocaţi 663,3 milioane de euro pentru care au fost depuse 1.163 de proiecte. Din acestea erau aprobate până la 1 octombrie 2012, 535 de proiecte, cu o valoare de 598 de milioane de euro. Au fost contractate 518, cu un buget de 569 de milioane de euro. Duşul rece, ca să spunem aşa, îl reprezintă proiectele finalizate, doar 36, care au absorbit 42 de milioane de euro, ceea ce reprezintă 6,3% din total.
Cătălin Surdeanu, Director General Adjunct, al Autorităţii de Management pentru POR, a arătat în cadrul aceleaşi întâlniri că ar fi necesară o schimbare de viziune strategică prin care să fie simplificate procedurile dar în acelaşi timp şi de un management performant la nivelul beneficiarilor. Până atunci, participanţii au reclamat un circuit birocratic supradimensionat, corecţiile financiare care la unele proiecte POR au fost de peste 70%, şi “politica otrăvită” a celui mai mic preţ, după care se orientează licitaţiile.

<strong>ÎNCĂ UN CÂŞTIGĂTOR</strong>

„Cross border Istro-Pontic Destination for Cultural Tourism” a fost declarat câştigător în ultima etapă a concursului de proiecte organizat la nivelul Programului de Cooperare Transfrontalieră România-Bulgaria 2007-2013. De implementarea acestuia s-a ocupat EUREKA, în cadrul unui parteneriat cu Muzeul Naţional de Istorie şi Arheologie Constanţa şi cu Asociaţia Europartners Dobrich. Proiectul a fost selectat din primele zece cele mai apreciate, prezentate în cadrul Conferinţei Anuale privind stadiul implementării Programului de Cooperare Transfrontalieră România-Bulgaria 2007-2013 ce s-a desfăşurat la Călăraşi.

<strong>DELTA DUNĂRII ESTE PE LOCUL 1</strong>

Site-ul Ziare.com a realizat un sondaj de opinie menit să stabilească “cea mai frumoasă destinaţie turistică din România”. În urma răspunsurilor, pe primul loc s-a clasat Delta Dunării, cu 45,49% de voturi. Rezervaţia biosferei Delta Dunării, se întinde pe aproape 3.500 de kilometri pătraţi şi se află în continuă extindere.
<a href="http://www.travellermagazin.ro/arhiva/wp-content/uploads/2013/02/Delta-Dunarii-5.jpg"><img class="alignnone size-full wp-image-1859" title="Delta Dunarii 5" src="http://www.travellermagazin.ro/arhiva/wp-content/uploads/2013/02/Delta-Dunarii-5.jpg" alt="" width="1024" height="768" /></a>

Această atracţie a fost secondată, cu 13,70% de răspunsuri, de Mănăstirea Voroneţ. Ctitorită de Ştefan cel Mare în 1488 ea a devenit celebră în lumea întreaga pentru albastrul unic al frescelor sale. Locul trei a revenit Lacului Bâlea, cu 13,42%. În continuare au mai fost votate următoarele atracţii:Cazanele Dunării, Pasul Tihuţa, Crucea Caraiman, Sfinxul din Bucegi, Vulcanii noroioşi, Peştera Focul viu şi Cascada Cailor. Sondajul a fost realizat pe un eşantion de 5.431 de persoane.

<strong>CAZINOUL DIN CONSTANŢA NU SE MAI VINDE</strong>

Radu Mazăre, primarul municipiului Constanţa a declarat că în ceea ce priveşte acest obiectiv de patrimoniu, a intervenit o schimbare de strategie. Cazinoul nu va mai fi scos la vânzare ci va deveni subiectul de dezvoltare al unui parteneriat public-privat. Investitori din Rusia ar dori să se implice ca asociaţi, în amenajarea unui hotel de 5 stele în apropierea Cazinoului, unde ar urma să fie cazaţi jucătorii. Primarul a mai spus că se aşteaptă ca de viitorul proiect să fie interesaţi şi alţi investitori internaţionali.

<strong>CUM TRECE TIMPUL !</strong>

Henri Coandă, marele savant român în domeniul aeronautic şi spaţial a fost comemorat printr-un eveniment special de către Compania Naţională Aeroporturi Bucureşti (CNAB). El a fost dedicat împlinirii a 40 de ani de la trecerea în nefiinţă a acestui mare inventator, printre altele, creatorul „primului aeroplan cu reacţie din lume”, efectului care-i poartă numele, al „epoleţilor zburători” care au fost folosiţi pentru frânarea modulelor lunare „Apollo 11” şi „Apollo 12” la aselenizare, al puştii fără recul, caselor prefabricate, instalaţiei solară pentru desalinizarea apei de mare etc. Mormântul lui Coandă se află la cimitirul Bellu. Cea mai importantă poartă aeriană a României, Aeroportul Internaţional Otopeni, este legată de numele acestei personalităţi.

<strong>MARA ANTON &amp; ALEX BARBU</strong>