<p lang="ro-RO"><strong>INDIA vrea să cucerească Estul Europei
<a href="http://www.travellermagazin.ro/arhiva/wp-content/uploads/2014/11/India-Traditional-2.jpg"><img class="alignnone size-full wp-image-3206" title="IMST-00101325-001" src="http://www.travellermagazin.ro/arhiva/wp-content/uploads/2014/11/India-Traditional-2.jpg" alt="" width="1024" height="724" /></a>
</strong></p>
<p lang="ro-RO">Cu un potențial turistic uriaș India și-a propus să fie mult mai agresivă pe piața din estul Europei, în condițiile în care prognozele arată că aceasta are un potențial dinamic de dezvoltare pentru industrial călătoriilor. Drept urmare în această vară o echipă de specialiști ai Reprezentanței de promovare a Indiei, pentru Europa, Rusia, Marea Britanie și Israel, au organizat un Road Show, care s-a desfășurat pe ruta Polonia, Ungaria și România sub sloganul de campanie ”Incredible India”. Evenimentul a fost consolidat de Asociația Touropertorilor din India (IATO) și Ministerul Turismului din această țară.
<a href="http://www.travellermagazin.ro/arhiva/wp-content/uploads/2014/11/India-ambasadori-1.jpg"><img class="alignnone size-full wp-image-3207" title="India ambasadori 1" src="http://www.travellermagazin.ro/arhiva/wp-content/uploads/2014/11/India-ambasadori-1.jpg" alt="" width="1024" height="768" /></a></p>
<p lang="ro-RO">Doamna Roma Singh, directorul regional al Reprezentanței de la Frankfurt ne-a declarat, la București, că există un mare interes de a dezvolta parteneriate durabile cu travel agenții români, și în acest scop se dorește identificarea unor operatori interesați să dezvolte această piață. Ea a arătat că India a primit în 2013 circa 6,85 de milioane de turiștii străini. Prognozele guvernului indian pentru 2017 estimează o creștere a numărului acestora la peste 12 milioane. Pentru aceasta e nevoie, inclusiv pe piața românească, de o simplificare a acordării vizelor turistice și de o diversificare a zborurilor către India, în condițiile în care Air India are conexiuni directe din Germania. La rândul său Ramkumar Vijayan, asistent al directorului, a subliniat că printre atâte atracții culturale și naturale, India deține circa 30 de sit-uri care fac parte din patrimoniul mondial al UNESCO.
<a href="http://www.travellermagazin.ro/arhiva/wp-content/uploads/2014/11/IndiaFestival-Wangala-3.jpg"><img class="alignnone size-full wp-image-3208" title="IndiaFestival Wangala 3" src="http://www.travellermagazin.ro/arhiva/wp-content/uploads/2014/11/IndiaFestival-Wangala-3.jpg" alt="" width="1024" height="724" /></a></p>
<p lang="ro-RO"><strong>MARIAN CONSTANTINESCU</strong></p>
<p lang="ro-RO"><strong>Un nou val de ambasadori turistici
<a href="http://www.travellermagazin.ro/arhiva/wp-content/uploads/2014/11/Gala-ambasadori-turism-3.jpg"><img class="alignnone size-full wp-image-3209" title="Gala ambasadori turism 3" src="http://www.travellermagazin.ro/arhiva/wp-content/uploads/2014/11/Gala-ambasadori-turism-3.jpg" alt="" width="1024" height="768" /></a>
</strong></p>
<p lang="ro-RO">În a treia Gală a Ambasadorilor Turismului Românesc, jucătorii de tenis Simona Halep și Horia Tecău, spadasinul Mihai Covaliu, studenta de etnie romă Anina Ciuciu, informaticianul Ionuț Budișteanu și violonistul Alexandru Tomescu au primit titlul de ambasadori și pașapoartele diplomatice aferente.</p>
<p lang="ro-RO">La evenimentul organizat la complexul Stejarii Country Club de la pădurea Băneasa, Florin Jianu, ministrul delegat pentru Turism, a precizat că noii ambasadori onorifici vor fi implicați într-o serie de evenimente de promovare a turismului românesc. Jianu a arătat că ”Ministerul va derula o serie de caravane europene de promovare a brandului turistic, iar o parte din ambasadorii turismului vor fi implicați și în acțiuni de imagine la expoziții și târguri internaționale de profil, precum cele de la Berlin, Londra, Milano etc. Am speranța că aceștia vor deveni în același timp și modele pentru generațiile ce urmează”.</p>
Proiectul „România Promovată prin Valori” a fost lansat la inițiativa Departamentului pentru IMM-uri, Mediul de Afaceri și Turism în vara anului trecut. El este susținut de Ministerului Afacerilor Externe. Aceeași distincție onorifică a fost decernată anterior unor personalități precum Ivan Patzaichin, Ștefan Popa Popas, Gabriela Szabo, Gheorghe Zamfir, Nadia Comăneci, Dumitru Prunariu, Ilie Năstase, Helmuth Duckadam etc.
<p lang="ro-RO">ALEX BARBU</p>
<p lang="ro-RO"><strong>Kristina Rancane - MISS TOURISM EUROPE
</strong>
Ce e frumos place tuturor. S-a confirmat și de data aceasta. 40 de tinere și-au etalat calitățile fizice și intelectuale în cadrul finalei Concursului internațional de frumusețe “Miss European Tourism 2014”. Actuala ediție a fost găzduită de elegantul Castel Cantacuzino din stațiunea Bușteni, locație care crește în prestigiu pe segmentul de evenimente. Aspirantele la Miss au defilat în costume naţionale specifice țărilor din care provin, în diferite piese de lenjerie intimă, dar și în ținute elegante, de seară.</p>
<p lang="ro-RO">Juriul a avut, ca de obicei o misiune grea și asta s-a văzut și în punctajul care a fost foarte strâns. Trofeul concursului și coroana de Miss Tourism au revenit lituaniencei de 21 de ani Kristina Rancane. Locurile 2 și 3 au fost ocupate de către Bleta Gashi din Kosovo, respectiv de Elvira Ivashenko din Ucraina. Titlul de ”Miss Bușteni” a fost câștigat de Mihaela Radu, reprezentanta României, iar Inga Ojog din Republica Moldova - a fost răsplătită pentru evoluția sa, cu premiul de Popularitate. Concurentele au avut ocazia să viziteze obiective turistice din oraş, zona de distracții Fun Park Kalinderu - unde au participat şi la un barbeque party -, dar și să admire împrejurimile din elicopter.</p>
<p lang="ro-RO">MARA ANTON</p>
<strong>ATLANTYKRON - 25 de ediții</strong>

În prima decadă a lunii august, pe o insulă nelocuită din mijlocul Dunării, la Capidava, în judeţul Constanţa, a avut loc Academia de Vară pentru Tineret, Ştiinţă, Viitorologie şi Science Fiction Atlantykron. Anul acesta, cei 500 de participanți au marcat ediţia cu numărul 25. Cu acest prilej a fost organizată conferința „Dunărea – comoara turistică a Europei”, unde participanții au prezentat proiecte menite să crească vizibilitatea și notorietatea comercială a obiectivelor turistice din zona românească a Dunării.

Purtând genericul „Ultima frontieră”, această academie unicî în lume, a atras personalități de talie mondială din România, Italia, SUA, Republica Moldova, India și Canada. Printre aceștia s-au numărat: Dumitru Dorin Prunariu, astronaut, singurul român care a zburat în spațiul cosmic; Guy Djoken, preşedintele Asociației Cluburilor UNESCO, directorul Centrului UNESCO pentru Pace din SUA; Roberto Quaglia, vicepreşedinte al Societății Europene de Science Fiction; Alexandru Mironov, scriitor de ştiință, fondator al Programului Atlantykron; Pierre de Hillerin, director al Institutului Naţional de Cercetare pentru Sport, Joan Roth, specialist în medicină alternativă, Emma Woolridge, muzician şi terapeut, France McCloskey, director al managementului calităţii la Hickok Center for Brain Injury (SUA) etc. Dezbaterile actualei ediții au fost organizate pe mai multe ateliere tematice: Știința și tehnologiile care ne vor modela viitorul; Cultură, futurologie, science fiction - lumea informaţiei, ştiinţei şi imaginației; Sport și jocuri ale minții etc. Traveller Magazin a fost unul dintre partenerii media ai manifestării.
<p lang="ro-RO">ION BADEA</p>
 REVIN LEGENDELE CAVALEREȘTI

În luna august s-a desfăşurat a cea de-a V-a ediție Turnirului Cetăților. Între 2 și 3 august pe Platoul Inima Reginei Maria de la Bran, iar între 9 și 10 la Cetățuia Brașovului își vor da întâlnire cavalerii medievali ce se vor lupta pentru inimile domnițelor și prințeselor, dar și pentru zestrea lor. Anul acesta va fi invitat un artist care a impresionat toata Europa – este vorba despre Cornelia Tihon care cânta la 26 de instrumente, în diverse abordări muzicale. Turnirul Cetăților va fi și anul acesta gazda Grădiniței Medievale. Atelierele meșteșugaresti vor atrage copiii să realizeze jucării din lemn, păpuși, obiecte din ceramică, pictură pe lemn și sticlă. Paladinii de Terra Medies vor anima piața medievală cu secvențe din viața cotidiană a Evului Mediu. Boierul Ioan va spune poveștile sale de vitejie. Show-urile cu foc de la finalul fiecărui festival sunt lucrate de trupa Hypnosiss. Fiecare festival va debuta cu parada Cimpoierilor din Transilvania. Traveller Magazin este unul dintre Partenerii Media ai manifestărilor.
<p align="JUSTIFY"><strong>CONACUL LUI MALDĂR E LIDER RURAL</strong></p>
<p align="JUSTIFY"><strong>La cea de-a </strong><strong>X-a ediţie a Decernării Premiilor “Margareta de Aur”</strong><strong>, organizată de </strong>ANTREC pensiunea Conacul lui Maldăr, din Măldărești (județul Vâlcea) și-a adjudecat Marele Premiu. Alte premii au recompensat câștigătorii următoarelor secțiuni: ”Tradiţie locală” - Pensiunea “Casa Ecologică”, Cetea (județul Alba); “Gastronomie” – Pensiunea “Curtea Brăneană”, Bran (Braşov); “Agrement”: Pensiunea “La Mesteceni”, Sălicea (Cluj).</p>
<p align="JUSTIFY"><strong><em>CALABRIA VREA MAI MULȚI ROMÂNI</em></strong></p>
<p align="JUSTIFY"><em>Consiglio Regionale</em> della <em>Calabria</em> a organizat, la restaurantul Cucina Borghese din București, Simpozionul "Descoperă Fascinanta Calabrie". Evenimentul a avut ca scop promovarea unor oferte ale industriilor alimentară și a turismului (munte, mare, agroturism în Calabria). Organizatorii au prezentat invitaților produse tradiționale ce vor contribui la o mai bună cunoaștere a provinciei sud italiene. Acestea au fost susținute alocuțiunile lui Pasquale Anastasi - Directorul General al Departamentului "Turism, Sport, Spectacol şi Politică" al Regiunii Calabria; Consolata Loddo - Director al Departametului "Promovare şi Organizare Turistică" al Regiunii Calabria; Francesco Giovinazzo - Director Operativ al Aeroportului Reggio Calabria; Carlo Porcino - Preşedinte al Aeroportului Reggio Calabria. Evenimentul a fost moderat de actriţa Ramona Bădescu.</p>
<p lang="ro-RO"><strong>PARAȘUTIȘTII ROMÂNI RĂMÂN LA ÎNĂLȚIME</strong></p>
<p lang="ro-RO">Între 8 și 10 august a avut loc la Belluno (Italia), etapa a IV-a a Parachute World Cup Series. Sportivul Aeroclubului României Alexandru Nicolau s-a clasat pe locul II la categoria juniori – masculin, el menținându-se, în acest fel, pe locul I în clasamentul general al competiției. Nicolau este campionul mondial de juniori en titre la proba de precizia aterizării și campion național de juniori în anii 2011, 2012 și 2013. Parachute World Cup Series se desfășoară în 6 etape, în tot atâtea țări, pe parcursul unui an competițional. Cea de-a 5-a etapă va avea loc între 5 și 7 septembrie 2014, la Thalgau (Austria) - ne-a declarat Dan Chiriac, reprezentantul Aeroclubului României.</p>
<p lang="ro-RO" align="JUSTIFY"><strong> MAGIA CULORII LA ROMA</strong></p>
<p lang="ro-RO" align="JUSTIFY">Muzeul Naţional al Satului „Dimitrie Gusti” a organizat la Roma, în ultima decadă a lunii iulie, o expoziţie de costum popular românesc. Intitulată „Magia Culorii în arta tradiţională românească”, aceasta face parte din proiectul „Festivalul Internaţional al Tinerelor Talente Româneşti-Propatria, ediţia a IV-a”. Printre protagoniștii evenimentului s-au numărat reprezentanți ai Muzeul Grăniceresc din Năsăud, artista Silvia Toth şi Cabli Funart România.</p>
<p lang="ro-RO"><strong> ZIUA VALORILOR ROMÂNIEI</strong></p>
<p lang="ro-RO">A fost marcată de Asociația Cele mai Frumoase Sate din România (AFSR), prin organizarea în centrul Bucureștiului a expoziției ”România, grădina Europei. Descoperă comorile României”. Evenimentul, dedicat folclorului și tradițiilor populare românești a atras pe scenă ansambluri folclorice din comunele Cumpăna (județul Constanța), Jurilovca (județul Tulcea), Izvoarele (județul Prahova), Runcu (județul Dâmbovița), Corbi (județul Argeș), Izbiceni (județul Olt), Drăguș (județul Brașov), Cincu (județul Brașov), Arpașu de Jos (județul Sibiu). Expoziția face parte din seria de evenimente Săptămâna României ce va derula în perioada iulie – octombrie 2014 în 13 mari municipii din România, precum și în Bruxelles, Paris, Madrid și Roma - ne-a informat Nicolae Marghiol, președinte executiv al AFSR.</p>
<p lang="ro-RO" align="JUSTIFY"><strong> CU ROABA DE CULTURĂ PRIN HERĂSTRĂU</strong></p>
<p align="JUSTIFY">Revista Art Out a lansat în cadrul proiectului Roaba de Cultură, Ghidul de Vacanță. Ghidul propune un concept nou pentru mediul online românesc, îmbinarea formatului unui ghid cu cel al unei reviste. Materialul editorial abordează teme diverse, de la propuneri şi recomandări de trasee de vacanţă, la istorii până acum necunoscute ale unor străzi sau cartiere, la interviuri şi materiale incitante. Cei nerăbdători regăsesc ghidul online pe site-ul: <span style="text-decoration: underline;">www.</span><span style="text-decoration: underline;">artout.ro/reviste/blog/art-out-ghidul-de-vacanta</span>. Ghidul de vacanță oferă idei creative de petrecere a timpului liber, indiferent de locul în care vă aflaţi - ne-a precizat Cosmina Simona Mihalca, manager de proiect.</p>