<strong><span style="font-size: medium;">INDUSTRIE HOTELIERA NR.93-94(DECEMBRIE 2011-IANUARIE 2012) </span>
</strong>
<p align="justify"><strong><a href="http://www.travellermagazin.ro/arhiva/wp-content/uploads/2012/01/Hoteluri-la-Deschidere-93.jpg"><img class="alignleft size-medium wp-image-902" title="Hoteluri la Deschidere 93" src="http://www.travellermagazin.ro/arhiva/wp-content/uploads/2012/01/Hoteluri-la-Deschidere-93-300x225.jpg" alt="" width="300" height="225" /></a>ŞI ÎN 2012 UŞILE SE VOR DESCHIDE CU BANI</strong></p>
<p align="justify">Se va dezgheţa piaţa investiţiilor în industria ospitalităţii ? Cei de la Continental fac un pas înainte, lanţul Hilton nu renunţă la cadenţă şi anunţă un nou botez, germanii testează piaţa, iar banii SIF Transilvania urcă pe conducta societăţii  Turism Felix spre o investiţie cu profil balnear.</p>
<p align="justify"><strong>BRANDURI ÎN MIŞCARE</strong>
<strong>După DoubleTree vine şi Hampton </strong>

<a href="http://www.travellermagazin.ro/arhiva/wp-content/uploads/2012/01/Hotel-Adela-Cristea-Hampton.jpg"><img class="alignleft size-medium wp-image-903" title="Hotel Adela Cristea Hampton" src="http://www.travellermagazin.ro/arhiva/wp-content/uploads/2012/01/Hotel-Adela-Cristea-Hampton-300x225.jpg" alt="" width="300" height="225" /></a>Brandul Hampton va fi vedeta lanţului Hilton Worldwide pe anul 2012 în România. Anul viitor sunt anunţate două intrări pe piaţă la Braşov, respectiv Cluj – a declarat Adela Cristea, director de dezvoltare a  grupului pentru Europa şi Africa. Conform datelor disponibile hotelul Hampton din Cluj se află în clădirea Akros, proiectată iniţial pentru birouri şi locuinţe. El va avea o capacitate de 109 camere. Investiţia depăşeşte 10 milioane de euro şi include hotelul cât şi componenta rezidenţială pe care o va avea complexul Akros, un imobil cu 20 de apartamente de lux. Hilton Worldwide negociaza în prezent lansarea încă a unui  brand al companiei în Cluj. Anunţul confirmă planurile de expansiune anunţate de către Hilton Worldwide în România. În acest an vedeta a fost brandul DoubleTree, care s-a poziţionat în trei localităţi – Bucureşti, Ploieşti şi Oradea.

Conform aceleiaşi surse expansiunea investitorilor de la Hilton va continua şi în România. Într-un interval cuprins între 5 până la 10 ani, vor fi deschise în ţara noastră între 20 şi 30 de hoteluri cu branduri din familia Hilton Worldwide. Didier Martin, vicepreşedinte la Hilton Worldwide pentru Europa de Est, Turcia, Rusia şi Israel, a declarat că se poartă discuţii avansate cu mai mulţi investitori pentru hoteluri din Timişoara, Iaşi şi Constanţa.</p>
<p align="justify"><strong>INVESTIŢII </strong>
Felixul va avea şi un... Lotus
<a href="http://www.travellermagazin.ro/arhiva/wp-content/uploads/2012/01/Hotel-Felix-1.jpg"><img class="alignnone size-medium wp-image-904" title="Hotel Felix 1" src="http://www.travellermagazin.ro/arhiva/wp-content/uploads/2012/01/Hotel-Felix-1-300x225.jpg" alt="" width="300" height="225" /></a> <a href="http://www.travellermagazin.ro/arhiva/wp-content/uploads/2012/01/Hotel-felix-2.jpg"><img class="alignnone size-medium wp-image-905" title="Hotel felix 2" src="http://www.travellermagazin.ro/arhiva/wp-content/uploads/2012/01/Hotel-felix-2-201x300.jpg" alt="" width="201" height="300" /></a>
Florin Serac, directorul general al companiei Turism Felix din staţiunea balneoclimaterică Felix a anunţat o investiţie de circa 20 de milioane de euro care se vor transforma în Lotus - primul hotel cu profil balnear integrat din România. Conform planurilor el va intra pe piaţă la sfârşitul anului viitor cu un standard de 5 stele. Iniţial unitatea urma să fie promovată la un nivel de 4 stele. Hotelul Lotus va completa oferta superioară de cazare formată din complexele Nufărul, Termal şi Internaţional, ce se află în portofoliul SC Turism Felix SA. Conform proiectului el va oferi 220 de camere şi va beneficia de o baza de tratament pentru afecţiuni reumatismale şi post-traumatice.</p>
<p align="justify"><strong>Ce se mai aude de la Continental ?</strong>
<a href="http://www.travellermagazin.ro/arhiva/wp-content/uploads/2012/01/Hotel-Conti-Radu-Enache.jpg"><img class="alignright size-medium wp-image-906" title="Hotel Conti Radu Enache" src="http://www.travellermagazin.ro/arhiva/wp-content/uploads/2012/01/Hotel-Conti-Radu-Enache-199x300.jpg" alt="" width="199" height="300" /></a>În primul rând vedeta lanţului, Hello Hotels, brandul de 2 stele, va face revoluţie. Conform declaraţiei Mihaelei Staicu, purtător de cuvânt la Continental Hotels, se vor deschide în următorii ani, pe segmentul economic, 10 noi hoteluri cu acest brand, unul dintre cele 9 deţinute şi operate de lanţul românesc. În momentul de faţă sunt analizate cele mai bune opţiuni şi locaţii. De asemenea, după mai mulţi ani de stat în expectativă, Radu Enache, preşedintele Continental Hotels a declarat că în 2012 va fi investită suma de 3,5 milioane de euro în modernizarea hotelului Continental din Suceava. La final acesta va reveni pe piaţă cu o clasificare de 4 stele.

Pe partea de tranzacţii grupul spaniol GED a anunţat că a achiziţionat de la fondul de capital de risc PPF Partners participaţia de 30% deţinută în cadrul lanţului hotelier Continental Hotels, controlat de omul de afaceri Radu Enache. Aceasta este considerată cea mai mare investiţie făcută în Europa de Est de fondul  spaniol. Continentalul este a cincea companie din sectorul turistic în care se implică investitorii de la GED, dar singura hotelieră, celelalte fiind realizate în sectorul de travel unde au fost achiziţionate agenţiile Happy Tour, Travel House, Paravion şi Prestige Tour.</p>
<p align="justify"><strong>ANGELA SIMION &amp; ALEX BARBU</strong></p>