<strong>OKTOBERFEST a fost... la BRAŞOV </strong>
<a href="http://www.travellermagazin.ro/arhiva/wp-content/uploads/2011/10/Octoberfest-brasov-3.jpg"><img class="alignleft size-medium wp-image-599" title="Octoberfest brasov 3" src="http://www.travellermagazin.ro/arhiva/wp-content/uploads/2011/10/Octoberfest-brasov-3-300x225.jpg" alt="" width="300" height="225" /></a>Distracţia berarilor şi iubitorilor acestui... aliment, a fost la ea acasă şi în acest an. Între 8 şi 10 septembrie "Micul Oktoberfest" i-a delectat la Braşov, cu multe suprize, pe amatorii de tradiţii germană. Nu întâmplător celebrul festival, născut la Munchen, devenit cea mai renumită sărbătoare a berii din lume (care a împlinit 201 ani) şi-a deschis, în urmă cu 2 ani, la Braşov o... filială. Sute de hectolitri de bere la halbă au curs înspumate, mâncăruri tradiţionale, cârnaţii... multiculturali, au creat o atmosferă unică la Poalele Tâmpei, în cadrul Arenelor sportive "Ion Ţiriac" din Braşov.

Şi în acest an Oktoberfest, a fost organizat la Braşov de Clubul Economic German Braşov, cu sprijinul Primăriei şi al Consiliului Judeţean. Printre atracţii s-au numărat formaţiile tipice acestui gen de festival, Fanfara germană Korona şi cea din Ţara Bârsei, nelipsiţii Wirbelvind, jocurile şi dansurile bavareze, Party Tiger, un concurs inedit de Miss etc. Conform Asociaţiei pentru Promovarea şi Dezvoltarea Turismului din judeţul Braşov, la această ediţie s-au înregistrat peste 120.000 de participanţi, cu 40.000 mai mulţi decât anul precedent. Traveller Magazin este unul dintre partenerii media ai evenimentului.

<strong>Ce caută românii pe Riviera Franceză ?</strong>

Păi ce să caute! Cam aceleaşi lucruri spre care se îndreaptă anual circa 10 milioane de vizitatori. Coasta de Azur este magnetul turistic principal al acestei prime destinaţii de vacanţă a Franţei. Cu ce ajung aici? Cu peste 100 de zboruri directe care sosesc din 34 de ţări. Ei se bucură de viaţă în circa 650 de hoteluri cu o capacitate de peste 58.000 de paturi, cele de 4 şi 5 stele acoperind un procent de 37%.

Într-o conferinţă de presă susţinută la Bucureşti, Christian Walgenwitz, director al Atout France, pentru Austria şi Europa centrală a subliniat că piaţa românească este foarte interesantă. Numai turiştii veniţi din ţara noastră au consumat 10.000 de nopţi de cazare, dar o mare parte preferă să locuiască la prieteni şi familie. Lucru firesc, în condiţiile în care pe Coasta de Azur locuiesc circa 2.000 de rezidenţi români.<a href="http://www.travellermagazin.ro/arhiva/wp-content/uploads/2011/10/Nisa-001.jpg"><img class="alignright size-medium wp-image-600" title="Nisa  001" src="http://www.travellermagazin.ro/arhiva/wp-content/uploads/2011/10/Nisa-001-300x225.jpg" alt="" width="300" height="225" /></a>

Orice român este încântat să afle, iar dacă bugetul îi permite, să locuiască la Negresco, unul dintre complexele de referinţă ale Nisei. A fost construit în 1913 pe celebra Promenade des Anglais şi este legat numele lui Henri Negresco (născut în 1868, la Bucureşti). Deţine cinci etaje, 121 de camere, 24 de suite, 9 saloane pentru recepţii şi coctailuri, dar şi o celebră galerie unde au fost armonizate cu succes cinci secole de artă de către familia Jeanne şi Paul Augier, proprietarii hotelului. Acesta a trecut printr-un program de modernizare şi restaurare fiind pregătit pentru apropiatul centenar.

MARA ANTON

<strong>Capitala are autobuze turistice</strong>

<a href="http://www.travellermagazin.ro/arhiva/wp-content/uploads/2011/10/City-Tour1.jpg"><img class="alignleft size-medium wp-image-598" title="City Tour1" src="http://www.travellermagazin.ro/arhiva/wp-content/uploads/2011/10/City-Tour1-300x199.jpg" alt="" width="300" height="199" /></a>După două tentative nereuşite, derulate de către două companii private, MDRT şi RATB au lansat un parteneriat ce are ca subiect gestionarea autobuzelor turistice supraetajate. Ele efectuează deja curse speciale pe o rută ce conectează numeroase atracţii din Capitala României. Autobuzele sunt inscripţionate cu însemnele brandului naţional de turism. Linia turistică funcţionează zilnic între orele 10.00-22.00, pe traseul Piaţa Presei Libere, Muzeul Satului, Arcul de Triumf, Piaţa Victoriei, Calea Victoriei, Palatul Parlamentului, Piaţa Unirii, Universitate, Piaţa Romană, Piaţa Victoriei, Piaţa Charles de Gaulle, Şoseaua Kiseleff, Piaţa Presei Libere. Printre obiectivele turistice aflate de-a lungul traseului se află: Parcul Herăstrău, Muzeul Satului, Arcul de Triumf, Muzeul Antipa, Muzeul Ţăranului Român, Ateneul Român, Muzeul Naţional de Artă, Biserica Creţulescu, Muzeul Naţional de Istorie, Palatul Parlamentului, Patriarhia Română, Hanul lui Manuc, Curtea Veche, Muzeul Municipiului Bucureşti, Teatrul Naţional. Ministrul Elena Udrea a apreciat la lansare că proiectul va avea succes şi va contribui la „creşterea atractivităţii Capitalei noastre, iar Bucureştiul îşi va recâştiga locul pe care îl merită în rândul celor mai vizitate capitale europene”.
Tarifele de transport sunt de: 25 lei/bilet pentru adulţi şi 10 lei/bilet pentru copiii cu vârste între 7 şi 14 ani. Copiii sub 7 ani, însoţiţi de adulţi, vor beneficia de transport gratuit. Cardul de călătorie este valabil 24 de ore de la prima validare şi se procură din autobuzele turistice.

<strong>Cabrini are o reţetă de succes pentru România
</strong><strong>Turism balnear + rural</strong>

<a href="http://www.travellermagazin.ro/arhiva/wp-content/uploads/2011/10/Cabrini.jpg"><img class="alignleft size-medium wp-image-601" title="Cabrini" src="http://www.travellermagazin.ro/arhiva/wp-content/uploads/2011/10/Cabrini-300x199.jpg" alt="" width="300" height="199" /></a>Preşedintele pe Europa al Organizaţiei Mondiale a Turismului (OMT), este de părere că România are mai multe atuuri turistice pe care ar trebui să le susţină printr-un efort de promovare constant. Luigi Cabrini a venit de mai multe ori în ţara noastră şi a avut ocazia să se familiarizeze cu potenţialul pe care-l deţinem. Conform declaraţiei sale turismul rural şi cel de spa ar trebui să fie două dintre priorităţile guvernului.

“În urmă cu trei ani am organizat la Moeciu un Forum de specialitate. Împreună cu Francesco Frangiali, secretarul general al OMT dar şi cu specialiştii noştri care lucrează la strategia de dezvoltare sectorială, am putut observa că deţineţi un puternic potenţial natural şi mineral. Turismul rural este sigur unul dintre domeniile pe care vă puteţi baza. Aveţi natură neexploatată. Turismul rural se dezvoltă în întreaga lume. Este o idee forte să combinaţi turismul rural cu cel balnear, de spa, în special în regiunile în care se practică ambele forme. Asta pentru că zona balneo spa-ul cunoaşte o dezvoltare semnificativă în Europa şi în lume. În prezent, şi tendinţa va continua, din ce în ce mai mulţi turişti se îndreaptă nu către tratamentul medical, ci spre activităţile de prevenire, de întreţinere, de welness.

Un alt trend turistic cu succes garantat îl reprezintă tururile de oraşe, city-break-urile. Oamenii se urcă în avion şi vizitează, timp de 2-3 zile, oraşe cu potenţial istoric şi turistic. Este o modă de durată pe care acum o susţin şi tarifele practicate în anumite perioade de către companiile aeriene şi mai ales de companiile low-cost.”

În ultimii zece ani industria de welness a cunoscut o creştere foarte puternică. Specialiştii apreciază că sumele cheltuite pentru acest tip de turism vor depăşi pe cele alocate domeniului medical. Ei arată că la ora actuală concediile europenilor orientate spre menţinerea sănătăţii reprezintă 15% din totalul industriei turistice. Asociaţia Europeană a Staţiunilor Balneare (ESPA) a evaluat că potenţialul european depăşeşte 1.200 de centre de spa şi de sănătate apreciate în întreaga lume. Ponderea structurilor tip spa creşte anual cu 20%. Organizaţia atrage atenţia că segmentul de welness nu este un caz particular pentru câteva ţări europene ci el se dezvoltă în multe zone, cunoscând unul dintre cele mai dinamice ritmuri din industria turistică.

<strong>Triunghi de agrement</strong>

Mangalia-Venus-Saturn se vor poziţiona distinct pe segmentul de turism balnear şi de agrement. Reformularea economică este susţinută prin noile investiţii finalizate în ultimul sezon estival în cadrul mai multor proiecte ce au beneficiat de finanţări europene. La Mangalia au fost orientaţi în consolidarea turismului balnear, de agrement şi infrastructură regională circa 4.446 milioane lei, fără TVA.<a href="http://www.travellermagazin.ro/arhiva/wp-content/uploads/2011/10/Agrement.jpg"><img class="alignright size-medium wp-image-602" title="Sunset" src="http://www.travellermagazin.ro/arhiva/wp-content/uploads/2011/10/Agrement-198x300.jpg" alt="" width="198" height="300" /></a>

În cadrul proiectului a fost amenajat şi ecologizat drumul de legătură dintre staţiunile Saturn şi Venus, au fost amenajate cinci bazine de ape mezotermale sulfuroase şi parcul de distracţii cu o suprafaţă de 1,3 hectare. Amenajarea acestora marchează un prim pas spre valorificarea potenţialului balnear al zonei care să impună, în perioada următoare, Saturn şi Venus ca staţiuni balneare reprezentative. Totodată, au fost făcute investiţii pentru îmbunătăţirea sistemului de iluminat public, ambiental etc.