<p align="justify"><strong>Cel mai mare AIR SHOW internaţional din România</strong></p>
<p align="justify"><a href="http://www.travellermagazin.ro/arhiva/wp-content/uploads/2012/09/air-show-3.jpg"><img class="alignnone size-full wp-image-1528" title="air show 3" src="http://www.travellermagazin.ro/arhiva/wp-content/uploads/2012/09/air-show-3.jpg" alt="" width="1024" height="768" /></a>
Cu prilejul comemorării a 100 de ani de istorie aeronautică a Aeroportului Internaţional Băneasa din Bucureşti, Ambasada Italiei în România a organizat la sediul reşedinţei ES Mario Cospito, ambasadorul Italiei la Bucureşti, o manifestare în care a fost prezentată Patrula Acrobatică Naţională a Aeronauticii Militare Italiene “Frecce Tricolori” (“Săgeţile Tricolore”), ce a participat la cel mai mare show aerian din România – Bucharest International Air Show. De asemenea au fost promovate câteva dintre atracţiile turistice ale zonei Friuli-Venezia Giulia, unde activează aceasta. Gazdele - Agenţia Regională pentru Turism în colaborare cu Institutul Naţional Italian de Turism (ENIT) – au precizat că “Patrula aeriană, are la activ o tradiţie colectivă italiană, născută exact pe aeroportul din Campoformido şi Gorizia la începutul anilor ’20. Programul de zbor al echipei noastre cuprinde circa douăzeci de acrobaţii”.
<a href="http://www.travellermagazin.ro/arhiva/wp-content/uploads/2012/09/Airshow.jpg"><img class="alignnone size-full wp-image-1529" title="Airshow" src="http://www.travellermagazin.ro/arhiva/wp-content/uploads/2012/09/Airshow.jpg" alt="" width="2048" height="1536" /></a>
Alături de italianii de la Frecce Tricolori, care au evoluat cu 10 aeronave, au mai participat alte prestigioase formaţii de acrobaţie din lume şi din ţară: Turkish Stars (Turcia), Flying Bulls, Jurgis Kairys, artişti naţionali, circa 100 de piloţi şi paraşutişti de elită. Iacării Acrobaţi, Hawks of Romania, peste 100 de avioane şi elicoptere, au tăiat răsuflarea publicului (peste 50.000 estimează organizatori), în timpul evoluţiilor lor.
Aeroportul International Bucuresti Baneasa a găzduit cu acelaşi prilej prima Expoziţie de aviaţie generală din România, unde au fost expuse zeci de aeronave, de la cele ultrauşoare la business jet-uri, în prezenţa unor producatori de aeronave, proprietari de aparate de zbor - de la parapanta la businessjet-uri, ori a unor furnizori de servicii de aviaţie generală, şcoli de zbor, aerocluburi, furnizori de echipamente şi articole cu tematică de aviaţie, din ţară şi din străinătate. Organizatorii şi specialiştii au afirmat că Bucharest International Air Show &amp; General Aviation Exhibition (BIAS 2012), a fost cel mai are spectacol aerian organizat vreodată în România. Evenimentul a fost patronat de Ministerul Transporturilor şi Infrastructurii, de Compania Naţională Aeroporturi Bucureşti, în parteneriat cu Primăria Generală a Municipiului Bucureşti.</p>
<p align="justify"><strong>ION BADEA</strong></p>
<p align="justify">______________________________________________________________
<strong>IMPERIO ECO a făcut... parada modei</strong>
Era şi timpul. La Bucureşti a fost prezentat prototipul tramvaiului Imperio Eco, produs de Astra Vagoane Călători Arad în colaborare cu Regia Autonomă de Transport Bucureşti (RATB) şi Siemens. “Parada” a fost făcută în spaţiile de producţie ale Uzinei de Reparaţii Atelierele Centrale (URAC Bucureşti) a RATB. Potrivit producătorilor, tramvaiul Imperio Eco asigură standardele de confort necesare călătorilor, fiind dotat cu instalaţie de climatizare, podea joasă, care facilitează accesul persoanelor cu mobilitate redusă, scaune tapiţate şi echipamente care asigură costuri reduse de exploatare şi mentenanţă. Vehicolul – ce oferă o capacitate de 200 de călători şi un preţ de circa 1,7 milioane de euro -, este dotat cu un sistem de recuperare a energiei, care asigură funcţionarea aerului condiţionat fără costuri suplimentare. „În marile centre urbane, care se confruntă cu creşterea numărului de autovehicule, tramvaiul are un rol important în descongestionarea traficului. În acest caz, nu întelegem decizia unor oraşe româneşti care dispun de linii de tramvai, dar intenţionează să renunţe la acest mijloc de transport ecologic” - a declarat Valer Blidar, preşedintele Astra Vagoane Călători. Prototipul Imperio Eco va putea fi văzut circulând în octombrie, la Zilele Feroviare 2012 - Summitul Feroviar de Investiţii în Spatiul Extins al Mării Negre, când Bucureştiul va atrage peste 300 de specialişti din peste 50 de ţări.
<strong>ALEX BARBU</strong></p>
<p align="justify"><strong>ÎNCĂ UN NOU DIRECTOR GENERAL LA TAROM</strong></p>
<p align="justify">Sorin Georgescu a preluat conducerea Companiei Naţionale TAROM S.A. Cariera sa este strâns legată de evoluţia transportatorului aerian încă din 1979. De-a lungul anilor a fost reprezentant al Tarom la Lisabona, Milano şi Roma dar a activat şi în departamentelor de serviciilor de chartere dar şi de marketing şi vânzări ale companiei.</p>
<p align="justify">_________________________________________________________________</p>
<p align="justify"><strong>O cafenea marca… Boeing 737 </strong>
<a href="http://www.travellermagazin.ro/arhiva/wp-content/uploads/2012/09/Avion-cafenea-11.jpg"><img class="alignnone size-full wp-image-1531" title="Avion cafenea 1" src="http://www.travellermagazin.ro/arhiva/wp-content/uploads/2012/09/Avion-cafenea-11.jpg" alt="" width="640" height="393" /></a>
Românii au trăit un moment unic când s-au întâlnit pe şoseaua ce duce spre oraşul Ploieşti (judeţul Prahova), cu un autovehicul de mare tonaj care transporta un Boeing 737-300. Avea doar… 49 de tone, 37 de metri lungime şi o înălţime de 5,5 metri. După ce a parcurs ruta Bacău, Buzău, Mizil el a fost… parcat la Ploieşti West Park, cel mai mare parc industrial şi logistic din sud-estul Europei. Fireşte, după ce va fi reasamblat, nu va fi folosit la transportul de călători ci va fi va deveni un inedit spaţiu pentru o cafenea, accesibilă din Autostrada 3. De aici, turiştii dar şi vizitatorii ocazionali vor avea o perspectivă de 360 de grade asupra întregului parc industrial. Cafeneaua este integrată în zona de business a parcului unde vor fi finalizate o clădire de birouri, un restaurant şi alte facilităţi - a declarat purtătorul de cuvânt al Alinso Group, Nicole Pulpea. În doi ani şi jumătate de la înfiinţare, Ploieşti West Park a atras numeroase companii de talie mondială precum Unilever, Lufkin Industries, Honeywell, Schlumberger, Halliburton, Lubbers, Odfjell Well Services etc. Aici se află primul depozit frigorific “verde” din România ce generează cu 25% mai puţine emisii de carbon, comparativ cu alte construcţii de acelaşi gen. De asemenea se află în stadiu avansat de montaj cel mai mare proiect de instalări pe acoperişuri cu panouri fotovoltaice. El vizează o suprafaţă totală de 10 hectare şi va genera 5,4 megawaţi.</p>
<p align="justify"><strong>ZBOARĂ CU... BICICLETA SPRE <a href="http://www.infotravelungaria.ro" target="_blank">GULAŞ</a></strong>
Pe 1 septembrie se va desfăşura cu plecare din Capitală “Turul Bucureştiului cu Bicicleta - TBB, – primul eveniment Aero-Ciclistic din România. El este organizat de Asociaţia Piloţilor de Aeronave Uşoare Motorizate împreuna cu grupul TBB, la aerodromul de la Şirna. Organizatorii doresc să genereze un spaţiu de socializare între pasionaţi şi curioşi într-ale zborului şi activităţilor sportive outdoor, mai exact ciclismul. Astfel, pe ruta Bucureşti (Piaţa Presei Libere) – Periş – Şirna, amatorii pedalelor vor porni în zorii zilei (ora 8.00), urmând ca în jurul orelor prânzului să sosească pe aerodromul prahovean. Aici vor servi gulaş la ceaun, vor practica diverse sporturi (ping-pong, darts), vor participa la o tombola ce va premia pe 10 dintre ei cu un zbor cu avionul ultrauşor, oferit cadou de Aventura Card.
__________________________________________________________</p>
<p align="justify"><strong>CFR A ABSORBIT GEVARO</strong></p>
<p align="justify">CFR Gevaro (Societatea de exploatare a vagoanelor de dormit, cuşetă, restaurante şi bar), S.C.A.D. Braşov (Societatea Comercială de Aprovizionare şi Desfacere) şi societatea Voiaj CFR au fost absorbite de către CFR Călători. După cum informează un comunicat de presă „activitatea celor trei companii va fi integrată în cadrul operatorului naţional CFR Călători cu scopul de a optimiza procesul de lucru. Personalul celor trei firme va fi angajat şi structurat în funcţie de necesităţile noii societăţi comerciale”.</p>