<strong>Un ghid gratuit - HERO.dot
<a href="http://www.travellermagazin.ro/arhiva/wp-content/uploads/2014/01/herodot.jpg"><img class="alignnone size-full wp-image-2618" title="herodot" src="http://www.travellermagazin.ro/arhiva/wp-content/uploads/2014/01/herodot.jpg" alt="" width="620" height="348" /></a></strong>
Poate nu știați. În România există un instrument foarte util pentru turiștii care doresc să viziteze diferite atracții naturale ori construite. Unde mai pui că el este și gratuit. HERO.dot – Serviciul Unic Național de Audioghid Turistic prin Telefon, a fost inițiat de o echipă de tineri întreprinzători din Iași și are funcționale în momentul de față peste 3000 de obiective turistice ale căror audioghiduri sunt disponibile. Procedura e simplă. Suni la numărul de telefon fix (0332 780 780) și apoi să introduci codul obiectivului al cărui audioghid dorești să îl asculți. Nu se percepe nici o taxă, numărul fiind cu tarif normal. În următoarea jumătate de an echipa își propune să crească până la 6.000 numărul de obiective incluse în serviciul HERO.dot. De asemenea, acestui serviciu i se vor adăuga primele 1000 de obiective din țară și fișiere video, lucru care devine realitate odată cu lansarea aplicației pentru smarphone și tablete. Momentan serviciul este oferit doar în limba română, însă în scurt timp vor fi disponibile și versiunile în limba engleză, germană, franceză și italiană.

“Investiția este realizată 100% din fonduri private. Valoarea ei depășește 100.000 de euro. Am încercat să obținem sprijinul reprezentanților Ministerului Turismului. Nu ne-am lovit de un refuz direct, ci mai mult de un răspuns diplomat de genul: ..interesant, păstrăm legatura…vă sunăm noi…din păcate nu avem resurse. Noi suntem optimiști în evoluția acestui serviciu. Avem propuneri de colaborare din partea mai multor întreprinzători privați. O serie de agenții de publicitate s-au oferit să îl preia în totalitate ca un canal nou de marketing în promovarea clienților. La cei peste 1,2 milioane de turiști străini ce vizitează anual România deja sustenabilitatea investiției este asigurată. Eu cred că în țara noastră sunt numeroase posibilități ce pot fi valorificate. Ce să facem, nu toți și-au propus, după cum se vede, să emigreze din România!” - ne-a precizat Anamaria ȚUGUI – coordonatorul proiectului.
ALEX BARBU

<strong>GUINNESS BOOK: România a copt cea mai mare pâine
<a href="http://www.travellermagazin.ro/arhiva/wp-content/uploads/2014/01/Cea-mai-mare-Paine.gif"><img class="alignnone size-full wp-image-2619" title="Cea mai mare Paine" src="http://www.travellermagazin.ro/arhiva/wp-content/uploads/2014/01/Cea-mai-mare-Paine.gif" alt="" width="435" height="289" /></a>
</strong>Cea mai mare pâine cu cartofi din România a intrat în Cartea Recordurilor, cu o performanță unicat. Cu o greutate de 96,6 de kilograme ea a fost pregătită din 57 de kilograme de făina, 34 de litri de apă, 10 kilograme de cartofi, 1 kilogram de drojdie, 1 kilogram de sare. Coacerea acesteia a durat 6 ore și s-a produs, la începutul lunii noiembrie, la Romexpo în timpul desfășurării Indagra Food, Târgul internațional pentru industrie alimentară.

Performanța aparține meșterilor brutari conduși de Laszlo Dioszegi. Ea a fost remarcată de World Record Academy, care a omologat recordul în data de 7 noiembrie la categoria “Pâine rustică”. Secțiunea a fost creată pentru a ajuta micii producători în recunoașterea muncii lor. După cum a declarat Dioszegi ”Echipa de brutari care a realizat această pâine nu se va opri aici. Intenționăm ca la ediția de anul viitor să pregătim o pâine de... 200 de kilograme.” Pentru a vedea online omologarea recordului, puteți accesa <a href="http://worldrecordacademy.com/food/largest_Rustic_Potato_Bread_Bucharest_Agricultural_Fair_sets_world_record_213603.html" target="_blank">link-ul</a>:

<strong>Festivalul Răchiei la Herculane
<a href="http://www.travellermagazin.ro/arhiva/wp-content/uploads/2014/01/Festival-rachiei-Herculane-1.jpg"><img class="alignnone size-full wp-image-2620" title="Festival rachiei Herculane 1" src="http://www.travellermagazin.ro/arhiva/wp-content/uploads/2014/01/Festival-rachiei-Herculane-1.jpg" alt="" width="2448" height="3264" /></a>
</strong>Toamna este încă blândă pe Valea Cernei ce a împodobit cu pastelurile sale naturale Băile Herculane. Turiştii aflați în staţiune au avut posibilitatea să deguste vestita Răchie de Banat, la ultima manifestare care încheie calendarul anual al sărbătorilor şi evenimentelor - tradiţionalul Festival al răchiei de Banat, desfăşurat luna trecută în Parcul Central în organizarea Primăriei din localitate şi a Consiliului judeţean Caraş – Severin.

Peste douăzeci de producători din satele Banatului montan şi din Băile Herculane şi-au prezentat produsele vizitatorilor, Răchia de Banat împreună cu produse tradiţionale din zonă, mălai copt la ţăst, brânză de oaie, ceapă, bureţi muraţi, zacuscă şi nelipsita... slană. Juriul, prezidat de Ionesie Ghiorghioni, vicepreşedinte al Consiliului Judeţean, din care a făcut parte Nicuşor Vasilescu, primarul Băilor Herculane, Ilie Iova, vicepreşedinte al Consiliului Judeţean Caraş Severin împreună cu alţi „degustători”, a acordat diplome la toţi participanţii certificând astfel calitatea acestui veritabil brand al zonei, răchia de Banat.

<strong>DORIN BĂLTEANU</strong>

<strong>Mizează Neckermann pe București ?
<a href="http://www.travellermagazin.ro/arhiva/wp-content/uploads/2014/01/Centrul-vechi1.jpg"><img class="alignnone size-full wp-image-2621" title="Centrul vechi1" src="http://www.travellermagazin.ro/arhiva/wp-content/uploads/2014/01/Centrul-vechi1.jpg" alt="" width="2560" height="1920" /></a>
</strong>Concernul Thomas Cook Neckermann intenționează să promoveze Bucureștiul ca destinație de city break pe perioada verii. În afară de cataloage, Neckermann și-a propus să promoveze Capitala pe suporturi outdoor și online în toate țările în care are filiale, printre care Germania, Belgia, Olanda, Franța, Marea Britanie, Austria, Elveția, Polonia, Cehia și Ungaria. Pentru această promovare, o colaborare cu statul român ar fi apreciată în condițiile în care el ar putea cofinanța proiectul din fonduri europene.

Conform <strong>Karpaten Turism</strong>, reprezentantul în România al concernului internațional, Bucureștiul este frecventat preponderent de turiștii de afaceri. Ei nu vin vara, iar hotelurile rămân aproape goale deși tarifele sunt mai mici în acea perioadă cu peste 25-30%. Gheorghe Mărginean, președintele Karpaten Turism a declarat că turiștii care vin în city break-uri au vârste până în 50 de ani și sunt dispuși să cheltuiască mai mulți bani în orașe decât turiștii de circuite. În 2012, Neckermann a derulat un proiect pilot, prin care a adus în București pentru city break peste 600 de vizitatori. Marginean estimează că, odata cu începerea promovării, compania va aduce în primul an câteva mii de turiști în Capitală, urmând ca numărul acestora să crească în viitorii ani.

<strong>SOCAR este sponsor în 2016</strong>
Socar a devenit sponsor oficial al Campionatului European de Fotbal din 2016. Compania Petrolieră din Azerbaijan, SOCAR a devenit sponsorul oficial al Campionatului European de fotbal din 2016 (Franţa). Potrivit contractului semnat cu UEFA, SOCAR va susţine sesiunile de calificări şi turneul final, precum şi calificările europene pentru Campionatul Mondial de fotbal din 2018 (Rusia). Vicepreşedintele Elshad Nasirov a declarat că “pentru SOCAR este un eveniment istoric. Este foarte important să contribuim la organizarea unui turneu de acest nivel, cum este Campionatul European din 2016. Aceasta este o oportunitate importantă pentru SOCAR să fie recunoscut ca un premium brand la nivel mondial”. La rândul lor, reprezentanţii UEFA susţin că “SOCAR a devenit sponsor al EURO-2016 si al calificărilor europene ale Campionatului Mondial din 2018 având posibilitatea unică de a-şi extinde auditoriul brandului”. “SOCAR sprijină atât fotbalul amator prin competiţii de profil, organizate de compania noastră cât şi fotbalul profesionist. Titlul de sponsor oficial al EURO 2016 este cel mai important din istoria implicării companiei noastre în zona sportivă” - a mai adăugat Hamza Karimov, CEO SOCAR România.

<strong>Cel mai mare complex cu apă geotermală
</strong>Solarex din Satu Mare, companie ce deține și hotelul Astoria, a lansat pe piață AquaStar. El este amplasat în localitatea Noroieni și este promovat drept cel mai mare parc geotermal pentru turism și sănătate din țara noastră. Lucrările au presupus o investiție de circa 48 de milioane de lei, 25 de milioane provenind din fonduri europene nerambursabile. Complexul a fost dezvoltat pe o suprafață de circa 12.500 metri pătrați. El e prevăzut cu 5 piscine exterioare, piscine interioare, bazine de relaxare, hidromasaj, bazine cu apă termală, șapte tipuri de saune, iar pasionații de activități sportive au la dispoziție zone unde se poate practica tenis de masă, aerobic etc.

AquaStar, care este deschis pe tot parcursul anului, are o capacitate de 2.000 de persoane pe zi în sezonul estival, și 500 de persoane pe zi în extra sezon.

<strong>Străinii au numeroase motive de a vizita Capitala
</strong>Secțiunea de Travel a cunoscutului site al grupul britanic BBC a prezentat, într-un reportaj dedicat Centrul Vechi din București, atracțiile oferite de această zonă turistilor români și străini. Sub titlul ”Noul Oraș Vechi al Bucureștiului jurnalistul Mark Baker scrie despre eforturile lăudabile depuse în ultimii ani de autorități pentru remodelarea arhitecturală și comercială a zonei în scopul valorificării potențialului turistic și istoric.

Prezentând atracțiile turistice din Centrul Vechi, jurnalistul britanic face descrieri favorabile ale străzii Franceze, unde se află vestigii ale Curții Vechi și ale Palatului Voievodal, folosit în trecut de domnitorii Valahiei, inclusiv de Vlad Țepeș - sursa de inspirație a scriitorului Bram Stoker atunci când a creat personajul Dracula. „Imaginea tipică era, în urmă cu mai mulți ani, aceea a unui oraș ponosit și murdar, în care nu aveai prea multe lucruri de văzut, cu excepția Casei Poporului, o construcție a cărei arhitectură supradimensionată reflectă egoul exacerbat al dictatorului Nicolae Ceauseșcu.

Era un oraș în care puteai să te oprești pentru o noapte, dar asta era tot” - scria jurnalistul în introducerea articolului. În prezent, însă, turiștii au numeroase motive de a petrece mai multe zile în București și datorită noului cartier pietonal încântător, în care există suficient de multe distracții care te țin ocupat pe parcursul zilei dar și suficient de multe restaurante, baruri și cluburi pentru a te ține treaz întreaga noapte, mai arată Baker.

<strong>Castelul Huniazilor e îm Top
</strong>Publicația americană The Huffington Post a realizat un top al palatelor de poveste. În acesta pe primul loc se află Castelul Huniazilor din Hunedoara (România). El este urmat de castelele Neuschwanstein, Eltz și Lichtenstein din Baden-Wurttemberg (Germania); Bodiam din Sussex (Marea Britanie); Hohenschwangau (Germania), respectiv Leslie din Glasgow, Hooe Common și cel din Wales (Marea Britanie)

<strong>Primul serial NATURA 2000 din România
</strong>Natura 2000 în România este primul serial documentar care prezintă rețeaua europeana Natura 2000 la nivel național. Serialul a fost realizat în cadrul campaniei de conștientizare InfoNatura 2000 derulată de Centrul Național pentru Dezvoltare Durabilă din București în parteneriat cu Ministerul Mediului și al Schimbărilor Climatice. Natura Serialul are 7 episoade cu o durată de 52 minute fiecare.

Șase episoade prezintă regiunile biogeografice: Pontica, Stepica, Alpina (2 părți), Continentala, iar ultimul episod este de sinteză. Filmările au fost realizate între 2011-2012 pe parcursul a 12 luni, în cele patru anotimpuri, pentru a putea surprinde imagini reprezentative pentru speciile și habitatele protejate. Documentarul cuprinde filmări aeriene, filmări subacvatice, prezentarea unor activități economice umane, turistice și agricole, interviuri cu experți în protecția mediului, turiști străini și români. În țara noastră sunt declarate până în prezent 530 de situri Natura 2000.
<strong>
Casa Argintarului va fi renovată
</strong>O clădire emblematică pentru istoria orașului transilvănean ”Casa Argintarului” va deveni, după ce va fi complet refăcută, sediul Centrului German din localitate. Acest lucru va fi posibil ca urmare a derulării unui proiect finanțat prin programul REGIO. Clădirea - monument istoric de arhitectură gotică și renascentistă -, datează din secolul al XVI-lea și a aparținut unui celebru meșter bijutier. Proiectul are o valoare totală de 2.458.680,75 de lei, din care 1.802.027,53 de lei reprezintă fonduri nerambursabile.

<strong>EXIMTUR s-a aliat cu Gothaer </strong>
Eximtur a lansat împreună cu societatea de asigurări Gothaer Asigurări Reasigurari, o poliţă de care garantează persoanelor fizice sau juridice ce achiziţionează bilete de avion, recuperarea sumelor cheltuite în acest scop în cazul falimentului companiei aeriene. Pe lângă riscul de faliment al companiei aeriene, care ar genera anularea biletului de avion, există diverse evenimente neprevăzute care pot împiedica efectuarea călătoriei cu avionul şi care sunt acoperite de noul produs lansat. Printre categoriile asigurate acestea se numără: boli, accidente, distrugerea locuinţei ca urmare a incendiilor, pierderea sau furtul documentelor de identitate etc. “Recomand tuturor celor care călătoresc să încheie poliţe de asigurare, fie că vorbim de asigurare medicală, de asigurare storno sau de asigurare a bagajelor. O astfel de asigurare tip “umbrelă” oferă un grad sporit de confort şi siguranţă a călătoriei” - a declarat Lucia Morariu, președintele Eximtur

<strong>Noi localități-stațiuni
</strong>Cinci noi localități au primit statutul de stațiune balneoclimaterică pe baza unei Hotărâri de Guvern. Este vorba de 1 Mai, Eforie, Băile Tușnad, Geoagiu-Bai respectiv Buziaș. Nicu Rădulescu, președintele Organizației Patronale a Turismului Balnear din România (OPTBR) a declarat că dacă ministerele vor dori să facă investiții pe baza parteneriatelor publice-private, stațiunile care au statut balneoclimateric vor putea beneficia de proiecte cu prioritate. Pe lista localităților și arealelor cărora li s-a acordat statutul de <strong>stațiune balneoclimaterică</strong> figurau până acum: Sovata, județul Mureș; Ocna Sibiului, județul Sibiu; Băile Olănești, județul Vâlcea și arealul Călimănești-Căciulata, județul Vâlcea; arealul Băile Felix în structura comunei Sânmartin, judetul Bihor, respectiv orașul Covasna din județul Covasna.