Sigur, sună cam aiurea titlu. E ca și cum am scrie… vâslind printre munți. Deși acolo unde sunt râuri adânci asta ar fi posibil. Bref! Vreți să trăiți o experiență diferită de o călătorie cu vaporul în inima Deltei Dunării ? Atunci căutați-l pe Mihai.
<a href="http://www.travellermagazin.ro/arhiva/wp-content/uploads/2017/03/Delta-147.jpg" rel="attachment wp-att-5295"><img class="alignnone size-full wp-image-5295" src="http://www.travellermagazin.ro/arhiva/wp-content/uploads/2017/03/Delta-147.jpg" alt="Delta 147" width="1024" height="768" /></a>

În urmă cu câțiva ani de zile a început să-l fascineze ințiativele lui Ivan Patzaichin lansate de pe rampa Asociației ce poartă numele ”Ivan Patzaichin - Mila 23”. Ivan a bătut fierul până l-a înroșit forțând uși, dezrădăcinând mentalități care se fixaseră în cuvintele ”Nu se poate!”. Canotca, noua sa ambarcațiuni, a devenit subiectul unui festival iar mișcarea Turism lent a crescut într-atât încât Mihai Giurgiuveanu a lăsat pentru o vreme uscatul să trăiască fără el aventurându-se și începând să navigheze printre ideile lui Patzaichin. În aproape doi ani a devenit cunoscut astfel că poți da de el fie întrebând la Asociație fie la proprietarii unor pensiuni, hoteluri din Tulcea dar și din localitățile apropiate. Ți se spune că dacă dorești să trăiești o experiență aparte merită să pornești ghidat de acest tânăr ce deține o ambarcațiune foarte specială. Unde mai pui că, deocamdată este singura de acest fel care străbate Delta. Halmyris este o barcă tradițională construită în întregime din lemn. E un proiect special căruia i-a dat viață Paul Vasiliu, ultimul marangoz al Deltei Dunării. Ea a fost concepută în atelierele școală ale Asociației ”Ivan Patzaichin”, care caută cu disperare tineri ucenici. A fost singura ambarcațiune comandată în 2015. Nu este una de mari dimensiuni. Are o capacitate lejeră de circa 10 persoane. Ce o face specială pentru turism? Faptul că ghidul este și căpitan de navă, iar căpitanul de navă joacă rolul de ”one man show” servind pe parcursul scurtei croaziere - circa 4 ore -, răcoritoare, bere, cafea etc. Mai mult, face la ora prânzului și oficiile de gazdă pricepută în ale preparatelor pescărești. Despre asta la timpul potrivit !Chiar dacă nu pare un alt lucru important acolo între ape este că barca deține o toaletă ceea ce o face funcțională, confortabilă.

[gallery ids="5296,5297,5298,5299,5300,5301"]

Mihai Giurgiuveanu e proprietarul unui unicat. Asta și pentru că Halmyris este pusă în mișcare de un motor electric eco care, firește, nu poluează apele Deltei, nu deranjează fauna și flora așa cum o fac, inconștienți, o parte din proprietarii unor șalupe puternice. Acesta este unul dintre șpiluri - să faci turism neagresiv, în armonie cu natura. Cunoscătorii spun că forma bărcii Halmyris seamănă cu cea a lotcii solare lansată de Asociația lui Patzaichin. De unde se trage numele bărcii? De la cel al cetății romane, fondată se pare de marinari în secolul al II-lea. Ruinele ei ai fost descoperite în apropiere de localității Murighiol.

Poate fi aceasta o afacere ? Mihai spune că da. ”În condițiile în care sezonul începe la gurile Tulcei pe la 1 aprilie, când revin păsările în Deltă. Când încep să-și facă locurile pentru cuibărit. Atunci apar grupurile mici, amatoare de bird watching, foto hunting. Atunci apar ornitologii interesați de mișcarea și viața unor specii rare, de floră și faună sau unicat. Sezonul poate dura mai bine de șase luni. Cred că Delta Dunării se pretează mult mai bine la acest tip de turism, cel de masă fiind mai agresiv cu natura dacă nu este bine controlat. La început când am dorit să-mi comand o barcă specială, m-am gândit la gondolele de la Veneția. De ce n-am avea gondolieri și pe canalele Dunării? Uite că acum avem pentru început unul. O asemenea barcă e mai ușor de manevrat, canalele fiind mult mai accesibile pentru a descoperi imagini naturale inedite. Patzaichin a făcut enorm pentru Deltă iar echipa de care este înconjurat emite în permanență mesaje optimiste despre susținerea vechilor tradiții și meserii din această parte a Dobrogei. Multe dintre proiecte au fost înțelese și susținute prin fonduri europene.”

Nu ne-am propus să vă vorbim despre dansul păsărilor de pe curenții de aer, de coloniile de pelicani, de cormorani sau despre cele de nuferi. Ci mai mult despre oamenii care fac posibilă întâlnirea noastră cu ele. Minicroaziera propusă de Mihai are un popas surpriză la coliba lui nea Gigi și tanti Jeni, cu care te împrietenești repede. Un borș de pește făcut la ceaun cu apă din Deltă (atenție conform tradiției zeama și carnea se servesc separat), urmate de niște platouri pescărești cu crap și somn prăjiți, mujdei de usturoi, vinuleț sau bere (chiar dacă nu prea merge contribuie la alunecatul peștelui pe gât), toate vor deveni amintiri memorabile. Ca și mirosul ce-ți rămâne în nări de la focul făcut cu lemne de fag. Ne-a Gigi, un tulcean hâtru spune că e concurentul bucătarilor internaționali. ”Au fost pe la noi germani, italieni, israelieni, chinezi, japonezi, arabi din Emirate chiar și  o familie din Hong Kong. Și toți s-au simțit bine în acest colț de natură sălbatică”.

<strong>MARIAN CONSTANTINESCU</strong>