<p align="justify"><strong>SEXUL</strong><strong> vinde, dar şi CULTURA
</strong>Marchetat excelent şi promovat pe măsură de către Editura RAO, volumul „Jurnalul unui călător boem” semnat de către Ciprian Enea, este fără îndoială cel mai bun produs autohton lansat anul acesta. Publicitat foarte bine drept un „jurnal erotic”, o carte despre „lupta de clasă cu cele mai neepilate dintre pământence, la Shanghai”, ori care îţi spune „de ce trebuie să mergi la femei cu bancnote mici în America Centrală”, ori  despre „limitele actelor perverse”, montajul a fost fără îndoială captivant pentru cititori. Dar şi aducător de venituri pentru şi, cel mai important, magnet pentru un nou public.
<a href="http://www.travellermagazin.ro/arhiva/wp-content/uploads/2012/09/Jurnal-Ciprian-Enea.jpg"><img class="alignnone size-full wp-image-1474" title="Jurnal Ciprian Enea" src="http://www.travellermagazin.ro/arhiva/wp-content/uploads/2012/09/Jurnal-Ciprian-Enea.jpg" alt="" width="768" height="1024" /></a>
Ciprian Enea, un tânăr milionar român, care şi-a clădit averea mai mult din imobiliare decât din turism, povesteşte celor care parcurg cartea, cum şi-a dorit să atingă performanţele liderului comunist Mao, care credea că-şi va păstra tinereţea dacă va face dragoste cu 1001 de femei. Cu acest model a plecat în lume şi din experienţele consumate pe mamapond cel mai câştigat a ieşit turistul, călătorul român. Pentru că dincolo de experienţele sexuale - parte a acestei industrii, hai să nu fim pudici când nu trebuie! -,  rămân poveştile şi legendele desfăşurate în mai bine de 400 de pagini.

Ei, hai nu vă speriaţi!, se parcurg rapid pentru că scriitura este dinamică şi plină de substanţă. Dincolo de publicitatea care a mizat pe periplul sexual, noi vă semnalăm un alt aspect. „Jurnalul” este de fapt un roman autobiografic, iar creşterea Micului Chris în ochii autorului, ne semnalează puternic apariţia unui scriitor de mare talent. Nu ştiu dacă mai pune la cale o altă carte. Dar cu singuranţă Ciprian Enea este liderul, capul de serie, al unei generaţii care a descoperit că şi cultura vinde la fel de bine ca sexul. Nu trebuie să o rataţi. Nu e o carte de vacanţă, e de păstrat în bibliotecă.</p>
<p align="justify"><strong>DOINA CONSTANTINESCU</strong></p>