<strong>TÂRGU JIU: ”Dorim un Măr de Aur pentru Axa Brâncuși!”
<a href="http://www.travellermagazin.ro/arhiva/wp-content/uploads/2014/01/jiu-140.jpg"><img class="alignnone size-full wp-image-2610" title="jiu 140" src="http://www.travellermagazin.ro/arhiva/wp-content/uploads/2014/01/jiu-140.jpg" alt="" width="2048" height="1536" /></a> </strong>În urmă cu mai bine de un an două organizații <strong>Asociația Profesională Patronală de Turism Gorjul (APPT) și Clubul Presei de Turism - FIJET România</strong> au stabilit un parteneriat. Conform acestuia ele militează pentru obținerea unui Măr de Aur (Pomme D'Or sau Golden Apple) pentru Ansamblul monumental Calea Eroilor creat de emblematicul Constantin Brâncuși în orașul Târgu Jiu, promovat în cazul de față drept ”Axa Brîncuși”.
<a href="http://www.travellermagazin.ro/arhiva/wp-content/uploads/2014/01/jiu-250.jpg"><img class="alignnone size-full wp-image-2611" title="jiu 250" src="http://www.travellermagazin.ro/arhiva/wp-content/uploads/2014/01/jiu-250.jpg" alt="" width="2048" height="1536" /></a>
De atunci s-au parcurs mai multe etape, unele dintre ele susținute de către Ministerul Turismului, conform procedurilor pe care le presupune o asemenea candidatură. Fijet România, care deține o experiență anterioară de succes - în 2011 organizația a obținut pentru turismul românesc 3 Pomme D'Or, eveniment fără precedent în istoria FIJET International, pentru Zona Mărginea Sibiului, Rezervația Delta Dunării, respectiv pentru compania Blue Air. A fost pentru prima dată cînd acest trofeu a revenit unei firme private. Trofee au fost obținute după mai bine de patru decenii. Primul și singurul Măr de aur a revenit în 1972, mănăstirii Moldovița și zonei Bucovina.
<a href="http://www.travellermagazin.ro/arhiva/wp-content/uploads/2014/01/jiu-108.jpg"><img class="alignnone size-full wp-image-2612" title="jiu 108" src="http://www.travellermagazin.ro/arhiva/wp-content/uploads/2014/01/jiu-108.jpg" alt="" width="2048" height="1536" /></a> Ce s-a mai întîmplat cu acest proiect? O delegație a Fijet România a inspectat monumentele, locurile și infrastructura legate de viața și creațiile marelui sculptor, existente în județul Gorj - Masa Tăcerii, Poarta Sărutului, Coloana fără Sfârșit -, singurul ansamblu monumental în aer liber creat de artist. Apoi Casa memorială de la Hobița, azi complet restaurată, locul unde a văzut lumina zilei Brâncuși, Casa Gheorghe Tătărăscu ce face parte din Muzeul Satului din Curtișoara, loc unde Brâncuși a locuit în perioada construirii Ansambului monumental de la Tg. Jiu. Dar în programul promovat de APTT Gorjul au figurat și mănăstirile Lainici, Polovragi și Tismana, muzee și biserici care degajă elemente spirituale din care s-a hrănit arta lui Brâncuși. După această vizită a urmat propunerea FIJET România, la întâlnirea Comitetului Director internațional de la Praga, iar ulterior, promovarea acestuia la Congresul internațional al FIJET de la Cairo.

<a href="http://www.travellermagazin.ro/arhiva/wp-content/uploads/2014/01/Rep-Tg-jiu-003.jpg"><img class="alignnone size-full wp-image-2613" title="Rep Tg jiu 003" src="http://www.travellermagazin.ro/arhiva/wp-content/uploads/2014/01/Rep-Tg-jiu-003.jpg" alt="" width="819" height="614" /></a>
În urmă cu câteva săptămâni s-a tras cortina pe ultimul spectacol al acestui proiect, moment care a precedat depunerea candidaturii pentru 2014, la obținerea trofeului Mărul de Aur, considerat un veritabil Oscar pentru turism. Cum se procedează de obicei, o delegație a FIJET International, formată din mai multe personalități din SUA, Canada, Rusia, Belgia, Germania, Croația, Slovenia, Slovacia, Serbia, Bulgaria, Finlanda, Ucraina și, firește, România, a fost invitată la Târgu Jiu pentru a inspecta și evalua la rândul ei potențialul turistic al conceptului turistic propus pentru premiere.
<a href="http://www.travellermagazin.ro/arhiva/wp-content/uploads/2014/01/jiu-085.jpg"><img class="alignnone size-full wp-image-2614" title="jiu 085" src="http://www.travellermagazin.ro/arhiva/wp-content/uploads/2014/01/jiu-085.jpg" alt="" width="1536" height="2048" /></a>
Iată câteva opinii formulate la întâlnire cu oficialitățile județului și municipiului. Jim Thompson (Fijet SUA): ”Am descoperit ceva magic. Avem în față o viziune extraordinară pe care merită să o povestiți întregii lumi. Este un spațiu al frumosului iar Ansamblul merită o distincție din partea presei internaționale de travel.” Nikolai Meinert (Fijet Finlanda):”Aveți un popor deosebit de ospitalier. Atracțiile județului dumneavoastră sunt în sine un film, o producție care ar putea concura la Cannes ori Las Vegas!”. Plamen Starev (Fijet Bulgaria - Președintele Comitetului internațional Golden Apple Award): ”Avem mai multe propuneri pentru 2014. Există o anumită percepție că România a primit destule distincții în ultimii ani.

Fără îndoială că o candidatură care se sprijină pe valorile unicat create de Constantin Brâncuși, este una redutabilă, iar Târgu Jiu are șanse reale de a obține, pentru România un Golden Apple. Spre deosebire de alte competiții, în aceasta nu există țări care pierd. Peste tot turismul iese câștigător, și cred că asta este menirea noastră”. Karin Mimica (Croația): ”Sunt multe lucruri de spus. A fost o documentare plină de atracții de top și o gastronomie excelentă. Personal sunt convinsă de această investiție în cultură care va creea plus-valoare pentru generațiile ce vor urma”.

Drago Bulc (Fijet Slovenia):”Noi am fost mereu alăturii de colegii români. Ne leagă foarte multe. Asociația dumneavoastră a devenit membru cu drepturi depline al FIJET International chiar la Congresul organizat în Slovenia. Ne aflăm acum în fața unor provocări organizatorice, de clarificări în ceea ce privește structura internațională a FIJET.

<strong>Se simte clar nevoia atragerii jurnaliștilor tineri de turism din cât mai multe țări. </strong>Desigur e greu că lucrezi proiecte internaționale dar tehnologiile actuale ne permit un schimb de idei mai rapid și mai performant. România ca și Slovenia sunt două dintre motoarele FIJET în Europa și asta spune multe. Proiectul Axa Brâncuși este deosebit, unic și merită susținut!”

La rândul său Ion Călinoiu, președintele Consiliului Județean Gorj a subliniat că ”Mărul de Aur este o distincție importantă. Milităm pentru obținerea lui pentru că premiul va fi pentru inima sculpturii moderne românești. Am investit timp și răbdare în aceste proiecte de susținere și ne bucură că am avut prilejul să arătăm jurnaliștilor internaționali o parte din patrimoniul istoric fabulos pe care-l deține județul nostru.

Sunt convins că în viitor numărul vizitatorilor străini va crește ei urmând să fie atrași de distincția pe care credem că Ansamblul Brâncuși o merită pe deplin. Așteptăm anul viitor ca să marcăm tot aici, acest eveniment, cum așteptăm ca UNESCO să introducă în patrimoniul universal acest complex unic”.

Primarul orașului Târgu Jiu, Florin Cârciumaru a arătat că lumea merge înainte: ”Avem în derulare mai multe proiecte de a pune mai bine în valoare din punct de vedere turistic, Ansamblul Monumental Calea Eroilor. Modernizarea axei principale se va încheia la finele lui 2013. Intenționăm ca aceasta să devină numai cale pietonală. De asemenea, pe baza unor proiecte ce vor fi susținute și prin fonduri europene, vom realiza patru pasaje subterane pentru mașini și unul pentru tren, pentru a facilita accesul turistic spre monumentele create de Bâncuși”.

Desigur, la final, trebuia să existe și cuvintele Laurei Dragu, o gorjeancă ambițioasă, om de afaceri și în același timp, președintele Asociației Profesionale Patronale de Turism Gorjul (APPT): ”Când a terminat lucrările la Calea Eroilor, Brâncuși a spus - ”Nu știți ce vă las vouă aici!” iar mai târziu tot el cugeta astfel: ”Lucrurile nu sunt greu de făcut, cel mai greu este să te pui în starea de a le face.’’

Ambele reflectă o realitate spirituală. V-am invitat la să trăiți Povestea Gorjului, explorând Grădina Carpaților cu speranța că moștenirea lăsată de Brâncuși merită să primească”Mărul de Aur”. Pentru inedit, originalitate, unicitate și autenticitate. Mai mult decât atât chiar în luna octombrie s-au împlinit 75 de ani de inaugurarea Ansamblului Monumental de la Tg-Jiu. Pentru toate acestea doresc să-i invit pe jurnaliștii străini prezenți aici, să voteze pentru un <strong>Măr de Aur pentru Axa Brâncuși!</strong>”

<strong>DOINA &amp; MARIAN CONSTANTINESCU</strong>