<strong>PAGINI AURII ŞI-A DECERNAT PREMIILE PE 2012</strong>
Pe 11 octombrie a avut loc Gala Business Awards Pagini Aurii 2012. La eveniment au participat oameni din mediul de afaceri romanesc, clienti, parteneri ai companiei si reprezentanti ai institutiilor de stat din domeniul public.Gala s-a desfasurat pe trei sectiuni. Datorita partenerilor, clientilor, utilizatorilor, angajatilor si nu numai, Pagini Aurii isi mentine rolul de lider pe piata ghidurilor clasificate din Romnia, continuand sa furnizeze atat in mediul tiparit cat si online solutii eficiente de publicitate.

Discursurile despre Pagini Aurii au avut ca tema compania, istoricul, produsele si obiectivele si au fost sustinute de catre Jesper Simonsen – Director General, Ane Mihaila- Director Vanzari, Cristina Popa-Director Vanzari Bucuresti si Valentin Hanga – training manager.
Iată Premiile Galei Business Awards Pagini Aurii:
<strong><em>CATEGORIA Top clienti 2012:</em></strong>
<em>Best of business ORANGE ROMANIA</em>
<em>Best of fidelity CONARG SA</em>
<em>Best of print FINK FENSTER SRL</em>
<em>Best of online UPS( UNITED PARCEL SERVICE)</em>
<em>Award of excellence SRAC CERT SRL</em>

<strong>CATEGORIA Top parteneri 2012: </strong>
<em>Best of partners CAMERA DE COMERT SI INDUSTRIE A ROMANIEI (CCIR)</em>
<em>Best of partners CAMERA DE COMERT SI INDUSTRIE A MUNICIPIULUI BUCURESTI (CCIB)</em>
<em>Best of partners ROMEXPO SA</em>
<em>Best of partners APULUM ’94 SRL</em>
<em>CATEGORIA Best of partners (mass-media) TRAVEL MIX</em>
<em>Best of partners PRIMARIA SECTORULUI 6, MUNICIPIUL BUCURESTI</em>
Evenimentul s-a incheiat cu un moment special oferit de companie participantilor, un recital de pian avandu-l ca protagonist pe compozitorul si interpretul Teo Milea.
TRAVELLER MAGAZIN a fost unul dintre Partenerii Media ai Galei.

<hr />

<strong>PIATRA NEAMŢ: Congres European de Turism Rural
<a href="http://www.travellermagazin.ro/arhiva/wp-content/uploads/2012/11/Congres-turism-rural.jpg"><img class="alignnone size-full wp-image-1560" title="Congres turism rural" src="http://www.travellermagazin.ro/arhiva/wp-content/uploads/2012/11/Congres-turism-rural.jpg" alt="" width="768" height="1024" /></a> </strong>

Între 7 şi 10 octombrie, are loc la Piatra Neamţ, Congresul European de Turism Rural care va atrage reprezentanţi de marcă din străinătate şi din ţară. Evenimentul are loc sub patronajul European Federation of Rural Tourism – (Federaţia Europeană de Turism Rural) - EuroGites, şi are ca organizatori ANTREC România - Filiala Neamţ, MDRT, Primăria Piatra Neamţ, Consiliul Judeţean Neamţ, Camera de Comerţ şi Industrie Neamţ şi Agenţia pentru Dezvoltare Regională Nord – Est. La Congres şi-au anunţat participarea peste 135 de experţi şi oficialităţi străine, circa 100 de reprezentanţi români şi aproximativ 100 de expozanţi - ce vor aduce cu ei la Târgul de Turism, din ziua a treia a Congresului – produse şi preparate culinare specifice zonelor rurale, lucrări de artă populară tradiţională de la ţesături până la icoane pe sticlă, dar şi o parte din farmecul artistic al ansamblurilor folclorice ce vor evolua la acest eveniment.

<hr />

<strong>TALEB RIFAI: „Turismul verde e o moştenire pentru generaţiile viitoare !”</strong>

„Zonele umede reprezintă unul dintre cele mai semnificative atuuri ale turismului. Ele atrag milioane de turişti în fiecare an. Printr-un parteneriat strâns cu Secretariatul Ramsar, Organizaţia Mondială a Turismului (OMT) este hotărâtă să gestioneze durabil turismul în aceste areale prin politici solide şi planificare, conservându-le astfel în beneficiul generaţiilor viitoare. Focalizarea către turismul durabil nu reflectă doar realităţile de mediu, ci şi dorinţa turiştilor de a adopta forme de turism „verde”. Declaraţia a fost făcută la Bucureşti de către Taleb Rifai, Secretarul general al Organizaţiei la cea de-a XI-a Conferinţă a Părţilor Convenţiei Ramsar, privind zonele umede de importanţă internaţională.
În acelaşi context Cristian Bărhălescu, secretar de stat pe probleme de turism a afirmat că şi „România se dezvoltă ca un pol al turismului verde. Ea oferă numeroase oportunităţi, destinaţii sălbatice şi bogăţii nealterate ale naturii”. La nivel mondial, numărul turiştilor a ajuns la 982 de milioane (în anul 2011). Se estimează că el va depăşi 1 miliard în acest an, generând astfel încasări de circa 1 trilion de dolari. Circa jumătate dintre călători sunt atraşi de zonele umede, în special în zonele costiere.

<hr />

<strong>THE GUARDIAN – România are privelişti uimitoare !
<a href="http://www.travellermagazin.ro/arhiva/wp-content/uploads/2012/11/Ev-The-Guardian.jpg"><img class="alignnone size-full wp-image-1561" title="Ev The Guardian" src="http://www.travellermagazin.ro/arhiva/wp-content/uploads/2012/11/Ev-The-Guardian.jpg" alt="" width="768" height="1024" /></a> </strong>

Cu ani în urmă The Guardian recomanda turiştilor străini mănăstirile din Bucovina şi staţiunea Poiana Braşov. Anul trecut cotidianul britanic recomanda pentru vacanţe mai multe destinaţii româneşti, printre care Munţii Carpaţi, oraşele din Transilvania, Bucureşti şi Delta Dunării.
Într-un articol recent publicaţia face noi recomandări turiştilor britanici dornici de o vacanţă activă, din care nu lipseşte România. Editorul prezintă un top cu destinaţii unde pot fi practicate diverse sporturi. Astfel amatorii de aventură şi drumeţii care caută noi provocări se pot îndrepta spre Munţii Făgăraş despre care publicaţia scrie că “ofera privelişti uimitoare ale lacurilor glaciare şi ale văilor abrupte”.  Preţurile sunt considerate accesibile. Spre exemplu, o călătorie de 8  zile şi cazare în cabane montane, pensiune completă, cu 2 zile de trekking în Parcul Naţional Piatra Craiului, transfer şi ghid montan, costă de la 655 de lire sterline/persoană. Marele tur al Carpaţilor -  un circuit de 15 zile costă de la 1.695 de lire sterline, Maramureşul Mitic – un program de 8 zile este recomandat la peste 1.000 de lire sterline, iar Transilvania - Tărâmul lui Dracula – cu o durată tot de 8 zile, porneşte de la 845 de lire sterline.
România figurează în topul The Guardian alături de  Portugalia, Italia, Franţa, Austria, Spania etc. Portugalia e recomandată  pentru surf şi yoga, Italia - pentru călărie, Sardinia – pentru activitaţi multiple, Suedia pentru canoe, Franţa pentru ciclism, Austria pentru mountain-biking. Azorele – ceva mai exotice, pentru înot cu delfinii, Spania – pentru kitesurfing iar Finlanda, pentru a admira aurora boreală.

<hr />

<strong>OKTOBERFEST BRAŞOV          - Un râu de bere
<a href="http://www.travellermagazin.ro/arhiva/wp-content/uploads/2012/11/Octoberfest-Brasov1.jpg"><img class="alignnone size-full wp-image-1562" title="Octoberfest Brasov1" src="http://www.travellermagazin.ro/arhiva/wp-content/uploads/2012/11/Octoberfest-Brasov1.jpg" alt="" width="1080" height="720" /></a> </strong>

Cel mai mare Festival al berii din România şi-a consumat o nouă ediţie. Între 6 şi 9 septembrie, Oktoberfest Braşov a tras cortina de spumă albă peste ce-a de-a IV-a ediţie. Conform tradiţiei organizatorul - Clubul Economic German a beneficiat de susţinerea mărcii Ciucaş, în calitate de partener principal. Tot conform tradiţiei Traveller Magazin a fost unul dintre partenerii media ai manifestării. Ea a atras în inima cetăţii Braşovului peste 150.000 de vizitatori, printre care grupuri de australieni, japonezi, austrieci, nemţi, elveţieni, italieni, americani, care savurat tradiţiile bavareze care s-au împletit de minune cu cele româneşti.
Perimetrul Arenei Sportive „Ion Ţiriac”, a atras braşoveni dar şi turişti ce au avut de ales între a se distra în cortul cu peste 4.000 de locuri sau la teresa bavareză cu circa 800 de locuri. S-au dat în spectacol formaţiile tipice Oktoberfest, deja celebrii Wirbelwind şi – Trupa 6, foarte îndrăgită aici. Printre halbele de bere s-a consumat şi concursul Miss Oktoberfest. N-a contat greutatea sau aspectul fiecărei concurente şi mai ales creativitatea şi spontaneitatea. Publicul a fost desigur un juriu ideal. Premiul 1, oferit de Ciucaş, a constat într-un dozator de bere montat şi aprovizionat în casa câştigătoarei, pe parcursul unei luni. Vizitatorii au avut parte şi de dueluri cu wurşti supradimensionaţi din... burete, de aruncări la ţintă cu covrigi uriaşi şi de partide de pescuit... doze de bere dintr-un heleşteu cu apă rece. Distracţia a continuat şi în zonele de jocuri dar şi în cele ale standurilor cu delicatese locale şi din Bayern, cu suveniruri, articole şi accesorii de îmbrăcăminte, artizanale etc. Nici gurmanzii n-au fost uitaţi. Alături de sortimente de bere autohtonă şi germană, ei s-au delectat cu mâncăruri tradiţionale, cârnăciori autohtoni şi cu renumiţii türingeri. Alte detalii găsiţi la adresa <a href="http://www.oktoberfestromania.ro/">www.oktoberfestromania.ro</a>.
Oktoberfest, cea mai renumită sărbătoare a berii din lume care se desfăşoară în oraşul german München de 202 ani. Succesul Oktoberfest Braşov i-a determinat pe membrii Clubului Economic German, o comunitate de afaceri foarte puternică, să îmbunătăţească an de an conceptul festivalului care deşi poartă numele Oktoberfest, se organizează la Braşov în luna septembrie.

<hr />

<strong>TULCEA: S-A TRAS TARE LA VÂSLE</strong>
La începutul lunii septembrie s-a consumat la Tulcea a doua ediţie a Rowmania Fest - Festivalul Internaţional al Bărcilor cu Vâsle. El a inclus Concursul internaţional de vâslit în canotci de 10+1 locuri - Danube Connection. În paralel s-a desfăşurat şi târgul proiectelor de investiţii sociale în Delta Dunării, continuat de o masă rotundă concentrată pe două teme – asocierea în mediul rural şi turismul responsabil dezvoltat de mişcarea Rowmania. Un moment important l-a constituit întâmpinarea caiaciştilor şi canoiştilor participanţi la Tour International Danubien, o flotilă de peste 100 de bărci, conduse în port de către lotca lui Paul Condrat de la Jurilovca, ce a arborat marele pavoaz. Echipajele au pornit de la izvoarele Dunării ajungând la Tulcea după un voiaj de două luni. Alte evenimente ce au dat consistenţă manifestării au fost Competiţia pescărească Ivan Patzaichin, show-ul culinar Slow Fish, proiecţiile de film şi spectacolul tradiţional oferit de  comunităţilor locale, concertele Rock and Row etc.

<hr />

<strong>LA IERUSALIM CU AURELIA MĂRGINEAN</strong>

83 de lucrări semnate de artista Aurelia Stoie Mărginean, pot fi admirate până la sfârşitul lunii septembrie la Muzeul Naţional al Satului „Dimitrie Gusti”. Ele sunt reunite în expoziţia de acuarelă-grafică-pictură cu tematica „Ierusalim”. Este cea de-a 48-a expoziţie personală a artistei, absolventă a Academiei de Arte Vizuale „Ion Andreescu”, promoţia 1966. Aurelia este de asemenea membră Uniunii Artiştilor Plastici din România şi a Asociaţiei Internaţionale de Artă Plastică -UNESCO. Am remarcat în mod special lucrările  „Lacrima lui Christos”, „Ierusalimul pe vânt de nisip”, „Vedere spre Muntele Măslinilor”, „Poarta Zionului” sau „Zidurile Ierusalimului în primăvară”. De vizitat.

<hr />

<strong>ANTREC A LANSAT PROGRAMUL „VACANŢE LA ŢARĂ”</strong>

Ce-a de XX-a ediţie a acestui Program special se desfăşoară în perioada 16 septembrie - 2 noiembrie 2012. Ea oferă turiştilor sejururi de cinci nopţi la preţuri speciale. Această ediţie se adresează celor care doresc să descopere viaţa satului, tradiţiile locurilor, ospitalitatea specifică fiecărei zone pentru care vor opta. Pachetul de cazare aferent Programului special « Vacanţe la ţară » oferă sejururi de 5 nopţi/ 6 zile  la pensiuni de 2 margarete la preţul de 150 lei/ persoană. Pentru pensiunile de 3 şi 4 margarete, tarifele sunt 195 lei/persoană. Până acum au aderat la acest program filialele ANTREC din judeţele Argeş, Alba, Braşov, , Cluj, Covasna, Gorj, Neamţ , Prahova, Sibiu,  Suceava. Pentru datele actualizate permanent urmăriţi site-ul<a href="http://www.antrec.ro/">www.antrec.ro</a>.

<hr />

<strong>“DINO PARC” LA RÂŞNOV</strong>

E posibil. În mod sigur în acest oraş va apărea un asemenea parc tematic. Proiectul beneficiază deja de finanţare asigurată prin ADR Centru din Alba Iulia. Valoarea investiţiei se ridică la peste 22 milioane de lei. Parcul recreativ va fi prevăzut cu foişoare de observaţie şi studiu, amplasate în… arbori. Ele vor fi dotate cu biblioteci în care vizitatorii vor găsi informaţii despre animalele preistorice. Într-o sală de cinema special dotată, vor avea loc prezentări video dar şi sesiuni de laser-shooting  despre fauna presitorică. Copiii vor beneficia de  locuri de joacă special amenajate, iar turiştii vor putea să se relaxeze urmărind spectacole despre istoria şi evoluţia dinozaurilor. În zona amenajată în aer liber, pe un traseu delimitat, vizitatorii se vor putea întâlni cu o inedită colecţie de exponate cu creaturi realizate la dimensiuni reale. Lângă fiecare exponat vor fi amplasate panouri informative caracteristicile şi perioada în care a trăit fiecare specie. Organizatorii estimează că în primul an de funcţionare “Dino Parc” va atrage cel puţin 200.000 de vizitatori.

<hr />

<strong>TRADIŢIILE DEVIN ATRACŢII TURISTICE</strong>

Fundaţia Karitas, a organizat „Ziua lacului Şiriu” un eveniment ce face parte dintr-un program cu finanţare europeană. El sprijină o iniţiativă de promovare a valorilor româneşti şi a obiectivelor turistice cu mare potenţial. Spectatorii au admirat o paradă a costumelor populare buzoiene, au ascultat o parte din cele mai frumoase cântece şi dansuri populare munteneşti iar copiii au fost atraşi de concursuri şi activităţi interactive pe luciul apei lacului Şiriu. Cu o lungime de 10 kilometri, o suprafaţă de 500 de hectare şi un volum de 155 milioane metri cubi Şiriu este un lac de acumulare imens. El a apărut în urma construirii celui mai mare baraj de pământ (rocă, steril şi miez de argilă — volumul total al umpluturilor fiind de 8,3 milioane metri cubi) din România, dar şi din sud-estul Europei.

<hr />

<strong>CONCERTE PRINTRE CRISTALE</strong>

Amatorii de vizite  subterane au acum la dispoziţie o peşteră amenajată chiar în inima minei Farcu, unică în ţară. Turiştii pot admira minunatele cristale, chiar şi de un metru lungime, o rezervaţie naturală, au la dispoziţie un muzeu minier dar şi o sală pentru concerte. Traseul din peşteră este străbătut cu un trenuleţ electric iar ieşirea se face cu liftul pe plan înclinat. Deschiderea peşterii face parte din proiectul „Metode inovative de valorificare a capitalului natural în situl Natura 2000 Defileul Crişului Repede – Pădurea Craiului”. El a beneficiat de finanţarea GEF Small Grants Programme, Programme Assistant şi Primăria Roşia. Paul Iacobaş, reprezentantul Centrului de Arii Protejate şi de Dezvoltare Durabilă - Bihor, a apreciat că valoarea lucrărilor de amenajare se ridică la circa 60.000 de euro.

<strong>ALEX BARBU &amp; MARA ANTON</strong>

<strong> </strong>