În urma cu mai bine de 5 ani publicam o declaratie a lui Emil Morariu, unul dintre actionarii Fabricii de bere Mures. Dupa ce si-a vandut actiunile companiei Heineken, impreuna cu alti cinci actionari contra sumei totale de 150 milioane de euro, el declara ca doreste sa investeasca intr-o proprietate hoteliera.

Dupa ce avut loc un soft-opening in 2013, in aceasta vara a fost lansat oficial pe piata romaneasca hotelul Privo din Targu Mures. Proprietarul acestuia este tanara antreprenoare Adina Plopeanu. Ea este fiica lui Morariu, si cum era firesc la conferinta de presa, ea a vorbit despre o afacere de familie si o investitie totala de 7 milioane de euro. Privo a intrat pe piata hoteliera locala cu 40 de camere si apartamente, cu un restaurant cu capacitate de 160 locuri, 3 sali de conferinte, lobby-bar, terasa, crama si centru SPA.

Ca managerii sunt ambitiosi se vede din estimarile pe care le-au facut pentru acest an. Se asteapta ca hotelul sa inregistreze venituri de 700.000 de euro la un grad de ocupare de 45%. ”Pentru 2015 previzionam cresterea indicatorilor economici cu un procent de 12-15% pe care ii vom realiza prin consolidarea si standardizarea conceptului PRIVO, precum si promovarea la nivel national si international. Fireste ca tintim sa ajungem lideri pe acest segment”- spune Otilia Demian, Director of Business Development al Privo. Demian a mai precizat ca hotelul Privo isi propune sa valorifice cateva oportunitati. În conditiile in care majoritatea clientilor sunt turisti de business, segmentele MICE, medical sau farma foarte dezvoltate in Targu Mures, au un mare potential de exprimare.

Exista un aspect foarte important la care ar fi de dorit ca administratia locala sa reactioneze mai rapid. Desi detine echipamente hoteliere excelente si atractii unice, orasul nu este perceput ca o destinatie turistica. De aceea majoritatea agentiilor de turism il trateaza doar ca oras de tranzit, cazarile fiind facute la Sighisoara, Bistrita, Vatra Dornei etc. În aceste conditii comunitatea de afaceri nu inregistreaza un business comunitar pe masura investitiilor facute. De urmarit, in conditiile in care piata hoteliera din Targu Mures, numara peste 800 de camere clasificate la 2, 3 si 4 stele, in hoteluri noi sau renovate recent. Plaza V si Business, Concordia, Grand, Continental sunt doar o parte dintre acestea.

Dar Privo nu este un simplu hotel. El se integreaza intr-un ansamblu de cazare clasificat la 4 si 5 stele. Acesta include cladirea noua, care se recomanda ca un complex cu arhitectura futurista si Vila Csonka (6 camere), o cladire istorica in stil Art Nouveau, ambele amplasate intr-un parc de 3.500 de metri patrati. Vila Csonka a apartinut unui celebru fotograf Geza Csonka, care a construit-o la inceputul secolului XX. Ulterior au aparut si cladirile Primariei si Palatului Culturii, care au contribuit la edificarea stilului Secession in Targu Mures. Mobilata cu piese originale Thonet si Art Deco reconditionate, vila are o vechime de peste 100 de ani. Restaurata in perioada 2011-2013, ea dispune de trei camere matrimoniale si trei apartamente deluxe cu acces direct din receptia hotelului, fiecare dintre acestea avand un design unic.

În jurul acestui nucleu Hotelul Privo etaleaza linii gandite minimalist, cu suprafete calme si intinse. O serie de materiale naturale si high-tech, cum ar fi piatra, betonul aparent, sticla, serigrafiile accentueaza dialogul contemporan cu spatiul originar. Restaurantul, enoteca, salile de conferinte si spa-ul sunt cateva dintre elementele prin care hotelul cauta sa ofere oaspetilor simbioza perfecta intre munca si relaxare. Cateva dintre noile expresii au fost evidentiate, la un pahar de sampanie, in momentul inaugurarii hotelului de catre maestru de ceremonii Andi Moisescu, Valentin Luca (flair), Doru Pastrama (Executiv Chef), Marius Danciu (somelier). Partea muzicala asigurata de Vlad Mirita (voce), Lorand Szabadi (saxofon), Ildiko Krisar (harpa), a subliniat culorile si liniile unei colectii de moda semnata de creatoarea Carmen Ormenisan.

”Proiectul Privo a inceput in urma cu 5 ani, avand la baza necesitatea unei noi abordari a ofertei turistice locale si este un nou concept la standarde internationale cu servicii exclusiviste. Este o afacere de familie, ca si celelalte pe care le avem, iar rezultatele obtinute pana acum ma indreptatesc sa cred ca vom realiza anul viitor o cifra de afaceri de circa 900.000 euro. Spiritul antreprenorial l-am mostenit de la tatal meu, Emil Morariu”- declara<strong> Adina Plopeanu</strong>. Împreuna cu sotul ei Alin Plopeanu, detine mai multe afaceri, printre care compania de constructii, Construct Mapcom, cladiri de birouri si un parc logistic, toate in Tirgu Mures. “Privo este visul copiilor mei si sunt mandru ca am putut participa la realizarea lui. Initial eu am dorit sa construim un hotel clasic.

Am fost greu de convins sa ma obisnuiesc cu o abordare moderna, dominata de design. Dar acum, cand am vazut ce a iesit, imbratisez cu bucurie noua expresie ce atrage printr-un stil anume al ospitalitatii. A iesit un proiect unic, care armonizeaza vechiul cu noul intr-un spatiu dominat de verdeata. Cred in acest proiect si sper ca toti oaspetii care ne vor trece pragul vor simti acest devotament” - declara Emil Morariu.

<strong>De altfel o prima confirmare a acestor valori a venit, in iunie, cand Hotelul Privo a fost declarat castigator la sectiunea proiecte nerezidentiale - Fatada europeana a anului, a concursului LIFE CHALLENGE 66 de la Viena.</strong>

<strong>DOINA CONSTANTINESCU</strong>