<strong>OTOPENI: Nominalizare la Routes Europe Awards</strong>

Aeroportul Internaţional Henri Coandă Bucureşti (AIHCB) a fost nominalizat de către experţii companiilor aeriene la premiile Routes Europe Awards 2013. Aceste prestigioase disticţii din aviaţia mondială, recunosc excelenţa în serviciile aeroportuare, conform celor mai profesioniste şi stricte criterii aplicate de companiile aeriene. Aeroportul românesc a fost selectat la categoria aeroporturilor care au înregistrat anul trecut între 4 şi 20 de milioane de pasageri, alături de aeroporturile din Atena, Dublin, Marsilia, Istanbul şi Praga, câştigător fiind desemnat aeroportul Eleftherios Venizelos din Atena. La nivel mondial, în categoria în care a fost nominalizat AIHCB figurează aeroporturi precum San Diego, South West Florida, Tampa – din Statele Unite, Auckland – Australia, Kansai – Japonia.
Gala Routes Europe Awards a atras la Budapesta, peste 1.000 de profesionişti din aviaţia civilă europeană şi mondială.
<a href="http://www.travellermagazin.ro/arhiva/wp-content/uploads/2013/09/Otopeni.jpg"><img class="alignnone size-full wp-image-2357" title="Otopeni" src="http://www.travellermagazin.ro/arhiva/wp-content/uploads/2013/09/Otopeni.jpg" alt="" width="1024" height="683" /></a>

<strong>ÎN SFÂRȘIT</strong>

<span style="color: #ff0000;"><strong>Cardurile de călătorie pentru linia turistică City Tour a Capitale</strong><strong>i</strong></span> pot fi achiziționate și din hotelurile partenere - a anunțat Regia Autonomă de Transport București (RATB). De asemenea, la recepțiile acestora este disponibilă, <strong>cu titlu gratuit, harta Bucharest City Tour,</strong> ce include informații despre posibilitatile de petrecere a timpului liber în București. Reprezentanții RATB, au mai precizat că în numeroase puncte de informare turistică, aeroporturi și principalele gări din Capitală vor fi distribuite gratuit flyerele Bucharest City Tour. Ghidul audio e disponibil în limbile româna, engleză, franceză și italiană. Autobuzele supraetajate circulă zilnic, între orele 10.00 și 22.00, pe un traseu cu o lungime de 15,4 kilometri. Prețul unui card de transport, valabil pentru o zi, este de 25 de lei pentru adulți și 10 lei pentru copiii cu vârste între 7 și 14 ani.
<a href="http://www.travellermagazin.ro/arhiva/wp-content/uploads/2013/09/Bucuresti.jpg"><img class="alignnone size-full wp-image-2358" title="Bucuresti" src="http://www.travellermagazin.ro/arhiva/wp-content/uploads/2013/09/Bucuresti.jpg" alt="" width="576" height="768" /></a>