Multe din destinațiile turistice ale lumii sunt reperate după culorile dominante care se ”lipesc” de memoria vizuală a călătorilor. Albastru de Voroneț este una dintre ele. Dar după ce ați admirat această minune din Bucovina merită să vă îndreptați spre <strong>Sidi Bou Said,</strong> așezare aflată la numai <strong>20 de kilometri distanță de Tunis, capitala Republicii Tunisia</strong>. Aici veți trăi o experiență unică.
<a href="http://www.travellermagazin.ro/arhiva/wp-content/uploads/2015/08/Sid-Bou-Said3.jpg"><img class="alignnone size-full wp-image-3848" src="http://www.travellermagazin.ro/arhiva/wp-content/uploads/2015/08/Sid-Bou-Said3.jpg" alt="Sid-Bou-Said3" width="1024" height="678" /></a>

Ești câștigător dacă ai luat o asemenea decizie. Înainte de a pleca prin labirintul așezării trebuie să afli câteva lucruri utile. Chiar la intrare ești asaltat de către comercianți, mai puțini agresivi decât în alte țări, dar totuși!, ce te pun la curent cu principalele îndeletniciri artizanale ale locului:  covoare, ceramică, parfumuri, colivii de păsări etc. Pe fiecare în parte sau toate la un loc le vei reîntâlni în spații răcoroase din curțile interioare unde este bine, din când în când, să-ți tragi sufletul și să te protejezi căldura soarelui. Aici, deasupra Golfului Tunis, vei afla că numele așezării provine de la prescurtarea unui sfânt islamic ce a locuit chiar aici: Abou Said ibn Khalef ibn Yahia Ettamini el Beji. Dar la faima locului a contribuit și Saint Louis - care, spune legenda, venit aici în timpul războiului s-a îndrăgostit de o prințesă berberă. Ulterior și-a schimbat numele devenind sfântul protector al satului, unde ar fi trăit îmbrățișat de prea plinul fericirii. Puteți încerca și dumneavoastră, în timp ce veți mai afla de la ghidul ce vă însoțește că mai există și un baron pe nume Rodolphe d’Enlarger, care fascinat de magia locului a construit o vilă extravagantă (între 1912-1922), care găzduiește azi Centrul de muzică arabă și mediteraniană. Fostul palat al baronul a devenit muzeu. Aici vizitatorii pot admira o splendoare a Nopţilor Arabe “Palatul lui Venus”.

În timp ce vei străbate străduțele pavate cu piatră cubică, care șerpuiesc în sus, foarte accesibile, mai află că până în 1820 europenilor nu le-a fost permis să intre în sat, dar asta a rămas de mult istorie. Acum localnicii sunt mândri că au găzduit personalități precum François-René de Chateaubriand, Gustave Flaubert, Alphonse de Lamartine, André Gide, Simone de Beauvoir, Michel Foucault, Paul Klee. Unii dintre ei au locuit în casele din partea veche a Sidi Bou Saidului ce se remarcă printr-o armonioasă îmbinare a arhitecturii arabe cu cea andaluză. De aceea orașul este cunoscut și ca micul "paradis alb și albastru". Și tot nu întâmplător din 1915 autoritățile coloniale au declarat centrul orașului drept monument de istorie și cultură.
Atenție puteți închiria și serviciile unor însoțitori independenți pentru un circuit de câteva ore dacă nu veniți aici cu un grup organizat. După ce v-ați umplut de cultură și v-ați cam săturat de shopping, cel mai mare răsfăț vi-l asigură o cafea bună sau un ceai verde, răcoritor, băute aproape de cer, deasupra Portului Sidi Bou Said. Cele mai căutate, pentru că pe aici trec aproape toate rutele turistice, sunt panoramele cu care te delectezi de la "Café des Nattes", sau în drumul spre far la faimoasa cafenea "Sidi Chebaane". În mod sigur vei afla despre ”Café des Nattes”, că a fost sursă de inspirație pentru tabloul “Cafeneaua maură” realizat de pictorul expresionist August Macke. Ea mai e cunoscută în toată lumea și grație melodiei lui Patrick Bruel „Au café des délices”. Mări de smarald, muntele Bou Kornine și plajele sudice de la Mediterană. Albastru de vis vă dorim.

DOINA &amp; MARIAN CONSTANTINESCU