<p align="justify"><strong>ROMÂNIA  e... preşedinte </strong></p>
<p align="justify">România o obţinut, în urma candidaturii depuse de Ministerul Dezvoltării Regionale şi Turismului, funcţia de preşedinte al Consiliului Executiv al Organizaţiei Mondiale a Turismului (OMT). Decizia, a fost adoptată cu unanimitate de voturi, la Campeche (Mexic), unde s-a desfăşurat <a href="http://lmd.unwto.org/en/event/executive-council-ninety-fourth-session">a 94-a sesiune a Consiliului Executiv al OMT</a>. Intenţia de a candida <a href="http://www.mdrt.ro/comunicare/presa/comunicate/romania-a-participat-activ-la-reuniunea-consiliului-executiv-al-organizatiei-mondiale-a-turismului">a fost anunţată</a> la reuniunea Consiliului din luna iunie, în contextul în care România a deţinut succesiv, în ultimii trei ani, funcţiile de membru, vicepreşedinte şi prim-vicepreşedinte în cadrul acestui organism. România îşi va exercita acest mandat un an, până în toamna anului 2013. „Alegerea ne onorează.

Votul reprezintă o recunoaştere la nivel internaţional a eforturilor depuse în domeniul turismului şi o oportunitate extraordinară pentru creşterea vizibilităţii ţării noastre în plan extern, atât ca destinaţie de turism, cât şi ca partener activ în acest domeniu”, declara la eveniment secretarul de stat Cristian Bărhălescu.

Consiliul Executiv al OMT este format din  32 de state membre. OMT -  care numără 155 de state membre cu drepturi depline, 6 membri asociaţi şi peste 400 de membri afiliaţi -, este agenţia Naţiunilor Unite care coordonează promovarea la nivel internaţional a turismului responsabil, durabil şi accesibil. România este din 1975, stat membru fondator cu drepturi depline al OMT.</p>