Au înflorit mangnoliile. A venit timpul să vă întreb cititorilor de turism - dansați!? Între <a href="http://www.travellermagazin.ro/arhiva/wp-content/uploads/2014/04/Marian-Constantinescu2014.jpg"><img class="alignright size-thumbnail wp-image-2843" src="http://www.travellermagazin.ro/arhiva/wp-content/uploads/2014/04/Marian-Constantinescu2014-150x150.jpg" alt="Marian-Constantinescu2014" width="150" height="150" /></a>timp să facem câțiva pași imaginari prin parcurile țării ori ale lumii, prin saloanele de dans, prin muzeele de artă, pe vasele de croazieră, pe plajele de nisip care dau semne de încălzire ca și apele care le înconjoară, pe crestele evereștilor, căci fiecare dintre noi visează măcar odată în viață să cucerească un vârf de munte. Și tot între timp să vă mai spun la ce ne gândim.

De ani de zile ne chinuim să devenim o destinație turistică mai atractivă. Cu toate acestea străinii vin în principal în țara noastră pentru afaceri, participarea la congrese, conferinţe, cursuri, târguri şi expoziţii. INS zice că în 2014, 61,3% din numărul totalul de 1,91 milioane de turişti nerezidenţi a fost reprezentat de acest segment care a cheltuit în România 68% din totalul de 5,09 milioane de lei (circa 1,14 miliarde).
<a href="http://www.travellermagazin.ro/arhiva/wp-content/uploads/2015/05/Traveller-Magazin-132.jpg"><img class="alignnone size-full wp-image-3673" src="http://www.travellermagazin.ro/arhiva/wp-content/uploads/2015/05/Traveller-Magazin-132.jpg" alt="Traveller Magazin 132" width="724" height="1024" /></a>

În 2013, când am atras 1,71 milioane de străini, 80% dintre aceștia au fost atrași de segmentul de business travel și numai 20% de cel de leisure. Cam același număr de străini ne vizitau și în 2010. Pare că 2014 a fost mai vioi cu vreo 200.000 de călători, iar tendința induce o stare de optimism în industria turistică românească. Dansăm! Hai să ne mai relaxăm! În realitate, ca destinație atragem anual, cam cât un orășel european mai răsărit.

În realitate de 15-20 de ani de învârtim în jurul unor încasări de 1,1 - 1,2 miliarde de euro (înainte vreme cifra era exprimată în dolari), sumă ce descrie o barieră, un blocaj al potențialului de exprimare al turismului românesc. Dansăm!? Deși turismul de afaceri și conferințe, concentrat pe plan mondial în patru litere - MICE -, dă consistență industriei, noi am ales să ne promovăm în ultimii doi ani, ca destinație verde, naturală, eco, bio etc. Nu e nimic rău în asta dar ar fi extraordinar de bine să înțelegem odată pentru totdeauna, că natura nu se vinde singură ca destinație turistică ci la pachet cu alte programe conexe.

Business-travelul pare a fi segmentul cel mai sustenabil, cel mai ofertant în această direcție. Dansați!? Cu cât va crește turismul de business, deși nu e o mecanică simplă, cu atât sunt șanse mai mari ca vizitatorii străini să-și petreacă timpul liber cât mai relaxant și confortabil. Și asta va însemna mai mulți bani și pentru segmentul de leisure. De aceea o  campanie de promovare pe această felie s-ar dovedi binevenită dar și profitabilă.
A venit primăvara! Dansați!? Dacă nu v-ați găsit perechea potrivită, ceea ce ne îndoim, luați o magnolie în brațe. Se potrivește perfect la un vals, un tangou, la o rumba ! Nu vă împiedicați de privirile răutăcioase. Și invidiei i-au dat mugurii ! Doar țineți în brațe trupul tânăr și înflorit al primăverii !