<strong>La Brașov Business Park, cea de-a VIII-a ediție a Transylvania Tourism Fair (TTF)</strong> au fost oferite toate ingredientele de travel (de la vacanțe în străinătate până la pachete early booking, reduceri până la 45%), de la aranjamente avantajoase de zbor până la cursuri de pregătire și formare oferite de universități specializate în turism. Atenția noastră a fost reținută însă de dezvoltarea unor investiții în zone de agrement. Ele oferă sarea și piperul timpului liber al turistului.
<a href="http://www.travellermagazin.ro/arhiva/wp-content/uploads/2015/07/Tirg-brasov-007.jpg"><img class="alignnone size-full wp-image-3765" src="http://www.travellermagazin.ro/arhiva/wp-content/uploads/2015/07/Tirg-brasov-007.jpg" alt="Tirg brasov 007" width="1024" height="768" /></a>

<strong>Sorin Dencescu, proprietarul Kron-Tour Expo Fairs &amp; Exhibition, antreprenorul care organizează de 8 ediții acest Târg</strong>, a remarcat acest aspect în cadrul conferinței de presă. Este un lucru benefic, spunea el, că brașovenii dar și turiștii români ori străini, care vizitează această capitală turistică, au din acest an, o paletă mai largă de posibilități de petrecere a timpului liber în zonă. Au fost puse la punct circuite ale cetăților, o serie de manifestări care atrag sute de mii de consumatori - Turnirul Cetăților și Oktoberfest sunt două dintre ele -, dar au apărut și parcuri de aventură ori tematice care pun în valoare locații apropiate de orașul de sub poalele Tâmpei. Drept urmare cel mai căutat de către familiile cu copii și tineri a fost standul ”Dinoparc Râșnov” a cărui deschidere a fost anunțată pentru luna viitoare. După cum ne-a declarat Gabi Rogozea, directorul acestei investiții, avem de-a face cu un parc tematic științific amplasat în vecinătatea Cetății Rășnov. El va deține peste 50 de dinozauri realizați la mărime naturală. Printre lucrurile atipice oferite se numără cazarea în căsuțe amenajate în arbori la nivelul coroanei, dino-cinema, spectacole laser shooting, zone interactive pentru copii și, cum îi stă bine unui spațiu turistic modern, un magazin de dino-suveniruri. După cum a mai afirmat Rogozea, Parcul cu dinozauri este cel mai mare de acest gen, din estul Europei.

[gallery columns="4" ids="3767,3768,3769,3770"]

Din cei peste 50 de participanți ne-au reținut atenția produsele - unele noi, altele repoziționate - ale unor instituții administrative precum Asociația pentru Promovarea Turismului din Oradea și Regiune. General managerul Mihai Jurca ne-a vorbit despre noul concept al promovării orașului drept Capitală a stilului baroc. În acest sens va fi demarată o campanie ce are menirea de a individualiza patrimoniul clădirilor reprezentative din punct de vedere arhitectonic. Un lanț hotelier care crește în vizibilitate este Bacolux, ce deține deja unități la Herculane (Afrodita și Diana), Craiova și Bușteni. Foarte agresivă a fost din nou prezența Litoralului la Târgul de la Brașov.  Blaxi Premium Resort &amp; Hotel, și-a etalat oferta, Asociația Litoral-Delta Dunării, a venit cu numeroase pliante și informații despre viitorul sezon estival, iar lanțul Phoenicia și-a promovat noile servicii pentru familii. O prezență foarte activă a avut-o și turismul on-line, sistemul de rezervări Fireflies anunțând un regim conversațional așteptat de generația Y.

Vom mai aminti de Gala Festivă de la Hotelul Aro, unde a fost marcată și împlinirea a 25 de ani de activitate a grupului Kron-Tour. Ea a reflectat pentru cunoscători, o nouă tendință, mai modernă și rafinată, imprimată de specialiștii în gastronomiei ai complexului. Și, bineînțeles, vom aminti de faptul că organizatorii evenimentului au fost ANAT și Primăria Brașov, iar Amadeus și Dertour România au fost sponsorii de marcă. Traveller Magazin a fost Partener Media principal ca și la edițiile anterioare.

<strong>MARIAN &amp; DOINA CONSTANTINESCU </strong>