După ani de tăcere și dezinteres față de avatarurile investitorilor din turism iată, se întâmplă ceva remarcabil. E o minune, o decizie istorică, o măsură crucială? Nicidecum, trăim o reîntoarcere la normalitate. <a href="http://www.travellermagazin.ro/foto/coperta/129-130/Traveller%20Magazin%20129-130-1024.jpg" target="_blank"><img src="http://www.travellermagazin.ro/foto/coperta/129-130/Traveller%20Magazin%20129-130.jpg" alt="" width="150" height="215" align="right" border="0" /></a>

Hotărârea propusă FMI de către Guvernul Ponta nu ține de miracol, de magie politică, ci exprimă o necesitate economică. Reducerea TVA-ului în mod unitar de la 24% la 9%, pentru toate formele de pachete turistice (măsura are în vedere pachetele de cazare formate din: cazare cu mic dejun, demipensiune, pensiune completă și all inclusive), arată până unde ne intrase cuțitul în os. Fără voie, devenisem aurolacii turistici ai UE.

De la începutul anului viitor avem șansa să redevenim concurenți care contează în arena destinațiilor turistice internaționale.

Măsură e promovată și aplicată cu mare întârziere. Alte țări, tot europene, au beneficiat de numeroase reduceri la taxe turistice, unele ajungând chiar la 0. E bine că măcar acum putem să revenim pe piața concurențială cu pachete mai atractive.

Scăderea la 9% a TVA, este o gură de oxigen pentru principalii actori ai scenei turistice - hotelierii și agențiile de turism. Primii spun că în 2015 vor practica tarife cu circa 10% mai mici. Asta face bine și marketingului și consumatorului. Și travel agenții au ieșit cu declarații la fel de optimiste.

Ei cred că vor exista premise sănătoase pentru a oferi vacanțe mai ieftine turiștilor români, prin reducerea cu până la 12% a comisionului. Se înțelege că beneficiarii direcți vor fi turiștii. Dar ca și în cazul reducerii TVA tot la 9% la produsele de panificație, marele câștigător au urma să fie bugetul statului.

Lesne de înțeles e că zona neagră și gri în care s-au ”reciclat” multe venituri pentru buzunarele lacome ale industriei, va răspunde pieții cu... generozitate. Se va lucra mai la lumină, nu va mai fi nevoie de atâtea controale ce încurajau în realitate acte de corupție. Numai nebun trebuie să mai fi, să fentezi în continuare sistemul, când ai 9% TVA pentru pachete turistice.

E clar că taxa are două tăișuri ascuțite. Dacă măsura nu va avea efectul scontat - creșterea circulației turistice și creșterea colectării TVA la buget -, atunci tot ce a fost câștigat după ani de zile de lobby economic, poate fi pierdut într-o secundă.

Altfel spus, România turistică se întoarce acasă în ianuarie 2015. Pâine și turism cu 9% TVA avem. A venit momentul să mai uităm de circ! Nu aduce nimic la buget pentru că nu se taxează. Sărbători Fericite !<a href="http://www.travellermagazin.ro/arhiva/wp-content/uploads/2015/03/Traveller-Magazin-129-130-1024.jpg"><img class="alignnone size-full wp-image-3561" src="http://www.travellermagazin.ro/arhiva/wp-content/uploads/2015/03/Traveller-Magazin-129-130-1024.jpg" alt="Traveller Magazin 129-130-1024" width="714" height="1024" /></a>