<strong>Tehnologia schimbă regulile jocului în hoteluri</strong>

Un client mulțumit aduce după el încă zece. Cum aflăm însă dacă a fost fericit sau nu în hotelul nostru?  Un proprietar este fericit dacă obține profit. Dar cum o poate face mai eficient! Cu siguranță, amândoi își procură satisfacții inspirându-se și aplicând noile tehnologii. Costă. Dar și produc pe măsură dacă înveți să le aplici.

<strong>TCNET promovează soluția EzRMS pentru hoteluri
<a href="http://www.travellermagazin.ro/arhiva/wp-content/uploads/2015/09/Hotel-TC-net1.jpg"><img class="alignnone size-full wp-image-4017" src="http://www.travellermagazin.ro/arhiva/wp-content/uploads/2015/09/Hotel-TC-net1.jpg" alt="Hotel TC net1" width="1024" height="683" /></a>
</strong>

TCNET, unul dintre cei mai dinamici furnizori de soft pentru industria ospitalității (deține un portofoliu de peste 1.000 de clienți construit în 20 de ani de activitate), a anunță lansarea EzRMS, prima soluție profesionistă de Revenue Management disponibilă la nivel larg hotelierilor din România. Ea funcționează ca un consultant de business pentru dezvoltarea afacerilor hoteliere și creșterea profitului jucătorilor din industrie. Evenimentul are loc în cadrul parteneriatului strategic încheiat în 2013 cu compania americană Infor, aflată în Top 3 al celor mai mari furnizori de servicii software la nivel mondial, care a dezvoltat și platforma EzRMS. “Regulile jocului se modifică permanent pe piața turistică. Procesul este determinat, dar în același timp susținut de către noile tehnologii. Pe piața hotelieră din România, Revenue Management a fost prezent mai mult ca și concept până în 2015. Procesul în sine de management specializat al veniturilor este realizat prin intermediul unor soluții software doar în cazul câtorva lanțuri internaționale mari, care dispun de propriile sisteme la nivel de rețea. Soluția EzRMS este primul sistem global de management al veniturilor disponibil pentru instalare la nivel de industrie în România” - menționează Andrei Verboncu, Managing Director al companiei TCNET.
<a href="http://www.travellermagazin.ro/arhiva/wp-content/uploads/2015/09/TCnet-desc-hotel.jpg"><img class="alignnone size-full wp-image-4018" src="http://www.travellermagazin.ro/arhiva/wp-content/uploads/2015/09/TCnet-desc-hotel.jpg" alt="OLYMPUS DIGITAL CAMERA" width="1024" height="768" /></a>

La rândul său Niels Mekenkamp, director la Hospitality Pre-Sales- EMEA, a arătat în timpul unei prezentări făcute la București că ”Întreaga filosofie a sistemului poate porni de la aceste constatării: nu camerele sunt produsul de vânzare într-un hotel, ci strategia de preț. Prețul corect nu e cel mai mare nici cel mai mic, ci cel mai prietenos și acceptat de consumator. Ca să obținem un profit mai mare trebuie să gândim flexibil, nestandardizat. Profitul depinde de cercetare și campaniile de marketing. Noua soluție de Revenue Management permite creșterea veniturilor și maximizarea gradului de ocupare, protejând și menținând tarifele hotelului la nivel optimizat. EzRMS pune la dispoziția hotelului rapoarte statistice exacte și oferă informații despre prognoza cererii. Soluția permite o reacție rapidă la influențele pieței, cu ajutorul analizei concurenței pe ambele ramuri (internet și GDS). În ceea ce privește rezultatele, experiența internațională dovedește un return extrem de rapid al investiției: în termen de câteva luni de la implementare, hotelurile înregistrează creșteri de 4-7% a veniturilor, fără a avea creșteri suplimentare de costuri. La nivel de profitabilitate, rezultatele din turism, dar și din alte industrii care folosesc soluții de Revenue Management, confirmă creșteri cu valori cuprinse între 50 si 70%”.
Lansarea soluției EzRMS pe piața locală vine după ce în 2014, TCNET a lansat în România prima soluție de Online direct booking (In1) care integrează în aceeași platformă rețelele sociale și site-ul hotelului. Soluția In1 este folosită în prezent pentru rezervarea a peste 2.000 de camere de hotel din România și, conform rezultatelor obținute pe piața locală, poate aduce o creștere de peste 50% a veniturilor din rezervări directe.
Conform datelor oficiale, în România funcționează mai mult de 1.600 de hoteluri clasificate între 1 și 5 stele. Impactul folosirii unei soluții de Revenue Management este resimțit cel mai puternic în afacerile cu un grad de complexitate mai ridicat: hoteluri ratificate începând de la 3 stele, cu un număr de minimum 50 de camere per locație. La nivel internațional, soluția EzRMS este folosită în prezent de peste 7.000 de hoteluri din 71 de țări localizate pe toate continentele.

<strong>Dragoș Petrescu a preluat conducerea HORA
<a href="http://www.travellermagazin.ro/arhiva/wp-content/uploads/2015/09/Hotel-Dragos-petrescu.jpg"><img class="alignnone size-full wp-image-4015" src="http://www.travellermagazin.ro/arhiva/wp-content/uploads/2015/09/Hotel-Dragos-petrescu.jpg" alt="Hotel Dragos petrescu" width="512" height="768" /></a>
</strong>

HORA – Organizația Patronală a Hotelurilor și Restaurantelor din România - a anunțat alegerea lui Dragoș Petrescu în funcția de Președinte al Organizației. Acesta a preluat mandatul de la Tinu Sebeșanu, primul Președinte și inițiatorul organizației. Misiunea HORA este aceea de a reuni proprietarii din industria ospitalității într-o comunitate reprezentativă și durabilă, construită pe baza unor principii comune fundamentale: tradiția bunei ospitalități românești, pasiunea pentru servicii impecabile, credința în spiritul antreprenorial de profil etc. În primii doi ani de la înființare, HORA a reușit să dezvolte o reputație și un capital de imagine sănătos, lărgindu-și în mod constant comunitatea.
”Pe lânga obiectivele economico-sociale stabilite la preluarea mandatului, o importanță deosebită o are extinderea organizației la nivel regional, prin cooptarea de noi membri relevanți din toate colțurile țării. Consider că solidaritatea și coeziunea membrilor HORA sunt atributele care vor face diferența pe piața de profil și în relația cu autoritățile și instituțiile de reglementare în domeniu” - a declarat Dragoș Petrescu.

<strong>ANGELA SIMION</strong>
<strong>MARIAN CONSTANTINESCU
<a href="http://www.travellermagazin.ro/arhiva/wp-content/uploads/2015/09/fivestar-hospitality.jpg"><img class="alignnone size-full wp-image-4046" src="http://www.travellermagazin.ro/arhiva/wp-content/uploads/2015/09/fivestar-hospitality.jpg" alt="fivestar-hospitality" width="500" height="87" /></a>
</strong>