După mai mulți ani s-a întâmplat. La Craiova, oraș neglijat de touroperatorii români, a apărut între 18 și 20 martie, prima ediție a Târgului de Turism al Olteniei (TTO). Era și timpul.

Zona are un potențial dinamic extraordinar iar în multe localități turismul s-a trezit la viață datorită injecțiilor cu vitamine asigurate prin finanțele proiectelor europene. Ca  urmare cele mai vizibile componente ale evenimentului găzduit de Centrul Multifuncțional Craiova, au fost aceste programe. Ce ne-a atras atenția? Standurile și expunerile județului Mehedinți (care a venit cu o creație foarte bine lucrată pe segmentul brandului și imaginilor identitare, dar și programe din Clisura Dunării, Isverna, Pe urmele lui Brâncuși, Băile Herculane etc).

Ca noutate la Eșelnița a fost înființat un centru local de informare și promovare turistică, lucru benefic pentru această zonă naturală. La fel de reușită a fost prezența județului Gorj care arată că știe să-și valorifice Trofeul Golden Apple, obținut în 2014, pentru Orașul Târgu Jiu - Axa Brâncuși, prin Asociația de Promovare și Dezvoltarea Turismului. Consiliul Județean Vâlcea a venit cu câteva dintre atuurile sale - stațiunile Govora respectiv Călimănești-Căciulata, fiind repuse în valoare de noile investiții făcute în bazele de tratament. Ne-a plăcut expunerea proiectului ”Altița Dăbuleniului” care își propune să stimuleze tradiția creării de ii și costume populare.

Pe segmentul de travel organizatorul - PS Multiservices srl -, a avut un succes moderat. Doar câțiva operatori care vând România au onorat manifestarea - TUI Travel Center, Star Tours, Paralela 45 (cu o prezență modestă), respectiv Gorj Turism.  Probabil că acest lucru se explică și prin faptul că piața de travel s-a comprimat iar în același timp cu TTO Craiova, alte județe au găzduit manifestări similare. Mai remarcăm prezența lanțului Bacolux, cu rădăcini financiare doljene, a Complexului ”Portul Cultural Cetate”, în prim plan cu poetul-gastronom Mircea Dinescu, a pensiunii ”Carul din Stele”, a agenției Primelife America Tourism, iar pe partea de agrement și aventură standurile cu echipamente de transport urban individual - E-Twow Electric Mobility; Mecanic Moustache, cu o colecție de motociclete recondiționate și reechipate; a echipei de tineri de la Zig Zag prin România, care și-au propus să afle poveștile de succes ale României moderne; Podul îndrăgostiților de la intrare, un clu de marketing care merita mai bine publicitat. Pe segmentul de conferințe cel mai apreciat eveniment a fost susținut de revista noastră, Partener media al TTO, care a prezentat ultimele două cărți de turism ale scriitorului și editorului de turism Marian Constantinescu.

Despre lumea fascinantă a poveștilor de succes, parcă venită de pe altă planetă au vorbit în calitate de invitați ori parteneri - Florin Bazavan, unul dintre proprietarii lanțului hotelier Bacolux, Eduard Stanov, sales &amp; marketing manager al noului hotel Ramada din Craiova, respectiv Răzvan Adam, editorul revistei de Tour.Ist.

Conform organizatorilor, amintim că o parte din câștigurile Târgului vor fi donate pentru utilarea maternității Spitalului Clinic Județean de Urgență Craiova.

DOINA CONSTANTINESCU

______________________________________________________
<p lang="ro-RO"><strong><span style="font-size: large;">TTF BRAȘOV - Super-noutăți sub un singur acoperiș</span></strong></p>
<p lang="ro-RO"><span style="font-size: large;">Consumatorii de vacanțe s-au obișnuit să vină la începutul primăverii la Brașov Business Park unde, între 11 și 13 martie, s-a consumat cea de-a IX-a Transylvania Tourism Fair (TTF). </span></p>
<p lang="ro-RO"><span style="font-size: large;">Manifestarea a atras circa 50 de firme. Noutăți? În prim plan la Brașov a apărut touroperatorul Christian Tour, care a revitalizat și aici ritmul de contacte, contracte și vânzări. Directorul de marketing Marius Berca a anunțat la conferința de presă lansarea noului concept Memento Bus.

El a mai declarat că operatorul român își va completa flota cu 10 autocare noi, marca Neoplan. Așa se explică și dinamismul pe care l-au adoptat în business agenții prezente, printre care TUI Center, Paralela 45, Star Tours etc. Dertour România și Amadeus au fost sponsorii de marcă ai evenimentului. La fel de dinamică s-a dovedit și participarea unor complexe de cazare: În premieră a apărut lanțul Transilvania Hotel &amp; Travel, controlat de SIF Transilvania cu unități de vacanță sau balneare ce funcționează la Brașov, Predeal, Tușnad, Ploiești, Băile Felix sau pe Litoral.

Maria Dan, manager regional, ne-a precizat că este vorba e o nouă construcție ce are în centru ca investitor - pilon societatea Feper SA. Compania, deținută de tot de SIF Transilvania dezvoltă un Centru de afaceri în turism. La fel de interesante ni s-au părut prezentările de extindere a conceptului All Inclusive pe litoral unde noutățile din grupul THR Marea Neagră, sunt hotelul Cleopatra din Saturn, iar din 2017 Lidia din Venus - a precizat directorul Narcisa Moșoiu. La Covasna va reintra in circuitul turistic hotelul Căprioara, complet refăcut.

De la sfârșitul anului trecut tot aici funcționează Mercur Spa &amp; Wellness, proprietate a unor investitori din București, cel mai nou de 4 stele, din zona balneară. Același grup de afaceri mai deține complexul Mercur din Galați și Pensiunea Casa Matei din Buzău - ne-a precizat managerul Gheorghe Onea.</span></p>
<p lang="ro-RO"><span style="font-size: large;">Informațiile le-am aflat în timpul seminarelor desfășurate la Ziua Specialistului de la TTF Brașov. Organizatorul Kron-Tour Expo, companie condusă de Sorin Dencescu, a rămas în continuare fidel conceptelor B2B, care individualizează foarte bine manifestarea. Remarcat a fost standul fundației Mihai Eminescu Trust, în care au avut loc demonstrații de țesut și împletituri din crengi de salcie și răchită, tradiții care au renăscut la Mălâncrav. La fel de atractiv a fost standul complexului tematic Dino Park din Râșnov. De la deschiderea din vara anului trecut până acum el a fost căutat de peste 300.000 de turiști. Pe lista recomandărilor noastre au intrat complexul de conferințe Belvedere; Hanul Domnesc, inclusiv pentru oferta gastronomică și restaurantele Roata Norocului din Brașov, respectiv Subcetate din Râșnov, oaze ale ospitalității și bunului gust. Traveller Magazin a fost unul dintre principalii Parteneri Media al acestei ediții.</span></p>
<p lang="ro-RO"><strong><span style="font-size: large;">MARIAN &amp; DOINA CONSTANTINESCU</span></strong></p>