<strong>Primăvara se numără schimbările</strong>
Anunțate pe la sfârșitul deceniului trecut brandurile Sheraton și Park Inn au aterizat la București. Noi platforme online curtează industria hotelieră autohtonă. Semn că redevenim atractivi. Asta o spune în fiecare an și Trip Advisor care urcă hotelul Epoque în Topul călătoriilor.

<strong>Howard Johnson devine Sheraton Bucharest
<a href="http://www.travellermagazin.ro/arhiva/wp-content/uploads/2015/08/Hotel-Howard-Johnson2.jpg"><img class="alignnone size-full wp-image-3942" src="http://www.travellermagazin.ro/arhiva/wp-content/uploads/2015/08/Hotel-Howard-Johnson2.jpg" alt="Hotel Howard-Johnson2" width="512" height="768" /></a></strong>
După ani de zile de tatonări lanțul hotelier Starwood &amp; Resorts va intra pe piața românească cu brandul Sheraton. Acesta a anunțat că a semnat un contract de franciză cu S.C. International Business Trading S.R.L ce deține controlul asupra S.C. Grand Plaza Hotels S.A fostul Howard Johnson din București. Sheraton Bucharest Hotel va avea 270 de camere, două restaurante, un bar și un club lounge.
International Business Trading a fost preluată la finele anului trecut în urma unei tranzacții - aprobată de Consiliul Concurenței - de către Tatika Investment din Cipru. Tatika controlează direct în România companiile Parc Hotels S.A., Wellkept Imobiliare S.R.L., The Woodlands Investments S.R.L. și Magnum Servicii S.R.L. iar indirect, THR - C.G. S.R.L. (prin S.C. Parc Hotels S.A.care administrează hotelurile Ramada Parc și Ramada Plaza din București).

<strong>GURU e ”profet” și pe piața românească
<a href="http://www.travellermagazin.ro/arhiva/wp-content/uploads/2015/08/Hotel-Guru.jpg"><img class="alignnone size-full wp-image-3946" src="http://www.travellermagazin.ro/arhiva/wp-content/uploads/2015/08/Hotel-Guru.jpg" alt="Hotel Guru" width="1024" height="722" /></a></strong>
HotelGuru.ro portalul de booking online lider în Ungaria, a intrat pe piața românească de rezervări online. Portalul ce oferă posibilități de cazare variate, de la pensiuni până la hoteluri de 5 stele, lucrează cu o versiune adaptată pentru piața din România a Szallas.hu, cel mai mare site de booking din Ungaria. Platforma pune la dispoziția consumatorilor posibilitatea de a face rezervari online fără a cere garanții sau plăți preliminare și fără a se implica în procesul de plată, turiștii achitând contravaloarea cazării direct la check in. În prezent, HotelGuru.ro este coordonat de la sediul din Ungaria, însă compania va deschide și un birou în România. Guru.ro include aproximativ 1.700 de unități de cazare românești din totalul celor peste 13.000 de unități de cazare din Europa de Est afișate pe site.

<strong>PARK INN mușcă din Centre Ville</strong>
Compania București Turism va inaugura în ultimul trimestru al acestui an primul hotel sub brandul Park Inn, parte din portofoliul lanțului internațional, Rezidor Hotel Group. Anunțul survine după ce în ultimii doi ani București Turism a derulat mai multe investiții pentru transformarea unei părți din camerele Centre Ville într-un hotel de 3 stele. Acum se știe că el va funcționa sub brandul Park Inn, o premieră pentru industria hotelieră românească. După cum a anunțat Carlson Rezidor, Park Inn by Radisson Bucharest Hotel &amp; Residence va oferi 210 camere și apartamente, un lobby-lounge cu bar, un restaurant, patru săli de conferință și 80 de locuri de parcare.

<strong>EPOQUE e în Top
<a href="http://www.travellermagazin.ro/arhiva/wp-content/uploads/2015/08/Hotel-Epoque.jpg"><img class="alignnone size-full wp-image-3944" src="http://www.travellermagazin.ro/arhiva/wp-content/uploads/2015/08/Hotel-Epoque.jpg" alt="Hotel Epoque" width="512" height="768" /></a></strong>
TripAdvisor a desemnat hotelul Epoque din Capitală drept cel mai bun hotel de lux din România. Portalul a ales hotelurile câștigătoare în funcție de recenziile și opiniile călătorilor exprimate în 2014. Hotel Epoque a fost clasat de TripAdvisor pe locul întâi și în categoria Top Hotels și pe locul doi în categoria Service. Cea de a 13-a ediție a clasamentului prezintă 8.151 proprietăți câștigătoare din 8 regiuni de pe glob. Proprietarii Epoque estimează că 2015 va fi un an mai bun decât cel anterior când s-a obținut o cifră de afaceri de peste 2 milioane de euro. Principalul motor al dinamicii îl reprezintă segmentul MICE ce a crescut cu peste 275%, respectiv turismul de business ce asigură circa 70% din veniturile hotelului. Peste 75% din oaspeții Epoque sunt străini. Ei provin în principal din țările Uniunii
Europene, Israel și SUA.

<strong>NOI DIRECTORI</strong>
Angelo Zuccala este noul director general al hotelului Crowne Plaza Bucharest clasificat la 4 stele, parte a lanțului Ana Hotels. Zuccala are o experiență de 19 ani în industria ospitalității, iar în ultimii 12 ani a lucrat în cadrul InterContinental Hotels Group, unde s-a specializat în vânzări, food &amp; beverage și în managementul operațiunilor. În mai 2012, Zuccala a devenit executive assistant manager al hotelului InterContinental din Capitală, funcție din care a coordonat operațiunile unității de cazare de 5 stele. Până la finele anului Crowne Plaza va finaliza renovarea celor 164 de camere, investiție care se ridica la 2,2 milioane de euro.
Și JW Marriott Bucharest Grand Hotel are un nou general manager în persoana lui Fadlallah Zayat. Acesta are o experiență de 20 de ani în compania Marriott, unde a evoluat de la poziția de general cashier la coordonarea financiară a 54 de hoteluri din 16 țări. Hotelul JW Marriott, unul dintre cele mai apreciate din Europa, din acest brand, are 402 camere, 12 săli de conferință, 6 restaurante, un centru de conferințe, cazino, spa și fitness. El va aniversa în acest an 15 ani de la deschidere. Parcă a fost ieri!

<strong>ANGELA SIMION, ION BADEA &amp; VASILE COSTRUȘ</strong>