<strong>TOPURI, TEHNOLOGII ȘI ȘLAGĂRE PENTRU SĂNĂTATE</strong>
E vară. S-ar părea că hotelierii sunt preocupați numai de vânătoarea de bani. O fi așa, că sezonul e scurt și la munte și la mare și acum e bătaia peștelui. În același timp unii investitori își recalibrează planurile atât în lanțurile internaționale cât și în complexe locale ce vor fi sarea și piperul călătoriilor noastre!

<strong>ACCOR: Ospitalitate pe platformă... digitală
<a href="http://www.travellermagazin.ro/arhiva/wp-content/uploads/2015/12/Hotel-Accor1.jpg"><img class="alignleft size-full wp-image-4115" src="http://www.travellermagazin.ro/arhiva/wp-content/uploads/2015/12/Hotel-Accor1.jpg" alt="Hotel Accor1" width="598" height="900" /></a></strong>
AccorHotels și-a relansat sistemul digital prin transformarea platformei de distribuţie AccorHotels.com într-o piaţă deschisă unei selecţii de hoteluri independente. Oaspeții pot să acceseze acest serviciu din luna iulie 2015. În timp, obiectivul este ca oferta să ajungă la peste 10.000 de hoteluri în 300 de oraşe cheie la nivel mondial, respectiv o creştere triplă a numărului de hoteluri pe AccorHotels.com. Iniţiativa face parte din procesul de transformare a Grupului, iniţiat în 2013. Hotelurile independente listate pe platforma AccorHotels.com alături de hotelurile de brand ale grupului vor fi selectate pe baza criteriilor hoteliere, fiind luate în considerare şi referinţele clienţilor. AccorHotels.com este deja platforma online lider în Franţa, Brazilia, Australia, Germania etc. Această nouă ofertă le oferă hotelierilor condiții transparente de afișare a produsului lor, acces la informații despre clienții proprii și un nivel de comision competitiv - a declarat Sébastien Bazin, Președinte și CEO al AccorHotels. Recenta iniţiativă completează serviciile dezvoltate de FastBooking, o companie preluată de Grup în luna aprilie a acestui an.
De asemenea AccorHotels a mai anunțat că Pullman Bucharest World Trade Center, Novotel Bucharest City Center și Mercure Bucharest City Center sunt primele hoteluri din România ale brandului Accor care au implementat Welcome by Le Club Accorhotels, un serviciu digital exclusiv oferit clienților. Welcome by Le Club Accorhotels face parte din strategia digitală a grupului Accor. Această soluție digitală adoptată de grup la nivel global revoluționează sistemul de primire a oaspeților în hotelurile Accor. Obiectivul este simplu: utilizarea tehnologiei digitale pentru a oferi clienților o experiență unică, personalizată la sosire.

<strong>ORADEA: Nymphaea vine cu POR
<a href="http://www.travellermagazin.ro/arhiva/wp-content/uploads/2015/12/Hotel-Nymphaea-2.jpg"><img class="alignnone size-full wp-image-4116" src="http://www.travellermagazin.ro/arhiva/wp-content/uploads/2015/12/Hotel-Nymphaea-2.jpg" alt="Hotel Nymphaea 2" width="590" height="393" /></a></strong>
Pe locul fostului ștrand municipal din Oradea va apărea un Complex de wellness termal ce va purta denumirea "Nymphaea". Proiectul ”Dezvoltarea turismului de agrement prin crearea complexului Wellness Termal Nymphaea Oradea”  prevede construirea a 6 corpuri de clădire, 7 bazine exterioare și o serie de amenajări peisajere, sportive și de agrement, va fi dezvoltat pe o suprafață totală construită de aproximativ 12.200 metri pătrați.
<a href="http://www.travellermagazin.ro/arhiva/wp-content/uploads/2015/12/Hotel-Nymphaea-3.jpg"><img class="alignnone size-full wp-image-4117" src="http://www.travellermagazin.ro/arhiva/wp-content/uploads/2015/12/Hotel-Nymphaea-3.jpg" alt="Hotel Nymphaea 3" width="700" height="455" /></a>
Acesta va fi primul aquapark din Oradea. Contractul are o valoare de peste 86 de milioane de lei și este cofinanțat de Uniunea Europeană în cadrul Programului Operațional Regional (POR). Dezvoltatorul complexului este firma KESZ Epito es Szerelo ZRT din Ungaria, câștigătorul licitației pentru derularea investiției.

<strong>OTOPENI: Birouri și hotel</strong>
Compania austriacă S+B Gruppe a anunțat că va derula o investiție de circa 20 de milioane de euro ce va avea ca obiect un hotel, cu va oferi 250 de camere, ce va fi amplasat în vecinătatea Aeroportului Otopeni pe un teren cu o suprafață de circa 30.000 de metri pătrați. Conform declarației lui Michael Becker, proprietarul AMB Holding, care deține 50% din S+B Gruppe, există negocieri avansate cu un lanț internațional sub al cărui brand ar putea opera acesta încă de la deschidere. Tot în aceeași zonă compania dorește dezvoltarea unei clădiri de birouri dar și a unui proiect logistic. S+B Gruppe deține în București clădirile de birouri Magheru One și Pipera Business Tower.

<strong>TURDA: Miza pe Potaissa Spa
<a href="http://www.travellermagazin.ro/arhiva/wp-content/uploads/2015/12/hotel-potaisa-20.jpg"><img class="alignnone size-full wp-image-4118" src="http://www.travellermagazin.ro/arhiva/wp-content/uploads/2015/12/hotel-potaisa-20.jpg" alt="hotel potaisa  20" width="900" height="675" /></a></strong>
Societatea care administreaza Salina Turda, unul dintre cele mai apreciate și frecventate obiective turistice din România, s-a gândit să își diversifice serviciile din oferta turistică. După cum a declarat conducerea SC Turda Salina Durgău SA, s-a dorit derularea unei investiții de circa 10 milioane de lei din care a rezultat Centrul balnear Potaissa Spa.
<a href="http://www.travellermagazin.ro/arhiva/wp-content/uploads/2015/12/hotel-potaisa-p12.jpg"><img class="alignnone size-full wp-image-4119" src="http://www.travellermagazin.ro/arhiva/wp-content/uploads/2015/12/hotel-potaisa-p12.jpg" alt="hotel potaisa p12" width="900" height="675" /></a>
El a fost amenajat în incinta unui vechi hotel din orașul Turda și dispune de un bazin cu apă la o temperatura de 28 de grade Celsius, jacuzzi, saună uscată și umedă, aparate fitness-cardio etc. Finanțarea a fost asigurată dintr-un credit bancar garantat de Consiliul Local. Conform aceleiași surse noul complex balnear contribuie deja la diversificarea ofertelor pentru turiștii români ori străini ce aleg să viziteze orașul și împrejurimile lui.

<strong>BLOOMBERG: Top cazări în 106 orașe</strong>
Specialiștii de la Bloomberg au realizat un clasament în care au fost clasificate 106 orașe, criteriul principal fiind prețul mediu al unei nopți de cazare (un loc) într-o cameră dublă. Nu au fost luată în calcul clasificarea hotelurilor. În acest top Bucureștiul se situează la egalitate cu Atena și Mumbai, pe locul 82, cu un preț mediu de 119 USD, mai scump decât în Varșovia și Sofia, însă de aproape trei ori mai ieftin decât în Geneva. În Europa Centrala și de Est, cea mai scumpă destinație este Budapesta, locul 21 -, cu 197 de dolari SUA, urmată de Moscova - locul 30 cu 183, Praga - pe locul 40 cu 174 de dolari, Viena - locul 45 cu 170, Istanbul - pe 48 cu 167, Ljubljana - poziția 53 cu 154, Sankt Petersburg - locul 64 cu 143, Belgrad și Talinn (Estonia) pe 68 cu 138 respectiv Riga - pe 75 cu 129 de dolari.

<strong>ANGELA SIMION, ALEX BARBU &amp; VASILE COSTRUȘ</strong>

<a href="http://www.travellermagazin.ro/arhiva/wp-content/uploads/2015/09/fivestar-hospitality.jpg"><img class="alignnone size-full wp-image-4046" src="http://www.travellermagazin.ro/arhiva/wp-content/uploads/2015/09/fivestar-hospitality.jpg" alt="fivestar-hospitality" width="500" height="87" /></a>