De curând a fost anunțată lansarea pe piață a operatorului Fly Romania ce aparține companiei Ten Airways. Din formațiile disponibile operațiunile de zbor regulate vor fi făcute de pe aeroportul ”Delta Dunării” din Tulcea, o zonă cu un potențial foarte mare. Fly România va acoperi rute interne (București-Timișoara, București-Tulcea), dar și externe. Pentru zborurile regulate, Fly Romania va folosi două aeronave MD-82 și MD-83. Compania TEN Airways este controlată de Ovidiu Tender (90%) și de Petrișor Nicolae (10%), un vechi partener de afaceri al grupului.
<a href="http://www.travellermagazin.ro/arhiva/wp-content/uploads/2014/05/Ev-Companii-aerieneAlfa-1.jpg"><img class="alignnone size-full wp-image-2899" title="Ev Companii aerieneAlfa 1" src="http://www.travellermagazin.ro/arhiva/wp-content/uploads/2014/05/Ev-Companii-aerieneAlfa-1.jpg" alt="" width="1800" height="1200" /></a>
Și Mohammad Murad, unul dintre cei mai mari hotelieri din România (circa 3.500 de locuri de cazare la București și în stațiunile de pe litoral), a înființat o companie aeriană a cărui nume nu a fost comunicat până acum. El a achiziționat deja un avion Boeing și a comandat încă trei, urmând să transporte turiști din țară și străinătate pe litoral. Compania va opera pe piața românească începând cu luna mai. Murad a precizat că pentru început aeronavele vor fi folosite pentru rute interne, precum Timișoara-Constanța, Cluj-Constanța și <a href="http://www.infotravelromania.ro/iasi.html" target="_blank">Iasi</a>-Constanța.