<strong>DJERBA - INSULA TRADIȚIILOR COLORATE</strong>

Pentru mulți dintre dumneavoastră Tunisia înseamnă o destinație de vacanță. Hammamet, Monastir, Nabeul, Tozeur sau Soussa sunt câteva stațiuni care sună bine în amintirile călătoriilor de vară.
<a href="http://www.travellermagazin.ro/arhiva/wp-content/uploads/2014/08/mapamond122-123.jpg"><img class="alignnone size-full wp-image-3048" title="mapamond122-12" src="http://www.travellermagazin.ro/arhiva/wp-content/uploads/2014/08/mapamond122-123.jpg" alt="" width="1024" height="678" /></a>

În colierul său turistic Tunisia ascunde o perlă, ce va completa atracțiile naționale ale viitorilor ani - Insula Djerba. Vreți să trăiți o experiență unică? Lăsați prejudecățile acasă. Nu seamnănă cu niciun oraș, nu e nici deșert, e mai degrabă o oază. A ospitalității. De la bun început te frapează căldura oamenilor. Ți se adresează simplu, cu amabilitate, își oferă informațiile cerute și, lucru important pentru turistul internațional, comercianții de suveniruri nu sunt insistenți până la agresivitate, dacă vrei să cumperi sau nu, câte ceva. Se lasă mai greu la preț, dar asta face parte din arta... negocierii.
<a href="http://www.travellermagazin.ro/arhiva/wp-content/uploads/2014/08/mapamond122-93.jpg"><img class="alignnone size-full wp-image-3050" title="mapamond122-9" src="http://www.travellermagazin.ro/arhiva/wp-content/uploads/2014/08/mapamond122-93.jpg" alt="" width="1024" height="768" /></a>

Pitorescul străzilor este patriarhal romantic, iar aici la Djerba, spațiul este romantic nealterat de ororile arhitecturii moderniste. Albul și albastrul domină așezările din Djerba, ca de altfel multe localități tunisiene. Aici cele două culori sunt puse în valoare - în stil ”grecesc”, fiind subliniat de culoarea albastru-turcoaz al apei mării și auriul nisipului împrăștiat pe plajele sălbatice. Parcă te-ai reîntors la începutul lumii. Tinerii nu vor să te contrazică, dar din când în când trec pe lângă tine, ambalând scuterele parcă pentru a te trezi la realitate. Bicicletele sunt ”specialitatea” celor maturi.
<a href="http://www.travellermagazin.ro/arhiva/wp-content/uploads/2014/08/mapamond122-163.jpg"><img class="alignnone size-full wp-image-3052" title="mapamond122-16" src="http://www.travellermagazin.ro/arhiva/wp-content/uploads/2014/08/mapamond122-163.jpg" alt="" width="1024" height="768" /></a>

<strong>ULISE ȘI LOTUȘII</strong>

Cum era de așteptat Djerba sau Jerba este un spațiu al poveștilor. Până aici faci, de la Tunis, cam o oră cu avionul și asta reprezintă o facilitate demnă de luat în seamă. Semn că turiștii trag de mult pe această insulă ( în stațiunea turistică există numeroase hoteluri internaționale de la Radisson Blu până la Riu), este Aeroportul. El a fost modernizat recent. Legenda spune că pe acest tărâm, aflată la doar 80 de kilometri de Sicilia ar fi debarcat celebrul Ulise care este un fel de naș. E a botezat insula drept ”Tărâmul mâncătorilor de lotus”. Frumos nu? Pare că talentul poetic al lui Ulise nu prea a fost analizat până acum. Nu mărimea insulei impresionează ci diversitatea tradițiilor ori a atracțiilor turistice. Digul rutier El Kantara, construit de către romani în perioada de înflorire a Cartaginei, a rezistat până în 1551 când a fost distrus de către Dragut, un temut pirat turc. A fost reconstruit abia în 1953, și a valorificat în noua sa structură vestigii ale digului original.
<a href="http://www.travellermagazin.ro/arhiva/wp-content/uploads/2014/08/mapamond122-63.jpg"><img class="alignnone size-full wp-image-3053" title="mapamond122-6" src="http://www.travellermagazin.ro/arhiva/wp-content/uploads/2014/08/mapamond122-63.jpg" alt="" width="576" height="768" /></a>

<strong>LA LICITAȚII DE PEȘTE</strong>

Pentru experiențe multicolore trebuie să vă alocați măcar o jumătate de zi pentru a intra în tunelul timpului ce vi se dezvăluie la Houmt Souk, capitala insulei Djerba. Veți avea în față spectacolul lumii, în cea mai mare piață a acestei insule magice. Pentru a savura momentele licitației în Piața de de pește, trebuie să vă sculați dimineață. Pentru că aici peștele nu se ține la congelator, ci se vinde proaspăt pentru consumul de peste zi. E o întreagă regie, cu un staroste suit pe un tron de unde închide tranzacțiile la cel mai bun preț oferit de client. Ca pe vremea copilăriei noastre prin Obor, Matache. Așa era și cu halvaua, care aici încă mai este o operă de artă decorată cu feliuțe de fistic, alune și tot felul de semințe colorate. La fel de magnetic este spectacolul condimentelor (să nu ratați o degustare de sex vitamin, deh o altă legendă care vinde), al ceramicii, al străzii, al cafelei, al fructelor, al legumelor, al reclamelor. Ele au fost pictate prin anii coloniali, iar azi par că sunt retușate în fiecare sezon turistic. Textilele, piesele de pielărie și marochinărie, sunt produse în Tunisia, iar semnele invaziei mărfurilor chinezești încă nu au apărut. Pe fiecare din străduțele înguste e câte ceva de cumpărat, iar culorile metrajelor, pantofilor, al galabiilor, al covoarelor asortate cu ceramica autohtonă, te invită să faci sute de fotografii dar și să bagi mâna în buzunar. Pentru o suvenire, pentru un cadou. Spectacolul lumii merge mai departe.
<a href="http://www.travellermagazin.ro/arhiva/wp-content/uploads/2014/08/mapamond122-113.jpg"><img class="alignnone size-full wp-image-3054" title="mapamond122-11" src="http://www.travellermagazin.ro/arhiva/wp-content/uploads/2014/08/mapamond122-113.jpg" alt="" width="1024" height="768" /></a>

<strong>HA DI ȘI CĂMILA MAGICĂ</strong>

Așa am ajuns la Guellala. Este cel mai faimos centru artizanal pentru vase de lut. Un fel de Horezu al nostru, pe vremurile lui de glorie, în care meșterii populari însoțeau fiecare piesă cu o poveste. Străzile sunt pline de magazine, care expun cea mai colorată și frumoasă ceramică tunisiană. Vase mici, vase mari, care sunt folosite zilnic în gospodării, amintesc de o istorie cu rădăcini adânci.
<a href="http://www.travellermagazin.ro/arhiva/wp-content/uploads/2014/08/mapamond122-83.jpg"><img class="alignnone size-full wp-image-3055" title="mapamond122-8" src="http://www.travellermagazin.ro/arhiva/wp-content/uploads/2014/08/mapamond122-83.jpg" alt="" width="576" height="768" /></a>

Pământul se leagă bine aici, iar talentul meșterilor face ca banul să se înmulțească și să creeze prosperitate. Cu cât vin mai mulți turiști, cu atât crește numărul demonstrațiilor live, dar mai ales cu ulciorul în formă de Cămilă magică, care se poate umple și goli pe mai multe părți în funcție de dexteritatea meșterului. Apropo, știați că tunisienii au peste o sută de denumiri pentru acest emblematic animal. Ha Di se trage dintr-o veche familie de olari.

Și-a construit un centru meșteșugăresc care merită a fi inclus în Guiness Book. Zidurile, structura de rezistență și tavanul sunt făcute numai din obiecte ceramice cești, farfurii, vase de diferite dimensiuni, animale în miniatură care asigura decorarea pereților. În total, ne spune Ha Di -, în această veritabilă Casă a Olarului pe care a construit-o timp de cinci ani, au fost încorporate 3.000 de căni și 2.000 de alte obiecte decorative. În principal îl vizitează turiști italieni, francezi, germani, și acum, iată, români. Dacă vreți ceva să vă aducă aminte de Djerba, căutați farfuriile decărate cu pești stilizați, simbolul clasic al ceramicii locale.
<a href="http://www.travellermagazin.ro/arhiva/wp-content/uploads/2014/08/mapamond122-73.jpg"><img class="alignnone size-full wp-image-3059" title="mapamond122-7" src="http://www.travellermagazin.ro/arhiva/wp-content/uploads/2014/08/mapamond122-73.jpg" alt="" width="1024" height="768" /></a>

Ele amintesc de principala îndeletnicire a localnicilor. Sau felinarele dantelate, care dau farmec serilor târzii de vară. Nu ratați la Guellala să vizitați Muzeul etnografic și al patrimoniului cultural din Djerba, care figurează în valorile mondiale ale UNESCO din 1972.

Dacă veți avea noroc veți putea urmări și un spectacol folcloric ce amintește de multiculturalitatea insulei dar și de diversitatea religioasă există aici. La acest capitol ar trebui să aflați că pe insula Djerba sunt 354 de moschei dar și o sinagogă. El Ghriba este unul dintre cele mai mari lăcașuri de cult evreiești din Africa de Nord. Ne-am convins la fața locului, unde am admirat alături de arhitectura dominată de teracote pictate, vitralii, pereți lambrisați din lemn, fântâna secretă, și o frumoasă ceremonie care ne-a invitat la meditație și procesiune. Din cei peste 120.000 de locuitori, evreii alcătuiesc o comunitate de circa 1.000 de persoane. Tradițiile lor sunt apreciate și respectate de către tunisieni, aspecte pe care le caută și turiștii care vizitează sinagoga El Ghriba.

<strong>”LIBRE A TOUT VIVRE !”</strong>

Cât de important este turismul în Tunisia! Acesta contribuie anual cu peste 50% la PIB-ul țării. La Djerba, un localnic, care și-a făcut studiile în Germania - <strong>Amel Karboul -, azi ministrul tunisian al turismului, ne declara: ”Diversitatea culturală şi umană a Tunisiei este forţa care construieşte. Aceasta ne face să avansăm și să creem o identitate distictă Tunisiei.
<a href="http://www.travellermagazin.ro/arhiva/wp-content/uploads/2014/08/mapamond122-153.jpg"><img class="alignnone size-full wp-image-3056" title="mapamond122-15" src="http://www.travellermagazin.ro/arhiva/wp-content/uploads/2014/08/mapamond122-153.jpg" alt="" width="576" height="768" /></a>
</strong>

Democraţie înseamnă prosperitate economică, nu sărăcie. Dar când ai bani puţini pentru promovare trebuie să devii creativ. Turismul nostru se bazează pe Litoral, zonă prin care suntem competitivi. Stabilitatea şi continuitate sunt importante în turism. Nu trebuie să inventăm roata ci să asigurăm calitatea serviciilor cerute de turişti. În acest sens obiectivele turismului tunisian sunt: calitatea, imaginea şi diversitatea. Personal, încerc să fiu autentică, atât în politică cât şi în ceea ce fac pentru turism. De aceea invit călătorii internaţionali să vină în ţara noastră unde oferim toate aceste atuuri. Nu întâmplător sloganul turistic al Tunisiei este «Libre a tout vivre!».
<a href="http://www.travellermagazin.ro/arhiva/wp-content/uploads/2014/08/mapamond122-173.jpg"><img class="alignnone size-full wp-image-3057" title="mapamond122-17" src="http://www.travellermagazin.ro/arhiva/wp-content/uploads/2014/08/mapamond122-173.jpg" alt="" width="576" height="768" /></a>

<a href="http://www.travellermagazin.ro/arhiva/wp-content/uploads/2014/08/mapamond122-103.jpg"><img class="alignnone size-full wp-image-3058" title="mapamond122-10" src="http://www.travellermagazin.ro/arhiva/wp-content/uploads/2014/08/mapamond122-103.jpg" alt="" width="1024" height="678" /></a>

&nbsp;

<strong>MARIAN CONSTANTINESCU
DOINA CONSTANTINESCU</strong>

<strong>MULȚUMIRI PENTRU SPRIJINUL LOGISTIC ACORDAT
Ambasadei Republicii Tunisia la București
Ministerului Tunisian al Turismului
__________________________________________________________
</strong>

<strong>CHICAGO - Trage aer în piept !</strong>

&nbsp;

Prohibiție, Al Capone, contrabandă cu băuturi, blues, jazz, Louis Amstrong și Nat King Cole, indianul Chicagou, devenit emblema-marcă a producătorului de mașini Pontiac. Ei, asta ține de povești mai vechi. Cele noi sună la fel de atractiv. Trebuie să aterizați măcar odată pe planeta acestui super-oraș.

Chicago oferă un pachet generos turistului modern. Cât de generos ? Răspunsul l-au oferit cei peste 40 de milioane de turiști care vin anual să-l viziteze. Ei consumă circa 2,3 miliarde de nopți de cazare. O parte însemnată din acest volum este asigurată de peste 50 de conferințe și congrese care se desfășoară anual în Chicago. Gurmanzilor le amintim că orașul deține 25 de restaurante Michelin.

Există vești bune și dinspre viitor. În varianta prezentată la o conferință de presă de către Don Welsh, președintele organizației Chose Chicago, prin 2020 orașul va primi circa 55 de milioane de vizitatori. Tot atunci Chicago va figura în topul celor 5 destinații ale Statelor Unite, pentru turismul internațional.

Ce-i cheamă pe turiști la Chicago! O foarte bună concentrare a obiectivelor culturale și istorice. Sugestiile noastre sunt concentrate în jurul bulevardului Michigan care străbate orașul de la nord la sud. Avantaj. Puteți să le vizitați fără a apela la mijloace de transport. Un City Pass, vă oferă discounturi atractive în condițiile în care un singur bilet de intrare trece de 25 de dolari.

Nu ratați Millennium Park unde se află cea mai căutată operă de artă. Se numește Poarta Norilor sau Poarta către Cer (Cloud Gate), dar glumeții au mai botezat-o... Bobul de fasole, datorită asemănării cu această legumă. Creată de artistul britanic, născut în India Anish Kapoor, pentru AT&amp;T Plaza, Poarta Norilor are o circumferință de peste 20 de metri și este unică sub aspectul artistic. În ea se reflectă (e realizată din 168 de plăci de oțel inoxidabil, sudate între ele) siluetele a zeci de mii de turiști care vin zilnic să o admire dar și a numeroaselor clădiri din vecinătate.

Nu ratați galeriile Institutului de Artă aflate în vecinătate. Veți avea în față a doua dintre cele mai mari colecții de artă din SUA - circa 260.000 de opere. Marea senzație e asigurată de cea mai complexă galerie de pictură impresionistă și post-impresionistă din State, ce reunește picturi de Monet (circa 30 de tablouri), Renoir, Cezanne, Toulouse-Lautrec etc. Nu ratați nici Field Museum, ce poartă numele sponsorului Marshall Field.

Organizat în trei construcții - ce găzduiesc muzeul, acvariul Shedd și planetariul - el este cel mai vizitată instituție culturală a orașului. Aici vă puteți plimba ca pe un bulevard marin printre 25.000 de exemplare de viețuitoare acvatice. Vedeta este, de departe, cel mai bătrân pește din lume, care supraviețuiește într-un acvariu. Are 80 de ani și provine din Australia.

Și Muzeul Științei și Industriei vă oferă experiențe de neuitat. Veți parcurge săli interactive în care, dacă aveți curaj, puteți intra în mijlocul unei tornade ori furtuni tropicale. Deși veți ieși storși și cam umeziți, merită. Puteți opta pentru locomotive și trenuri dar și intra în unul dintre submarinele emblematice ale marinei militare americane. E greu de înțeles pe unde a fost băgată în muzeu nava de peste 40 de metri lungime.

Senzații tari? Mergeți la Sky Deck Ledge. Turiștii au acces până în turnul Willis, considerat drept cea mai înaltă construcție din America de Nord și a opta din lume. Are 527 de metri înălțime, cu tot cu antene. Renumita firmă Sears stă la originea acestei investiții a cărei construcție a durat 3 ani. Clădirea cu 110 etaje, e ”legată” de cele mai rapide lifturi din lume și ”strânsă” de 16.100 de ferestre de sticlă. E un miracol ingineresc și tehnic.

Ea a fost dată în folosință în 1973. Partea atractivă pentru turiști a fost creată de către Casa de arhitectură Skidmore Owings &amp; Merrill la etajul 103. În afară de admirarea panoramei orașului ai șansa de a te fotografia în camere de sticlă laminate și transparente construite în exteriorul clădirii. Cînd pășești pe podea înghiți în sec și îți faci curaj. Asta am făcut și noi.

Dar Chicago este recomandat și pentru turismul de shopping. În galeriile comerciale, printre care și cele de la Mancy's, vă veți bucura de superbe expoziții de flori, o altă găselniță de marketing cu care sunt chemați turiștii. Și, pentru că tot suntem în Mai, merită să readucem aminte că 1 Mai a devenit o zi emblematică a muncitorilor (vreo 65.000 au demonstrat pentru drepturile lor) aici, la Chicago, în 1886.

Trei ani mai târziu, 1 Mai a devenit o zi de referință ce reamintește de lupte sîngeroase de stradă și condamnări la moarte. Așa s-a călit istoria!

<strong>DOINA &amp; MARIAN CONSTANTINESCU
Documentare realizată cu sprijinul
US TRAVEL ASSOCIATION, CITY PASS și OLIMPIC INTERNATIONAL TURISM </strong>

&nbsp;

&nbsp;