Nu știu cum nu s-a gândit nimeni până acum la această soluție. Există chiar sub ochii noștri posibilități generoase de recuperare a banilor deturnați ori neimpozitați de la stat. Da, banii, ăia acoperiți prin contracte de sponsorizare politică. Da, banii aceia care au alunecat cu viteză prin tubulatura comisioanelor la afaceri în care unii oameni politici îmbârligați cu businessmani, nu au participat nici măcar cu 1 euro.

Conform unor studii de piață în România sunt scoase la vânzare circa 100 de hoteluri. Statul român ar putea să cumpere vreo 2-3, cu capacități corespunzătoare de 150-200 de camere -, pe care să le renoveze și să le transforme în domicilii forțate. De 4 și 5 stele. Unul la mare, unul la munte și altul într-o stațiune balneară. Astfel închisorile sufocate de atâta înghesuială, și-ar reduce costurile cu mâncarea și întreținerea acestor deținuți de lux, care culmea ironiei, halesc tot din banii statului.
<a href="http://www.travellermagazin.ro/arhiva/wp-content/uploads/2015/08/Traveller-Magazin-133.jpg"><img class="alignnone size-full wp-image-3808" src="http://www.travellermagazin.ro/arhiva/wp-content/uploads/2015/08/Traveller-Magazin-133.jpg" alt="Traveller Magazin 133" width="712" height="1024" /></a>

Ce să facă statul cu aceste hoteluri??? Păi să le transforme, să le amenajeze ca variantă pentru arest și arest la domiciliu. Asa s-ar introduce un nou termen: arestul la hotel! Spații păzite, dar plătite zilnic sub formă de cazare și masă. Desigur, dacă unii deținuți vor dori, se vor putea înscrie și la varianta... all inclusive. Acționarii hotelurilor ar putea fi ANI și DNA-ul cu câte 50% fiecare. ANI ar acoperi serviciile de transport și travel iar DNA partea de ”operare” hotelieră. Pentru a se recupera mai cu ritm din sumele furate, prețul unei camere cu serviciile incluse ar putea varia, în funcție de confort, între 500 și 1500 de euro pe...zi. Astfel, după scăderea TVA-ului, a costurilor de întreținere și salariilor angajaților, ar putea să rămână curați vreo 300.000 de euro de deținut pe an. Dacă ar executa pedepse cuprinse între 2 și 10 ani de exemplu, statul ar putea introduce în circuitul curat bani fiscalizați extrași din mâlul unei lumi murdare dar plină de aroganță și tupeu. Ar fi ceva, nu?

[caption id="attachment_2843" align="alignleft" width="225"]<a href="http://www.travellermagazin.ro/arhiva/wp-content/uploads/2014/04/Marian-Constantinescu2014.jpg"><img class="size-medium wp-image-2843" src="http://www.travellermagazin.ro/arhiva/wp-content/uploads/2014/04/Marian-Constantinescu2014-225x300.jpg" alt="Marian Constantinescu CEO Traveller Magazin" width="225" height="300" /></a> <strong>Marian Constantinescu</strong><br />CEO Traveller Magazin[/caption]

Dar ar apărea și alte efecte cu impact major! Ar crește gradul de ocupare în industria turistică. Cu un grad de 100% DNA și ANI ar deveni cele mai premiate companii de turism. Institutul Național de Statistică ar raporta în sfârșit o majorare substanțială a încasărilor din turism la bugetul de stat, iar contribuția turismului la PIB-ul românesc ar trece ușor de 5-6%. Unități de cazare ar fi în permanență pline, căci ele vor funcționa indiferent de sezoane și anotimpuri. Iar deținuții nu vor mai avea motive să se plângă cum că n-au condiții să-și scrie cărțile vieții lor.

Desigur, nu se putea să nu apară și o întrebare timidă, din rândul publicului! Și dacă nu au săracii posibilitatea să plătească??? Ei, ați înțeles, omul a vrut să facă o glumiță! Așa a citit el că se întâmpla prin scrierile lui Ilf și Petrov.