<p align="justify"><strong>MARCEL </strong><strong>BĂDESCU: Profesionistul rămâne cu noi
<a href="http://www.travellermagazin.ro/arhiva/wp-content/uploads/2013/05/Marcel-Badescu.jpg"><img class="alignnone size-full wp-image-2119" title="Marcel Badescu" src="http://www.travellermagazin.ro/arhiva/wp-content/uploads/2013/05/Marcel-Badescu.jpg" alt="" width="502" height="768" /></a>
</strong></p>
<p align="justify">A plecat dintre noi omul. Dar spiritul profesionistului rămâne prin ceea ce a durat pentru industria de travel din România. Marcel Bădescu a revenit în ţară, din Israel, în 1990. Atunci a şi înfiinţat prima agenţie privată de travel – Nova Turism - împreună cu regretatul Gheorghe Popa. Personalitatea sa este legată de dezvoltarea Asociaţiei Naţionale a Agenţiilor de Turism (ANAT), căruia i-a dedicat cel mai mult timp, pentru a-i construi o coloană vertebrală şi o echipă care a ştiut într-o mare măsură să-i continue munca. A fost preşedintele organizaţiei timp de patru ani iar după aceea şi-a continuat discret munca din poziţia, de membru al Comitetului Director şi de Preşedinte de Onoare. Marcel Bădescu se află în spatele multor realizări, care privite retroactiv se dovedesc importante pentru dezvoltarea ANAT. Înfiinţarea la Bucureşti a Biroului IATA România, ulterior acreditarea IATA a unui număr mare de agenţii de turism din ţara noastră, aderarea ANAT la ECTAA (Federaţia Asociaţiilor Agenţiilor de turism din UE), cu mult înainte ca România să intre în Uniunea Europeană. În umbra sa au crescut tineri profesionişti, unii dintre ei învăţând lecţia echilibrului în relaţiile de afaceri dar şi în domeniul iniţiativei pline de respect faţă de munca asociativă.
<a href="http://www.travellermagazin.ro/arhiva/wp-content/uploads/2013/05/skal-poza-grup_.jpg"><img class="alignnone size-full wp-image-2120" title="OLYMPUS DIGITAL CAMERA" src="http://www.travellermagazin.ro/arhiva/wp-content/uploads/2013/05/skal-poza-grup_.jpg" alt="" width="1024" height="683" /></a></p>
<p align="justify"><strong>REDACŢIA</strong></p>