<p align="left"><strong>Andaluzia călătoriilor de suflet</strong></p>
<p align="left"><a href="http://www.travellermagazin.ro/arhiva/wp-content/uploads/2012/05/carte-andaluzia.jpg"><img class="alignleft size-medium wp-image-1195" title="carte andaluzia" src="http://www.travellermagazin.ro/arhiva/wp-content/uploads/2012/05/carte-andaluzia-193x300.jpg" alt="" width="193" height="300" /></a>Plăcută, informativă şi utilă, „Andaluzia” Gabrielei Căluţiu Sonnenberg este o lucrare care se situează undeva între un ghid turistic şi o carte de călătorii. Autoarea a rămas surprinsă, şi ca turist, de frumuseţea complexă a sudului Spaniei, revenind în vacanţe şi terminând prin a se şi stabili aici. În secţiunea „Paso a paso” ea îşi notează uimirea şi sentimentele vizitând Sevilla, Cordoba, Granada, faimoasele sate albe („pueblos blancos”) ale Andaluziei dar şi Costa del Sol ori Gibraltarul.
Partea a doua a cărţii „Poco a poco” vine cu sintezele unor aspecte care i s-au părut de amintit, pentru a înţelege mai bine destinaţia ca atare şi povestea din spatele imaginilor. Obişnuinţa spaniolilor de a lua un fel de mic dejun târziu dar şi plăcerea siestei, stau laolaltă cu descrierea pieţelor ambulante sau a obiceiurilor locale de Paşte. Poveştile culturilor de măslini, a sherry-ului (de fapt vinul Jerez) dar şi a cântăreţilor şi dansatorilor de flamenco, a toreadorilor şi imigranţilor, conturează o Andaluzie originală, calmă, profundă, care se dezvăluie celui ce are timp şi dorinţă de a o cunoaşte. Cartea a fost apărut la Editura Anamarol.</p>


<hr />

<div align="left"><strong>Delta -  o invitaţie cu stil</strong></div>
<div align="left">„Rezervaţia biosferei Delta Dunării”, lucrare concepută ca un ghid al vizitatorului, este cel mai bun material de acest gen pe care l-am parcurs în ultimii ani. Imaginile de calitate, hărţile excelente şi conceperea textelor capitolelor de către Petre Găştescu şi Grigore Baboianu, beneficiază de o grafică atractivă, de bună calitate. <a href="http://www.travellermagazin.ro/arhiva/wp-content/uploads/2012/05/ghid-Delta.jpg"><img class="alignright size-medium wp-image-1196" title="ghid Delta" src="http://www.travellermagazin.ro/arhiva/wp-content/uploads/2012/05/ghid-Delta-228x300.jpg" alt="" width="228" height="300" /></a>Prima parte a ghidului este dedicată geografiei şi ecosistemului Deltei, un pământ în formare de 16.000 de ani. Consistentă şi cu date folositoare atât vizitatorului cât şi agenţiilor este însă secţiunea generoasă dedicată turismului în rezervaţie. Obiective puţin cunoscute în general precum cetăţile (Enisala, Dinogeţia, Argamum etc.) ori muzeele din zonă (Muzeul de artă orientală din Babadag sau Casa pescarului din Mahmudia) sunt descrise, la fel ca şi cele 24 de trasee turistice alcătuite şi permise de către Administraţia rezervaţiei. Dintre acestea 15 se referă la croaziere asigurate de serviciile navale ale Deltei iar 9 se pot efectua pe jos, cu bicicletele, cu căruţele sau cu maşini de teren. Ghidul publicat - de Administraţia Rezervaţiei Biosferei Delta Dunării - a fost finanţat în cadrul proiectului european Danube Parks, Delta fiind una din cele 12 arii de interes de pe întregul curs al fluviului.

</div>

<hr />
<p align="left"><strong>„Pe aripile gândului” unui ghid</strong></p>
<p align="left"><a href="http://www.travellermagazin.ro/arhiva/wp-content/uploads/2012/05/carte-pastiea.jpg"><img class="alignleft size-medium wp-image-1197" title="carte pastiea" src="http://www.travellermagazin.ro/arhiva/wp-content/uploads/2012/05/carte-pastiea-210x300.jpg" alt="" width="210" height="300" /></a>Se întâmplă rar ca în lumea agitată a agenţiilor de turism directorii sau managerii să îşi găsească timpul necesar pentru a scrie o carte. Mihai Pastiea a simţit că a munci în acest domeniu aduce cantităţi mari de experienţe variate, pe care oamenii din afara industriei, rareori le percep. Astfel s-a hotărât să aştearnă în scris câteva din experienţele sale de ghid şi în acelaşi timp director de agenţie.</p>
Cele două volume apărute la Editura Sigma se numesc „Pe aripile gândului” şi „Gânduri haihui”. Ele preumblă cititorul prin lumea ţărilor scandinave, prin centrul Europei sau prin sudul pasional al Italiei ori Spaniei. Se descriu lejer şi cu note de amuzament circuite, tipologii de turişti dar şi probleme legate de programe foarte încărcate. Deşi autorul exagerează uneori latura senzuală a personajului principal, ghidul Matei Paşca, volumele merită cu siguranţă parcurse, fiind o lectură relaxantă de vacanţă ori de pregătire în unele dintre tainele meseriei de ghid. O experienţă editorială plină de inedit.
<p align="left"><strong>Grupaj realizat de SÎNZIANA CONSTANTINESCU</strong></p>