<strong>TRAVEL MIX vă invită în vacanţă
</strong>Singura televiziune autohtonă de turism Travel Mix, vă recomandă două destinaţii spre care merită să plecaţi într-o călătorie. În funcţie de buget, de preferinţe, de timp…
<p align="justify"><strong>METEORA - între lumesc şi divin
<a href="http://www.travellermagazin.ro/arhiva/wp-content/uploads/2012/08/Meteora-greece540.jpg"><img class="alignnone size-full wp-image-1429" title="Meteora-greece540" src="http://www.travellermagazin.ro/arhiva/wp-content/uploads/2012/08/Meteora-greece540.jpg" alt="" width="540" height="450" /></a>
</strong>După Sfântul Munte Athos, <a href="http://www.infotravelgrecia.ro/meteore.html" target="_blank">Meteora</a> este cel de al doilea centru monastic ortodox al <a href="http://www.infotravelgrecia.ro/index.html" target="_blank">Greciei,</a> ca mărime şi importanţă şi atrage ca un magnet turiştii, cu relieful şi cu spiritualitatea sa extraordinară. Stâncile cu pereţi abrupţi şi înălţimi ameţitoare, care se înalţă în nord-vestul Tessaliei, între crestele Koziakas şi Antichassia, constituie unul din cele mai impresionante minuni ale planetei. Pe vârfurile cele mai greu accesibile, fără vegetaţie, s-a înfiripat viaţa monahală încă din secolul al IX-lea. Piscurile aflate deasupra oraşului Kalambaka şi satului Kastraki, au fost numite “<em>Meteora</em>”, în secolul al XIV-lea, de către cuviosul Atanasie ctitorul Mânăstirii Marele Meteor. De atunci, au luat fiinţă: 24 de mânăstiri, alături de altele preexistente, numeroase mânăstiri mici, locuri ascetice, chilii, sălaşuri de rugăciune, locuri de sihăstrie, peşteri, locuri de claustrare, stâlpnicii, împrăştiate pe toate stâncile meteorice. Pentru valoarea sa creştină, istorică, arhitectonică, artistică şi geografică, <a href="http://www.infotravelgrecia.ro/meteore.html" target="_blank">Meteora</a> este recunoscută şi ocrotită de UNESCO şi de alte organizaţii internaţionale. Teritoriul Sfintei Meteora a fost proclamat, din octombrie 1995, “<em>loc sfânt, imuabil şi inviolabil</em>”, ceea ce-i asigură protecţia şi-i garantează autenticitatea.

<strong>BORA BORA - Relaxare în Perla Pacificului
<a href="http://www.travellermagazin.ro/arhiva/wp-content/uploads/2012/08/Bora-Bora-destinatii.jpg"><img class="alignnone size-full wp-image-1430" title="Bora Bora destinatii" src="http://www.travellermagazin.ro/arhiva/wp-content/uploads/2012/08/Bora-Bora-destinatii.jpg" alt="" width="1024" height="600" /></a>
</strong>Nu ai căutat până acum ofertele agenţiilor de turism pentru Bora Bora? Destinaţia e denumită, pe bună dreptate, insula visurilor. Peisajele psihedelice, apele limpezi care udă poalele insulei din arhipelagul Polineziei Franceze şi varietatea impresionantă de activităţi satisfac cei mai pretenţioşi vizitatori. Supranumită şi Perla Pacificului, Bora Bora te cucereşte cu un amalgam de nuanţe de bleu, cu lagune de culoarea turcoazului şi vegetaţia abundentă din jurul vulcanului Otemanu.
Vrei să pleci în Luna de miere sau în vacanţă cu familia? Ai ales locul potrivit! Privită de sus Bora Bora a fost comparată cu „un mic smarald într-o mare de turcoaz, înconjurat de un şirag de perle sclipitoare”. Vederea insulei de pe aeroport, aflat la 20 de minute cu barca de satul principal, Vaitape, îţi va tăia răsuflarea. În sud-estul insulei poţi vizita, Grădina de Corali, un parc subacvatic natural, în largul Pont Matira îţi vei putea bucura privirea cu graţioasele pisici şi vulpi de mare, pe care, cu puţin curaj, le poţi mângâia în timp ce sunt hrănite. La intrarea în strâmtoare vei putea admira şi spectacolul inedit oferit de rechini cenuşii şi baracude.
Dar poate vrei adrenalină şi distracţie. În Bora Bora, nu ai cum să ratezi măcar o şedinţă de snorkeling. Sunt recomandate excursiile cu jet ski-ul sau şedinţele de scuba diving care se încheie cu obţinerea unui brevet de scufundător. Vrei mai multă aventură? Ia-ţi inima în dinţi şi mergi să hrăneşti rechinii din Pacific, bifând o activitate foarte căutată de turiştii care ajung în Bora Bora, Shark Feeding. Poţi înota printre rechinii flămânzi, sau te poţi distra în timpul unui Aqua Safari, unde ai ocazia să te plimbi pe lângă peretele de coral, la sub 35 de metri, cu o cască de scafandru. Ai posibilitatea să vezi Bora Bora de la înălţime, într-un tur cu elicopterul sau practicând parasailingul. Alege să descoperi mai multe din interiorul absolut fascinant, vulcanic al insulei, într-o excursie cu o maşină 4X4. Nu e de ratat nici vizita la ferma de perle, situată pe insula principală, pentru a admira simbolul Polineziei Franceze.<strong>  </strong></p>


<hr />
<p align="justify"><strong>BUNĂ ZIUA TUNISIA !</strong>
<a href="http://www.travellermagazin.ro/arhiva/wp-content/uploads/2012/08/Tunisia5716.jpg"><img class="alignnone size-full wp-image-1431" title="Tunisia5716" src="http://www.travellermagazin.ro/arhiva/wp-content/uploads/2012/08/Tunisia5716.jpg" alt="" width="1024" height="768" /></a>

“Ne bucurăm că sunteţi la noi acasă. Sper că v-aţi convins că suntem o ţară foarte frumoasă. Tunisia nu este o ţară mare, dar este foarte variată. Iar românii formează, pentru noi, o clientelă căreia dorim să-i stârnim interesul, pentru că românii ştiu să cheltuie. În 2009, Tunisia a fost vizitată de 35.000 de români. Însă anul trecut, abia dacă au fost 6.000 de români. Obiectivul nostru, pentru următorii 3 ani, este să aducem 100.000 de români ».
<a href="http://www.travellermagazin.ro/arhiva/wp-content/uploads/2012/08/Tunisia6067.jpg"><img class="alignnone size-full wp-image-1432" title="Tunisia6067" src="http://www.travellermagazin.ro/arhiva/wp-content/uploads/2012/08/Tunisia6067.jpg" alt="" width="1024" height="768" /></a></p>
<p align="justify">Cum se va ajunge la acest obiectiv? Este o întrebare la care răspunde <strong>domnul Farid Fetui, director de promovare în cadrul Oficiului National de Turism din Tunisia</strong>. Una dintre amabilele gazde cu care ne-am întâlnit în Infotripul tematic la care am dat curs. Farid ne spune într-o convorbire relaxată că “Vom pune la punct o strategie de comunicare, o strategie comercială, vom invita în Tunisia mai mulţi agenţi de turism, care se vor convinge ei înşişi de frumuseţea ţării noastre. Turismul reprezintă 8% din produsul intern brut al Tunisiei. Se înţelege că pentru economia ţării noastre, sectorul turistic este vital, aş putea spune. În turism lucrează, fie direct, fie indirect, mai bine de un milion de oameni, în condiţiile în care întreaga populaţie a ţării noastre este de 10 milioane. <strong>Turismul este, de fapt, coloana vertebrală a economiei tunisiene. </strong>De la nord la sud, avem mai bine de 8 regiuni turistice ».
<a href="http://www.travellermagazin.ro/arhiva/wp-content/uploads/2012/08/Tunisia5830.jpg"><img class="alignnone size-full wp-image-1433" title="Tunisia5830" src="http://www.travellermagazin.ro/arhiva/wp-content/uploads/2012/08/Tunisia5830.jpg" alt="" width="1024" height="768" /></a>

<strong>Care este cântecul sirenei ?
</strong>Pentru ce v-aţi îndrepta spre Tunisia ? Poate pentru superbul deşert din sud. În sud-est se află celebra insulă Djerba. Nu uitaţi de Hammamet, Sousse, Tunis, Monastir, Mahdia sau Tabarka, în nord, un oraş foarte frumos. Iar Kairouan este al patrulea oraş sfânt al islamului, un oraş cu o impresionantă dimensiune culturală. Anual, Tunisia este vizitată de 7 milioane de turişti. Dintre aceştia, 70% sunt europeni, iar cei mai mulţi sunt francezi. 1.400.000 de francezi vizitează Tunisia, în fiecare an. Urmează cei germani, englezi, italieni, ruşi. Gazda noastră speră că, în curând, şi românii vor urca în acest top. “Lumea ne caută, în special, pentru marea foarte frumoasă. Soarele străluceşte pe litoral 6 luni pe an. Ne caută, însă, şi pentru… talasoterapie. Suntem din ce în ce mai căutaţi de către organizatorii de conferinţe, seminarii, evenimente, congrese. Este o piaţă în plină dezvoltare ».
<a href="http://www.travellermagazin.ro/arhiva/wp-content/uploads/2012/08/Tunisia6086.jpg"><img class="alignnone size-full wp-image-1434" title="Tunisia6086" src="http://www.travellermagazin.ro/arhiva/wp-content/uploads/2012/08/Tunisia6086.jpg" alt="" width="1600" height="1200" /></a>
Această piaţă este susţinută de o infrastructură turistică bine… setată. Există multe hoteluri de 5 şi 4 stele... În total, 850 de hoteluri cu 250.000 de locuri care sunt puse în valoare de peste 500 de agenţii de turism. În Tunisia există 8 aeroporturi, câte unul în fiecare dintre cele 8 regiuni turisice, şi mai multe companii aeriene. Pe lângă cea naţională, TunisAir, există şi transporatori privaţi (Syphax, Nouvelair, TunisAir Express) care efectuează, în special, zboruri charter.
<a href="http://www.travellermagazin.ro/arhiva/wp-content/uploads/2012/08/Tunisia6090.jpg"><img class="alignnone size-full wp-image-1435" title="Tunisia6090" src="http://www.travellermagazin.ro/arhiva/wp-content/uploads/2012/08/Tunisia6090.jpg" alt="" width="1200" height="1600" /></a></p>
<p align="justify"><strong>Şi acum la drum !
</strong>Dacă eşti la prima călătorie în Tunsia, vei rămane cu siguranţă fascinat. Încă înainte de a pune piciorul pe pământ tunisian, eşti impresionat de albastrul aprins al Mediteranei, al uşilor şi ferestrelor caselor. Această ţară a culorilor şi contrastelor, a parfumurilor şi aromelor, te invită să te bucuri de o frumuseţe naturală. Pentru un turist sofisticat, Tunisia oferă o veritabilă colecţie de situri antice impresionante. Romanii au întemeiat mai mult de 200 de oraşe în Tunisia, fiind prima colonie la sud de Mediterana. Moştenirea acestei civilizaţii numără în prezent peste 26.000 de situri arheologice, multe încă aşteptând să fie excavate şi amenajate.

</p>
<p align="justify"><strong>De la Ksar Ezzit la El Jem
</strong>Dacă vrei să scapi de tumultul mării şi de forfota oraşelor, poţi merge până la Ksar Ezzit, un domeniu 100% ecologic, un paradis natural cu privelişti extraordinare. Ksar Ezzit este la 60 de km de Tunis, în inima ţării, în parcul Zagouan. Aici găsiţi una dintre cele mai mari ferme de ulei organic de măsline. Şapte vile de lux de diferite mărimi sunt împrăşitate de-a lungul domeniului. Fiecare are o arhitectură aparte reprezentând câte o zonă a Tunisiei. Plimbările, înotul sau călăritul pot completa câteva zile în natură pe care le puteţi petrece mai ales toamna când se prelucrează măslinele.
Dacă veţi ajunge la El Jem veţi constata că Colosseumul din Roma nu este unic. Aici există un amfiteatru mult mai complet. Şi mai bine păstrat. Cândva sângeros astăzi este locul de desfăsurare al unuia dintre cele mai renumite festivaluri internaţionale de muzică clasică. Amfiteatrul El Jem e al doilea amfiteatru ca mărime din lume din perioada romană ce s-a păstrat până în zilele noastre. Vestitul Colosseum a fost construit în 230 d. Ch. ca să rivalizeze cu cel de la Roma. Lungimea totală a elipsei amfiteatrului este de 149 de metri. Edificiul face parte din Patrimoniul Mondial UNESCO.</p>
<p align="justify"><strong>De la Djerba în căutarea lui Ulise
</strong>Exotică, pentru că e africană, mai puţin cunoscută, paradis al celor care se topesc după plaje întinse şi cu nisipuri fine, insulă a păsărilor flamingo şi oazelor cu mii de palmieri. Se spune chiar că ar fi tărâmul consumatorilor de lotus, descris de Homer în “Odiseea” lui Ulise. Oriunde te uiţi dai peste fericiţi veniţi să stea la soare, să se relaxeze şi să mănânce fructe de mare sau să colinde oazele. Djerba fascinează prin arhitectura caselor albe şi pătrăţoase, pentru aspectul enigmatic, dar şi pentru castelul piraţilor sau grădinile umbroase. Muzica tamburinelor te învăluie, dansatorii Gougou de la Midoun te vrăjesc.
Dacă n-aţi fost trebuie să ajungeţi şi pe Planeta Tatooine. E un loc fictiv, care există doar în imaginaţia lui George Lucas, regizorul “Războiului stelelor”. Totuşi, cei care doresc să trăiască experienţa unei călătorii interstelare până pe planeta lui Luke Skywalker pot opta pentru un drum ceva mai scurt: o excursie în Tataoine, unde decorurile filmelor au rămas intacte. Numele planetei Tatooine provine de fapt de la o regiune cât se poate de reală, situată în sudul Tunisiei şi numită Tataoine. În limba berberă, numele provinciei înseamnă izvor.</p>
<p align="justify"><strong>Nu uitaţi nici de Cartagina</strong></p>
<p align="justify">Ne oprim pentru o vreme şi la lacul sărat Chott el Djérid, una dintre principalele atracţii pe drumul Douz -Tozeur. A apărut în urma mişcărilor tectonice ale pământului acum 1,5 milioane de ani şi este cel mai mare lac sărat nord-african şi se situează între Golful Gabes şi frontiera algeriană. Oprirea oferă turiştilor posibilitatea de a cumpără trandafiri de deşert, cel mai ieftin suvenir din sudul Tunisiei. De aici vă puteţi îndrepta spre Cartagina, un alt loc loc care trebuie neapărat explorat pentru Ruinele sale, cu o puternică încărcătură istorică. Niciunul din Tunisia nu are o rezonanţă mai mare decât Cartagina, unde multe vestigii au fost scoase la iveală de UNESCO. În fine nu trebuie să rataţi Sidi Bou Said, o aşezare plasată în vârful stâncilor, ce oferă o privelişte spectaculoasă asupra Golfului Tunis. Oraşul a fost numit după Sidi Bou Said, un sfânt sufist, care s-a asezat aici la întoarcerea din pelerinajul său la Mecca. La începutul secolului al XVIII-lea, Hassan ibn Ali Bey a ordonat construirea unei moschei. Astăzi scările şi intrarea la Cafe des Nattes stau pe exact acelaşi loc. Café des Nattes este locul fierbinte al oraşului şi era punctul favorit de întâlnire al artiştilor avangardişti care veneau aici. A rămas la fel de popular şi azi ca pe vremurile când Simone de Beauvoir, Andre Gide, Jean-Paul Sartre, Guy de Maupassant sau Gustave Flaubert frecventau localul. Şi câte lucruri fascinante veţi mai putea afla ! Inclusiv despre moştenirea lăsată aici de George Sebastian, un român considerat drept un iniţiator al turismului tunisian. Asta o să aflaţi de la Fued Frini, probabil cel mai bun ghid de limbă română din Tunisia. Merită să-l cunoaşteţi.</p>
<p align="justify"><strong>RĂZVAN ADAM</strong></p>