<strong>TRAVEL CHANNEL în “Ţara lui Hercules”
<a href="http://www.travellermagazin.ro/arhiva/wp-content/uploads/2012/12/Travell-Channel1.jpg"><img class="alignnone size-full wp-image-1665" title="Travell Channel1" src="http://www.travellermagazin.ro/arhiva/wp-content/uploads/2012/12/Travell-Channel1.jpg" alt="" width="3264" height="2448" /></a>
</strong>
<p align="justify">O echipă din Marea Britanie alcătuită din Paul Lister, iniţiatorul Fondului European pentru Natură şi producătorul documentarului Wild Carpathia pentru Travel Channel, Max Milligan, celebru artist fotograf din Marea Britanie, Alasdair Grant, operator la Almond Films şi…super starul Charlie Ottley prezentator TV la Travel Channel au realizat o sesiune de filmări la Băile Herculane. Incursiunea a început cu vizitarea Străzii Romane, primul obiectiv redat circuitului turistic  în cadrul programului de reabilitare a primăriei  din Băile Herculane, desfăşurat sub sloganul “Băile Herculane - Staţiunea renaşte!”.  Echipa a completat filmările la punctul muzeistic de la parterul Hotelului Roman cu celebrul Basorelief al lui Hercules, la Băile Imperiale Romane, în centrul istoric al staţiunii, la Hotelul Decebal, aflat în modernizare şi Băile Imperiale Austriece preluate de curând de administraţia locală. Aici va fi dezvoltat un mare Centru de tratament, în care turiştii vor beneficia şi de tratamentul geriatric, atât de apreciat cândva în staţiune.
<a href="http://www.travellermagazin.ro/arhiva/wp-content/uploads/2012/12/Travel-channel-3.jpg"><img class="alignnone size-full wp-image-1666" title="Travel channel 3" src="http://www.travellermagazin.ro/arhiva/wp-content/uploads/2012/12/Travel-channel-3.jpg" alt="" width="3264" height="2448" /></a>

Traseul filmărilor a continuat la “7 Izvoare” şi “Gropane”, la Cheile Corcoaiei, la Morile pe apă de pe Valea Rudăriei, înscrise în Patrimoniul UNESCO şi la Defileul Dunării. Producătorii au realizat un interviu cu  scriitorul Dorin Bălteanu, autorul cărţii “Herculane – Arc peste timp”, care i-a însoţit pe tot parcursul traseului. Materialul va fi difuzat pe Travel Channel, în cadrul serialului Wild Carpathia, cu o distribuţie în 120 de ţări. El va fi tradus în 20 de limbi.</p>
<p align="justify"><strong>DORIN BĂLTEANU</strong></p>
<p align="justify"><strong>BNR: Am rămas corigenţi incoming</strong>
<a href="http://www.travellermagazin.ro/arhiva/wp-content/uploads/2012/12/BNR-travel.jpg"><img class="alignnone size-full wp-image-1667" title="BNR travel" src="http://www.travellermagazin.ro/arhiva/wp-content/uploads/2012/12/BNR-travel.jpg" alt="" width="2048" height="1536" /></a>

La 851 milioane de euro se ridică încasările de anul trecut din sectorul turism-călătorii. Potrivit Băncii Naţionale a României (BNR) suma este mai mică cu 34 de milioane în comparaţie cu 2009. Soldul negativ al sectorului a crescut însă substanţial în 2010, cu 135% faţă de 2009, ajungând la 386 milioane de euro. În acelaşi timp, potrivit Eurostat, România a raportat anul trecut 15,1 milioane de înnoptări în hoteluri şi alte structuri de cazare, în scădere cu 8,7% comparativ cu 2009. Chiar dacă numărul zilelor de cazare ale turiştilor străini în România a crescut cu 3,2%, până la 2,7 milioane în 2010, ponderea  de 18% a străinilor în totalul înnoptărilor a fost cea mai mică din statele Uniunii Europene.

Companii specializate şi reprezentanţi ai agenţiilor tour-operatorare se arată optimişti pentru acest an aşteptându-se la creşterea cererii pentru servicii turistice în Romania. De exemplu specialiştii de la Trend Hospitality apreciază că segmentul va creşte cu 7-8%, iar gradul de ocupare şi venitul pe camera disponibila se vor majora cu 6% în 2012. Tendinţa pare să fie susţinută şi de investiţiile anunţate pentru acelaşi interval de timp: 24 de proiecte hoteliere mari, majoritatea construcţii noi, care vor derula peste 208 milioane de euro.

<strong>MARA ANTON</strong></p>