”Îi iubim pe români pentru că sunt prietenoși și buni turiști”. Așa și-a început discursul domnul Nayef Al Fayez, ministrul Turismului și Antichităților din regatul Hașemit al Iordaniei, în fața audienței prezente la o acțiune de promovare a țării pe piața turistică a României.
<a href="http://www.travellermagazin.ro/arhiva/wp-content/uploads/2015/11/Ministru-turismului-Nayed-Al-Fayez-1.jpg"><img class="alignnone size-full wp-image-4082" src="http://www.travellermagazin.ro/arhiva/wp-content/uploads/2015/11/Ministru-turismului-Nayed-Al-Fayez-1.jpg" alt="Ministru turismului Nayed Al Fayez 1" width="683" height="1024" /></a>
Evenimentul, petrecut la Grand Hotel JW Marriott din București, a atras tour-operatori, <a href="http://www.infotravelromania.ro/presa-de-turism.html" target="_blank">jurnaliști de turism</a>, personalități culturale și din mediul de afaceri, ambasadori, reprezentanți ai Biroului de turism al Iordaniei (JTB), promotori ai dezvoltării relațiilor între cele două țări, mulți dintre ei iordanieni care au învățat în România sau își desfășoară activitatea aici. Ministrul turismului a mai arătat că între cele două țări există relații economice care vor fi dezvoltate în continuare, turismul fiind unul dintre segmentele cu mare potențial de exprimare. ES Saqir Malkawi, ambasadorul Iordaniei la București, ca și alți reprezentanți (Dr. Abdel Razzaq El Arabiyat, Managing Director al JTB, Amhad Elsageer, Senior Area Marketing Manager JTB etc), au vorbit despre numeroase aspecte ce pot fi concentrate în mesajul: Iordania este o țară sigură, cu o istorie milenară, cu locuri sfinte și oameni primitori. Aveți de ce să ne vizitați. Veți rămâne cu cu amintiri unice din aceste călătorii.

[gallery ids="4084,4085,4086"]
Un prim pas pentru familiarizarea cu destinațiile și atracțiile turistice s-a concretizat prin organizarea unei sesiuni B2B ale tour-operatorilor iordanieni cu cei români. <strong>Petra - orașul roz -, Aqaba - stațiunea albastră -, Wadi Rum - deșertul roșu -, Jerash și Amman -, sunt câteva dintre acestea.</strong> Oficialitățile iordaniene au avansat ideea simplificării acordării vizei turistice și au anunțat că e posibil ca în curând între cele două țări să fie introduse curse aeriene regulate operate de către Royal Jordanian Airlines. Acțiunea a fost moderată și coordonată de către Attila Toth, directorul Biroului Condor Airlines de la Budapesta.

<strong>DOINA &amp; MARIAN CONSTANTINESCU</strong>