<a href="http://www.travellermagazin.ro/arhiva/wp-content/uploads/2012/04/Marian-Constantinescu2012.jpg"><img class="alignleft size-medium wp-image-1183" title="Marian Constantinescu2012" src="http://www.travellermagazin.ro/arhiva/wp-content/uploads/2012/04/Marian-Constantinescu2012-300x257.jpg" alt="" width="300" height="257" /></a>E ceasul unei aniversări. E a noastră, cei care producem de 8 ani revista Traveller Magazin şi de 15 ani presă profesionistă de turism. Dar mai întâi este a cititorilor, cam vreo 8 milioane, care ne-au urmărit  de când produceam săptămânalul „Ziua Turistică”. Iată Traveller Magazin, un brand sută la sută românesc, marchează 100 de ediţii. Majoritatea celor care sunt lunar alături de noi ştiu că în total săptămânalul cu lunarul au ajuns la 362 de numere.

Ce-am făcut în cei 15 ani? Am oferit pieţii peste 20.000 de articole,  informaţii, anchete, <a href="http://www.travellermagazin.ro/arhiva/wp-content/uploads/2012/08/Coperta-Traveller-Magazin-nr.100.jpg"><img class="alignright size-medium wp-image-1457" title="Coperta Traveller Magazin nr.100" src="http://www.travellermagazin.ro/arhiva/wp-content/uploads/2012/08/Coperta-Traveller-Magazin-nr.100-211x300.jpg" alt="" width="211" height="300" /></a>interviuri, reportaje de turism, ceea ce reprezintă o investiţie foarte mare. Poate sună cam a lipsă de modestie, dar ăsta-i adevărul. Am avut şi avem convingerea, că dacă turismul va prospera atunci şi presa de turism se va dezvolta. Asta-i raţiunea din care ne-am hrănit un deceniu şi jumătate. Dar realitatea arată altfel. Mulţi investitori au crezut şi cred cu o ambiţie că turismul românesc poate fi unul dintre motoarele economiei. De aceea s-au pus pe investit sute de milioane de euro în industria Horeca. În foarte multe locuri din ţară au apărut bijuterii de complexe de cazare, pe care în urmă cu vreun deceniu nici nu visam să le avem. Contrar manipulărilor de pe sticlă chiar dacă nu avem încă autostrăzile pe care le aşteptăm, şoselele naţionale arată impecabil în majoritatea zonelor turistice. La rândul lor serviciile se prezintă foarte bine acolo unde sunt plătite la valoarea corespunzătoare. Şi atunci unde este şocul???
Păi şocul prezentului şi al viitorului în turismul românesc este că deşi s-a investit enorm circulaţia turistică, atât internaţională spre ţara noastră cât şi internă, au stagnat, ba chiar am cunoscut un regres în privinţa încasărilor. Un paradox? Lipseşte ceva? Cu siguranţă! Cureaua de transmisie care leagă şi pune în  mişcare interesele investitorilor şi consumatorilor din turism. Ea se numeşte promovare şi marketing. Asta lipseşte în mod dramatic României. Subfinanţată, asta ca să fim eleganţi, presa de turism autohtonă a devenit o rara avis. Cineva ne spunea că promovarea trebuie tratată ca o investiţie şi nu ca o  cheltuială. Când investitorii noştri din turism vor ajunge în această staţie vom fi primii ce vă vom da de veste. Până atunci să ne bucurăm împreună. Noi editorii, partenerii şi cititorii noştri. În 15 ani am avut multe satisfacţii profesionale. Cea mai mare e că împreună cu noi a crescut un nou public consumator, educat şi exigent. Ne bucură că suntem parte activă din acest progres.