<strong>TAL Aviation - GSA pentru Air Europa și SriLankan Airlines</strong>

<strong>TAL Aviation Romania</strong> - parte a companiei mondiale TAL Aviation, una dintre cele mai renumite firme specializate în reprezentarea de companii aeriene -, a fost desemnata General Sales Agent (GSA) pentru Air Europa în România și Moldova. Cu Air Europa pasagerii pot descoperi Insulele Caraibe, Punta Cana, Havana, Cancun dar și destinații din America de Sud. Air Europa este singurul transportator european care operează zboruri către Montevideo, Uruguay și Santa Cruz de la Sierra, Bolivia având curse directe dinspre Spania/Europa spre aceste destinații. În Europa, compania efectuează curse spre Amsterdam, Bruxelles, Lisabona, Londra, <a href="http://www.infotravelitalia.ro/" target="_blank">Milano</a>, Paris și <a href="http://www.infotravelitalia.ro/roma.php" target="_blank">Roma</a>. De anul viitor va începe operarea către Frankfurt și Munchen. Conform FlightStats - Air Europa, se află în Top 10 “Cele mai punctuale companii aeriene din lume”.
<a href="http://www.travellermagazin.ro/arhiva/wp-content/uploads/2013/11/Tal-aviation-1.jpg"><img class="alignnone size-full wp-image-2442" title="Tal aviation 1" src="http://www.travellermagazin.ro/arhiva/wp-content/uploads/2013/11/Tal-aviation-1.jpg" alt="" width="1024" height="576" /></a>

De asemenea oficialii TAL Aviation Romania au anunțat obținerea reprezentării companiei SriLankan Airlines. Prin aceasta se oferă călătorilor români noi oportunități de a descoperi și testa ospitalitatea și experiența de zbor către Sri Lanka, care este cunoscută ca insula care oferă cea mai mare diversitate, în ceea ce privește patrimoniile naturale și culturale. Este o destinație ce poate fi vizitată pe tot parcusul anului și care ofera turistului plaje exotice, jungle luxuriante, parcuri naționale cu o faună fascinantă, dar și binefacerile celebrelor centre Ayurveda. Din România, pasagerii se pot bucura de toate aceste oportunități, călătorind cu bilete validate SriLankan Airlines pe rute dinspre București prin Roma sau Londra către Colombo dar și mai departe cum ar fi Male, Bangkok, Singapore, Karachi. În 2013, Sri Lanka ocupă un loc fruntaș în topul destinațiilor turistice mondiale.
<a href="http://www.travellermagazin.ro/arhiva/wp-content/uploads/2013/11/Tal-aviation-2-trimitere.jpg"><img class="alignnone size-full wp-image-2443" title="Tal aviation 2 trimitere" src="http://www.travellermagazin.ro/arhiva/wp-content/uploads/2013/11/Tal-aviation-2-trimitere.jpg" alt="" width="960" height="768" /></a>

<hr />

<strong>TURKISH AIRLINES - ”Cea mai bună Companie aeriană din Europa”
<a href="http://www.travellermagazin.ro/arhiva/wp-content/uploads/2013/11/Turkish-premiu-1.jpg"><img class="alignnone size-full wp-image-2444" title="Turkish premiu 1" src="http://www.travellermagazin.ro/arhiva/wp-content/uploads/2013/11/Turkish-premiu-1.jpg" alt="" width="1024" height="689" /></a></strong>
În cadrul ediției 2013 a Skytrax World Airline Awards <a href="http://www.infotravelturcia.ro/" target="_blank">Turkish Airlines</a> a fost declarată ”Cea mai bună Companie aeriană din Europa”, pentru al treilea an consecutiv, ”Cea mai bună Companie aeriană din Sudul Europei” și operatorul aerian cu ”Cel mai bun serviciu de catering la clasa Business”. Cele 3 distincții i-au fost înmânate domnului Temel Kotil, CEO al Turkish Airlines, de către Edward Plaisted, CEO al Skytrax. Printre noutățile anunțate de către managementul Turkish Airlines se numără lansarea în regiunea Asia-Pacific a unei noi curse, din 29 septembrie, cu o frecvență de 4 zboruri pe săptămână, pe ruta Istanbul-Katmandu (Nepal). Cu aceasta Turkish va asigura servicii și conexiuni pentru 238 de destinații internaționale.
<a href="http://www.travellermagazin.ro/arhiva/wp-content/uploads/2013/11/Turkish-premiu-2.jpg"><img class="alignnone size-full wp-image-2445" title="Turkish premiu 2" src="http://www.travellermagazin.ro/arhiva/wp-content/uploads/2013/11/Turkish-premiu-2.jpg" alt="" width="1024" height="682" /></a>
Skytrax, marcă mondială apreciată pentru aportul la ierarhizarea ofertelor aviatice, a evaluat peste 238 de companii aeriene și 148 de aeroporturi bazându-se pe opiniile formulate de pasageri. Studiul, la care au participat peste 100 de naționalități din 160 de țări, a fost derulat pe o perioadă de 10 luni.

<hr />

<strong>O zi pe AZAMARA JOURNEY</strong>

Portul Constanța a primit în acest an numeroase vase de croazieră. Unul dintre cele mai elegante a fost Azamara Journey, care a adus peste 1.200 de turiști străini, în două programe turistice. Primul, de 9 nopți, a avut ca port de plecare Atena (Pireu) și de sosire <a href="http://www.infotravelturcia.ro/istanbul.php" target="_blank">Istanbul</a> (Turcia) și s-a consumat în perioada 25 mai-3 iunie. Cel de-al doilea, tot o Croazieră pe Marea Neagră, dar de 12 nopți (între10 și 30 august), a avut ca punct de îmbarcare și de sosire Istanbul.
<a href="http://www.travellermagazin.ro/arhiva/wp-content/uploads/2013/11/azam-2012.jpg"><img class="alignnone size-full wp-image-2488" title="azam 201" src="http://www.travellermagazin.ro/arhiva/wp-content/uploads/2013/11/azam-2012.jpg" alt="" width="1024" height="768" /></a>

La invitația companiei World Travel am avut ocazia de a vizita și evalua facilitățile acestei nave care a fost inaugurată în 2007 și renovată în 2013. E are o greutate de 30.277 tone, o lungime de de 180 de metri și o lățime de 25 de metri. Numele companiei Azamara Club Cruises înseamnă, în traducere liberă, “steaua mărilor albastre ale lumii” (Aza – Albastru, Mar – Mare, Acamar – cea mai strălucitoare stea ce se poate vedea din insulele grecești). Cu o flotă relativ mică, de doar 2 vase de croazieră moderne și luxoase, din clasa Premium Deluxe, acestea au fost incluse 3 ani la rând în Top 5 cele mai bune vase de croazieră din lume din categoria lor. Pe vasele Azamara Club Cruises luxul se vede cu ochiul liber încă din momentul în care pășești la bord – pornind de la finisajele interioare și culminând cu serviciile personalizate, pline de discreție. Într-o încercare fericită, spunem noi, de a se diferenția în fața competitorilor, compania a ales să ofere itinerarii unice cu șederi prelungite în port, sau plecări noaptea cât mai târziu pentru a permite oaspețiilor să se bucure mai mult de specificul și tradițiile locale. Pe Azamara Journey ne-au impresionat ambianțele speciale existente în restaurantele Discoveries, Aqualina, Prime C, stilul elegant și prietenos, cu mobilier funcțional. O Decorurile, printre ele veritabile galerii de artă, asigură o subliniere personalizată. O altă remarcă a fost făcută în dreptul cram ei care oferă o colecție de circa 8.000 de sticle de vin, ediții limitate ori vinuri rare ce provin din podgorii celebre, din Franța, California, Argentina ori Africa de Sud. Un alt loc care ne-a atras este Looking Glass, un salon special unde vă puteți reîncărca bateriile, la o cană de ceai, după ce ați admirat marea ori v-ați întors din programele opționale. În ceea ce privește partea de întreținere și enterteinment, amintim de Azamara Spa, veritabilă oază de liniște unde puteți alege între proceduri ca thalasoterapie, masaje, tratamente faciale, remodelare corporală etc, ori de Cabaret lounge, unde seara au loc spectacole de divertisment, ori Casino Luxe, unde aveți ocazia să vă încercați norocul dar și să urmăriți, la un televizor cu ecran plat, evoluția echipei preferate.
Destinațiile Azamara Club Cruises pentru anul 2013 includ Europa, Asia, America de Sud, Indiile de Vest sau Țara Sfântă. O idee bună, apreciată de către turiști, s-a dovedit a fi aceea de a putea să achiziționezi mai multe intinerarii consecutive în scopul realizării unor vacanțe prelungite care cuprind mai multe țări și continente.
Constanța Zurini - coordonator marketing și vanzări al companiei World Travel, Agent General de Vânzari pentru România și Republica Moldova pentru companiile Royal Caribbean International, Celebrity Cruises si Azamara Club Cruises - ne-a declarat că în 2014, la Constanța va ancora și Azamara Quest, cea de-a doua navă a Azamara Club Cruise. Ea va sosi de 3 ori în portul românesc în cadrul programelor de croazieră pe Marea Neagră: pe 14 iunie 2014, într-o croazieră de 9 nopți (cu îmbarcare la Istanbul și sosire la Atena); pe 30 august într-o croazieră de 12 nopți (plecare și sosire la Istanbul); respectiv, pe 3 septembrie într-o croazieră de 7 nopți (plecare și sosire la Istanbul).

<strong>MARIAN &amp; DOINA CONSTANTINESCU</strong>