<p align="justify"><strong>Premieră
</strong><strong>Christian Tour promovează Senior Voyage</strong></p>
<p align="justify"><a href="http://www.travellermagazin.ro/arhiva/wp-content/uploads/2012/04/senior-Cristian-Pandel.jpg"><img class="alignleft size-medium wp-image-1119" title="senior Cristian Pandel" src="http://www.travellermagazin.ro/arhiva/wp-content/uploads/2012/04/senior-Cristian-Pandel-243x300.jpg" alt="" width="243" height="300" /></a>Christian Tour a lansat Senior Voyage. Acesta este primul brand românesc de vacanţe, adresat persoanelor trecute de 55 de ani, care doresc să-şi petreacă vacanţele în Europa.</p>
<p align="justify">Pasul făcut de Christian Tour pare surprinzător pentru mediul românesc de turism, confruntat în ultimii ani cu destule dificultaţi. Cristian Pandel, managerul agenţiei, consideră, însă, că extinderea pe pieţele externe consolidează în primul rând poziţia companiei din România: <strong>„De câţiva ani am devenit cea mai mare agenţie din ţară pe cursele charter</strong>. Ne-am dezvoltat urmând principiul: volumul mare de turişti atrage dupa sine un volum şi mai mare. Cu cât operezi mai multe locuri, cu atât obţii reduceri mai mari de la hoteluri, companii aeriene, operatori locali etc. Anul trecut am înregistrat un total de 100.000 de turişti şi vânzări de aproape 30.000.000 de euro. Astfel am ajuns să oferim preţuri foarte bune pe toate destinaţiile operate de noi ceea ce ne-a determinat să ne extindem agenţia în Europa, prin intermediul Pegas Holidays. Astfel, în 2011 am deschis 4 sedii noi, în Bulgaria şi Turcia.” |

Pe primul loc, în preferinţele turiştilor din aceste ţări, care au achiziţionat vacanţe pentru seniori derulate de turoperatorul român, s-au situat destinaţii din ţări precum Israel, Spania sau Italia.
În sezonul 2010–2011, Christian Tour a fost singurul turoperator român acreditat sa comercializeze vacanţele pentru seniori dezvoltate de Uniunea Europeana şi Guvernul spaniol.

De aici până la crearea unui produs propriu n-a mai fost decât un pas. Pentru sezonul următor s-a simţit nevoia creării unui brand mai puternic, extins la nivelul mai multor ţari, care să ofere turistului posibilitatea unui program de fidelizare avantajos. <strong>Aşa a apărut Senior Voyage.</strong>

Cei care pleacă în vacanţă primesc mai mult decât un simplu serviciu turistic. Ei au certitudinea unui raport foarte bun sub aspectul calitate-preţ. Turiştii sunt recompensaţi şi cu un card de fidelitate Christian Tour, în baza căruia se bucură de mai multe facilităţi (excursii opţionale gratuite, prioritate la îmbarcare, discount-uri) etc. Aceste facilitaţi sunt posibile deoarece în proprietatea Christian Tour se află 20 de mijloace de transport proprii care lucrează tot timpul anului. În perioada ianuarie – aprilie, autocarele activează pe destinaţii precum Costa Brava, Costa Dorada, Costa del Sol etc. De la sfârşitul primăverii şi pâna la începutul toamnei, cu ajutorul autocarelor se realizează circuite în toata Europa şi sejururi pe mai multe destinaţii de la Marea Mediterană, Marea Neagră sau Marea Adriatică.

„Ne concentrăm pe pieţele internaţionale. Dar România se dovedeşte o piaţă cu un mare potenţial de creştere. De aceea, oferim celor peste 1.200 de parteneri din întreaga ţară  suportul nostru logistic, în aşa fel încât produsele noastre să poată fi accesibile în întreaga ţară în condiţii foarte bune. Din acest an, dezvoltăm puternic departamentul care va dezvolta produse turistice pentru România. Avem deja contractate grupuri de români şi străini pentru care am organizat vacanţe pe destinaţii autohtone” – a mai declarat Cristian Pandel.</p>
<strong>MARIAN CONSTANTINESCU </strong>