<p align="justify"><strong>ION GRUIA: „Fizioterapia Integrativă de la Herculane e un proiect ambiţios !”</strong></p>
<p align="justify">Poate fi relansat turismul medical în staţiunile balneare? Profesorul Ion Gruia, care a revenit la Băile Herculane la 59 de ani oferă un răspuns concret şi pozitiv prin crearea <strong>Centrului  de Tratament şi Institutul de Fizioterapie Integrativă</strong> din acest oraş. Domnia sa, un specialist de renume european în domeniul kinetoterapiei, colaborează de ani de zile cu instituţii medicale renumite din Europa şi SUA.
<a href="http://www.travellermagazin.ro/arhiva/wp-content/uploads/2013/02/aspecte-din-timpul-cursului-de-pregatire-teoretica.jpg"><img class="alignnone size-full wp-image-1827" title="aspecte din timpul cursului de pregatire teoretica" src="http://www.travellermagazin.ro/arhiva/wp-content/uploads/2013/02/aspecte-din-timpul-cursului-de-pregatire-teoretica.jpg" alt="" width="1024" height="680" /></a>

La una din întâlnirile cu comunitatea locală din staţiunea Băile Herculane, Nic Ţarălungă, Coordonatorul Naţional al echipei internaţionale de experţi PNUD care a lucrat la Planului Integrat de Dezvoltare Urbană, sublinia că unul din elementele esenţiale ale dezvoltării turistice a staţiunii este formarea resurselor umane şi în special a acelora implicate în sectorul medical. Un adevărat „proiect ancoră”, este „Centru de tratament şi Institut de Fizioterpie Integrativă la Băile Herculane”, dezvoltat de profesorul de kinetoterapie, Ion Gruia.
<a href="http://www.travellermagazin.ro/arhiva/wp-content/uploads/2013/02/aspecte-din-timpul-pregatirii-practice-a-cursantilor.jpg"><img class="alignnone size-full wp-image-1828" title="aspecte din timpul pregatirii practice a cursantilor" src="http://www.travellermagazin.ro/arhiva/wp-content/uploads/2013/02/aspecte-din-timpul-pregatirii-practice-a-cursantilor.jpg" alt="" width="1024" height="680" /></a>

<strong>Profesorul Gruia a revenit la 59 de ani, la Băile Herculane</strong>, unde s-a confruntat, de-a lungul celor 12 ani în care a activat după terminarea facultăţii, cu o cazuistică diversă şi complexă. În staţiunea de pe Valea Cernei, de care se simte foarte legat, a început să-şi pună în aplicare cunoştinţele de specialitate şi experienţa acumulate în marile şcoli şi clinici europene. Ion Gruia ne expune succint proiectul său estimat la o valoare finală de 1,5 milioane de euro: „Principalele componente sunt cea terapeutică şi didactică. Proiectul se va derula pe etape. <strong>Am început deja partea didactică prin susţinerea cursurilor de perfecţionare pentru fizioterapeuţi şi formarea de specialişti în domeniul Fizioterapiei Integrative.</strong> În următoarea etapă, proiectul prevede construirea unui sediu propriu pentru funcţionarea unui Centru de tratament cu terapii balneo-fizio-integrative, artistice etc. În continuare, se vor desfăşura cursuri de formare şi se vor organiza tabere artistice. Se va amenaja un parc de relaxare, se va deschide un restaurant cu produse alimentare de la ferme bio, stimulând apariţia de ferme ecologice în zonă. Prin atragerea în acest proiect şi a altor hoteluri sau pensiuni din staţiune care să ofere produse alimentare bio-dinamice, această activitate poate deveni profitabilă, de sine stătătoare şi cu influenţe pozitive asupra viaţa locuitorilor din zonă. Prin implementarea noului concept terapeutic de Fizioterapie Integrativă la Băile Herculane avem în vedere înţelegerea şi tratarea fiinţei umane în integralitatea sa: <em>Trup, Suflet </em>şi <em>Spirit</em>. Valorile lui  conduc la o nouă abordare a stării de sănătate şi boală. Doar astfel privind fiinţa umană, ca o unitate biologică dinamică şi complexă, putem înţelege, că starea sa de sănătate depinde de fiecare dintre aceste părţi componente şi de raporturile funcţionale dintre ele. Conceptul fizioterapeutic integrativ  reprezintă viitorul  fizioterapiei şi corespunde unei conştiinţe umane moderne, în raport cu starea de sănătate şi boală” - ne preciza Ion Gruia.
<a href="http://www.travellermagazin.ro/arhiva/wp-content/uploads/2013/02/Fr.Th_.Rht-027.jpg"><img class="alignnone size-full wp-image-1829" title="Fr.Th.Rht 027" src="http://www.travellermagazin.ro/arhiva/wp-content/uploads/2013/02/Fr.Th_.Rht-027.jpg" alt="" width="1024" height="680" /></a>

Mă gândesc la anii 70 – 80 când Băile Herculane devenise un centru pilot de cercetări ştiinţifice cu o adevărată şcoală de medicină creată aici care atrăgea turişti din toate colţurile Europei la tratament, odihnă şi relaxare. „Prin noile terapii, în Băile Herculane va fi tratată o cazuistică mult mai diversă decât în prezent iar factorii curativi vor fi folosiţi în tratarea unor afecţiuni care n-au mai fost tratate până acum în staţiune. Vom colabora cu profesori formatori de renume de la institute şi clinici medicale din Europa şi SUA: dintre aceştia îi  menţionez pe Elmar Einschϋtz Ecker– conducătorul secţiei de fizioterapie de la <em>Lukas Klinik</em>, Arlesheim, Elveţia, Wolfgang Linnighäuser – formator la <em>Margarethe Hauschka-Schule</em>, Bad Boll, Germania, Jaimen Aimen McMillan - fondatorul Spacial Dynamics şi directorul <em>Spacial Dynamics Institute” - mai subliniază profesorul Ion Gruia referitor la beneficiile aduse staţiunii Băile Herculane de proiectul său.</em>
<a href="http://www.travellermagazin.ro/arhiva/wp-content/uploads/2013/02/Prof.-Ion-Gruia-in-timpul-predarii-practice-a-modului-dde-Masaj-ritmic.jpg"><img class="alignnone size-full wp-image-1830" title="Prof. Ion Gruia in timpul predarii practice a modului dde Masaj ritmic" src="http://www.travellermagazin.ro/arhiva/wp-content/uploads/2013/02/Prof.-Ion-Gruia-in-timpul-predarii-practice-a-modului-dde-Masaj-ritmic.jpg" alt="" width="1024" height="680" /></a>

<em>Am asistat la prima şedinţă de pregătire teoretică şi practică din cadrul   Institut de fizioterapie integrativă, recent înfiinţat la Băile Herculane. Specialişti în kinetoterapie din toată ţara (Iaşi, Bucureşti, Videle, Timişoara, Orşova, etc.),  s-au reunit la cursurile acestui institut unic în ţară. Doi dintre ei ne-au împărtăşit o parte din experienţele acumulate. „De trei ani particip la cursurile ţinute de profesorul Ion Gruia la Bucureşti, doi ani am lucrat şi în Franţa la un centru de reeducări funcţionale. La un moment dat am avut o pacientă cu Parkinson pentru care am folosit unele tehnici învăţate la cursul domnului Ion Gruia.  La vizita medicală prin care se controla starea clientei s-a constatat rezultatele foarte bune obţinute. Medicii, apreciind mobilitatea şi forma de sănătate bune ale pacientei s-au arătat interesaţi de tehnicile terapeutice folosite. Iniţiativa de inaugura acest Institut de fizioterapie Integrativă la Băile Herculane, este binevenită şi intenţionez să urmez toate modulele specializate ce vor urma” – ne spune Sardaru Dragoş din Iaşi. La rândul ei </em>Simona Ispir din Orşova se arată încântată de calitatea informaţiilor primite: „Sunt kinetoterapeut, am terminat facultatea acum doi ani şi am aşteptat cu nerăbdare acest curs, despre care am auzit că aduce elemente noi în fizioterapie. Voi participa la toate modulele institutului. Ideea de a crea Institutul de Fizioterapie Integrativă la Băile Herculane este extraordinară, şi cred că va fi apreciată de toată lumea, fiind vorba despre un concept nou în România.”</p>
<p align="justify"><strong>DORIN BĂLTEANU</strong></p>