<strong>Numeroase personalităţi se vor întâlni la
Hotel Tourism &amp; Leisure Investment Conference<em>     </em></strong><em>
</em>
<p align="justify"><a href="http://www.hotelconference.ro/" target="_blank"><img src="../../foto/Banner%20170x70%20Conferinta%20hotel.jpg" alt="" width="170" height="70" align="left" border="0" /></a>Între 24 – 26 aprilie, la JW Marriott Bucharest Grand Hotel, va avea loc cea de-a V-a editie a Hotel Tourism &amp; Leisure Investment Conference, unul dintre cele mai  importante evenimente dedicat industriei hoteliere si de turism din Romania.

Zilele de 25 si 26 aprilie vor dedicate conferintei si seminariilor, prin intermediul carora evenimentul isi propune sa ofere o analiza extinsa asupra aspectelor majore de evolutie a industriei ospitalitatii si turismului din ultimul an, precum si identificarea solutiilor de promovare a proiectelor si a factorilor de performanta din industrie.

Printre subiectele conferintei din 25 aprilie se vor regasi: perspective ale trendurilor hoteliere pentru 2012, performante hoteliere ale anului 2011, strategii de promovare a turismului si analize in detaliu ale brandurilor hoteliere de succes. Printre speacheri se numără antreprenori, reprezentanti din top management, CEO si manageri ai unora dintre cele mai renumite branduri din industrie, precum:Philippe Bijaoui, Vicepresident Business Development, Rezidor Hotel Group, Thomas Emanuel, Director of Business Development, STR Global, Michael Neifer, Owner, First consulter &amp; Chief of Investigation, dnl) Group, Luc Gesvret, S.V.P Operations ACCOR, Czech Republic and Romania, Gabriela Florescu, General Manager, Maxigel, Ivica Cacic, Vice President Development CIS Ukraine &amp; Balkans, Marriott International Inc., Sorin Ionescu, Managing Partner, Fivestar Hospitality, Adela Cristea, Development Director - Europe &amp; Africa, Hilton Hotels, Wolfgang Pagl, Market Management Director pentru Europa de Est, Austria si Elvetia, Expedia Inc, Bogdan Stanciu, Managing Director, Bit Soft, Roger Jones, Owner, Roger Jones Golf &amp; Leisure Ltd., Marybelle Arnett, Vice President Development Europe &amp; Africa, Hampton by Hilton, Hilton Worldwide, Roger Allen, Managing Director, Thermarium Spa Management, Philippe Doizelet, Managing Partner , Horwath HTL, Gianleo Bosticco, Development Director, France, Italy, Turkey and Southern Europe, Dragos Petrescu, CEO,Grupul City Grill, Rahul Salgia, CEO, DigiValet etc.

<strong>26 aprilie </strong>va continua cu doua sesiuni interactive: Hotel SecuritySeminar, sustinut de invitatul international Michael Neifer, in cadrul caruia vor fi prezentate modalitati de optimizare a securitatii hotelurilor si Social Media Workshop, care va reuni specialisti din industria hoteliera si a ospitalitatii si specialisti in social media, care vor analiza in ce masura turismul poate lua amploare in si prin online.

Pentru mai multe informatii referitoare la eveniment vă puteţi adresa companiei Evensys, organizatorul evenimentului, sau să accesati site-ul <a href="http://www.hotelconference.ro/" target="_blank">www.hotelconference.ro</a>.</p>


<hr />

Ceva lux, ceva tradiţie şi câteva dorinţe
După mai bine de un an de la îngheţare a investiţiilor în Bucureşti, compania Hercesa anunţă evenimentul hotelier al anului. Băile Felix dau în continuare semnale pozitive pentru turismul balnear. Asul din mânecă pare să aparţină turismului de afaceri şi evenimente. Cum va răspunde piaţa turistică? Vom urmări!
<p align="justify"><strong>INVESTIŢII </strong></p>
<p align="justify"><strong>“Cişmigiu” va fi gata în 2012</strong></p>
<p align="justify">Restaurarea Hotelului Cişmigiu a intrat în linie dreaptă. Conform proprietarilor – compania Hercesa -, lucrările vor fi finalizate în 2012, când se vor împlini şi o sută de ani de la ridicarea construcţiei. Hotelul s-a degradat de-a lungul ultimelor decenii, iar demararea refacerii şi restaurării clădirii a avut loc în 2009, după ce a fost achiziţionată de către dezvoltatorul spaniol. Lucrările au fost amânate pentru o perioadă din cauza structurii ce a necesitat o demolare parţială şi nu o renovare, cum se calculase iniţial. Celebra Berărie Gambrinus, care era situată în vecinătatea intrării în hotel, nu va mai fi redeschisă, iar în locul ei vor fi amenajate câteva spaţii comerciale pentru mărci de lux. Păcat. Mai dispare un loc de tradiţie din istoria vechiului Bucureşti. La mezanin şi primul etaj vor fi spaţii pentru birouri. De asemenea, o parte a imobilului va fi cedată Institutului Cervantes.</p>
<p align="justify"><strong>BRANDURI ÎN MIŞCARE</strong></p>
<p align="justify"><strong>IBIS face... pachete</strong>
Exasperaţi, probabil, de inerţia agenţiilor de turism pe segmentul atragerii  vizitatorilor străini spre Bucureşti, reprezentanţii reţelei Ibis România (brand al grupului Accor) au lansat propriile produse tip city-break în Capitală. Conform lui Călin Ile, directorul hotelului Ibis - Gara de Nord, primul pachet -  Ibis Bucharest Nightlife -, e oferit la un tarif de 76 de euro de persoană. El include două nopţi de cazare în timpul weekend-ului, cu mic dejun, şi un tur al barurilor şi cluburilor din Bucureşti, cu băuturi incluse în patru dintre  localurile vizitate. Al doilea pachet - Ibis Promenadă pe Calea Victoriei -, este oferit la acelaşi preţ şi include două nopţi de cazare şi un tur, cu ghid însoţitor, pe Calea Victoriei, în care sunt prezentate clădirile istorice. Ultimul pachet - Ibis Redescoperă Muzeul Antipa - costă 62 de euro de persoană. Copiii au reduceri considerabile. El include două nopţi de cazare cu mic dejun, welcome drink şi o vizită la muzeul Grigore Antipa, redeschis de curând într-o nouă concepţie expoziţională.</p>
<p align="justify"><strong>TENDINŢE </strong></p>
<p align="justify"><strong>MICE – o piaţă de peste 520 de milioane de euro</strong></p>
<p align="justify">2011 a consemnat creşteri în sectorul MICE de peste 10%, comparativ cu anul precedent. Motorul business-turismului l-a reprezentat Bucureştiul şi câteva mari oraşe ale ţării. Referindu-se la aceste tendinţe Paul Mărăşoiu, liderul companiei de consultanţă hotelieră Peacock Hotels, spune că gradul de ocupare a hotelurilor de 4 stele din Bucureşti va ajunge la 60% în acest an, apropiat de nivelul de 63% consemnat în 2008. Dar tarifele medii au fost cu aproximativ 20% mai mici în 2011 faţă de 2008, când erau de 90 de euro. Un alt lucru important:  63% din totalul sosirilor înregistrate în hotelurile din ţară sunt pentru turismul de business, procent care a urcat la 75% din total în centrele urbane mari şi la 93% în Bucureşti ( faţă de 92% în 2008). Mărăşoiu mai estimează că nivelul încasărilor din turismul de afaceri şi evenimente va atinge în acest an o valoare de circa 520 de milioane de euro, ponderea cea mai importantă aparţinând clienţilor corporate. Nivelul este însă cu aproximativ 9% sub cel al anului 2008 ca urmare a scăderii bugetelor disponibile şi a tarifului mediu net, mai redus. Evoluţia segmentului de business travel este   superioară celui de leisure, unde piaţa s-a comprimat pe fondul crizei cu peste 20%. La rândul său Lucian Boronea, directorul general al Accent Travel&amp;Events, speră ca vânzarile pe segmentul MICE ale companiei să se majoreze cu peste 15% în acest an. Segmentul  MICE reprezintă aproximativ 18% din totalul cifrei de afaceri a Accent Travel&amp;Events.</p>
<strong>Mai mulţi turişti, mai puţine încasări</strong>

Mohammad Murad, preşedintele Federaţiei Patronatelor din Turismul Românesc, (FPTR) apreciază că jumătate dintre hotelurile de pe litoral sunt scoase la vânzare de către proprietari, iar peste 25% dintre ele au probleme cu rambursarea creditelor către bănci. Peste 10 se află deja în executare. Investiţia într-un hotel pe litoral se recuperează în 15-20 de ani, datorită perioadei mari de amortizare şi a pierderilor pe care le au investitorii care au construit doar cu credite bancare. Totodată, preşedintele FPTR a adăugat că hotelurile româneşti plătesc printre cele mai multe taxe din Europa,  care ajung la circa 50% din totalul veniturilor. El a mai afirmat că anul trecut numărul turiştilor pe litoral a crescut cu 10%, însă durata sejurului a fost mai mică iar aceştia au cheltuit mai puţin, încasările hotelierilor scăzând cu 10-15%. Potrivit datelor Ministerului Dezvoltării Regionale şi Turismului în judetul Constanţa există 994 de structuri de cazare clasificate, dintre care 352 sunt hoteluri.
<strong>
ALEX BARBU &amp; ANGELA SIMION</strong>