<p align="justify"><strong>TURIŞTI LA HERCULANE SE COACE CEVA !</strong></p>
<p align="justify">Ce noutăţi au apărut la Băile Herculane în acest an ? Cum pregăteşte administraţia locală aniversarea a 1860 de ani de atestare a staţiunii de pe Valea Cernei? Unde vă puteţi plimba pe urmele romanilor ? Puteţi afla şi din acest reportaj.
[gallery link="file" columns="4" orderby="post_date"]

<p align="justify">            Culorile toamnei s-au aşternut peste Valea Cernei într-o adevărată simfonie de nuanţe atrăgând atenţia turiştilor iubitori de plimbări meditative pe Valea Cernei, peisaje care au atras-o şi pe faimoasa împărăteasă Sisi în sejururile ei petrecute la Băile Herculane, la sfârşitul veacului al XIX-lea, când staţiunea de pe Valea Cernei concura cu cele mai  frumoase staţiuni de pe continent.
Bimilenara staţiune de pe Valea Cernei, a traversat o perioadă mai puţin fastă din 1990 până în 2010, când investiţiile din sec. XIX şi din deceniile 7 şi 8 ale sec. XX au ajuns într-un stadiu deplomrabil. Singura investiţe semnificativă din centrul istoric a fost reabilitarea Pavilionului 7 (Hotel Ferdinand) şi a Băilor Diana şi reintroducerea în circuitul turistic. Alte investiţii particulare realizate în această perioadă au avut ca obiectiv pensiuni şi hoteluri particulare de mici dimensiuni. Al doilea deceniu al mileniului trei a început cu proiecte de investiţii importante pentru staţiune, atât particulare dar şi ale administraţiei publice locale condusă de primarul Nicuşor Vasilescu care ne sublinia că: “Anul 2012 a însemnat pentru Băile Herculane continuarea proiectelor finanţate, precum şi continuarea eforturilor depuse în anii anteriori de către administraţia locală pentru obţinerea finanţărilor proiectelor în cadrul programului de reabilitare a staţiunii desfăşurat sub deviza ‘Staţiunea renaşte!’. Reabilitarea infrastructurii fizice a Străzii Romane este un proiect finalizat. El oferă deja oaspeţilor veniţi în staţiune, condiţii plăcute pentru a vizita, chiar şi după lăsarea întunericului, vestigii romane ale uneia dintre cele mai vechi staţiuni din lume, ale cărei baze au fost puse de către împăratul Traian. Strada Romană integrează staţiunea Băile Herculane în proiectul MDRT „Drumul Împăraţilor Romani”. Memorandumul a fost semnat în 24 februarie 2012 între România, Serbia, Bulgaria şi Croaţia şi prevede cooperare turistică între ţările menţionate prin programe turistice culturale tematice, cu vizitarea obiectivelor istorice situate de-a lungul unor rute care au aparţinut cândva Imperiului Roman. Este un proiect simbol pentru staţiune dacă ne gândim că în 2013, Băile Herculane vom aniversa 1860 de ani de atestare documentară”.
Ruta de la Biserica Romano – Catolică şi până dincolo de Hotelul Roman, la podul de la Uzina electrică, Strada Romană s-a transformat într-un adevărat loc de promenadă, oferind un plăcut cadru ambiental roman turiştilor care vizitează staţiunea. Lucrările de refacere a infrastructurii străzii,  pavarea trotuarului cu piatră cubică, refacerea balustradei, montarea unor coloane romane la cele două intrări ale străzii şi a unor statui romane şi basoreliefuri de-a lungul străzii te introduc în atmosferă vremurilor demult apuse când împăratul roman Marcus Aurelius (Caracalla) venea în anul 214 d. Ch., împreună cu mama sa Iulia Domna la tratament la AD AQUAS HERCULI SACRAS AD MEDIAM („La Apele Sfinte ale lui Hercules de lângă Mehadia”).
Ce se întâmplă cu sectorul privat? O întrebare firească, având în vedere că renaşterea staţiunii nu poate fi realizată fără investiţiile private care să relanseze economia locală.
Primarul Vasilescu apreciază că „Noii proprietari ai clădirilor din Centrul Imperial Istoric au înţeles care este intenţia noastră cu privire la viitorul staţiunii şi derulează lucrări de reabilitare la Hotelul Decebal, Hotelul Traian, iar Pavilionul 5 este aproape gata. Băile Imperiale Austriece (Băile Neptun) cunoşteau un stadiu avansat de degradare. După numeroase negocieri cu fostul proprietar am reuşit sa le preluăm în urma unei tranzacţii. Intenţionăm să găsim o soluţie pentru a face din acest edificiu balnear, altădată unul dintre cele mai frumoase ale Europei, un „Centru de tratament” complex care sa includă pe lângă tratamentul balnear clasic care se practică prin tradiţie în staţiune şi tratamentul geriatric marca Ana Aslan, care atrăgea, în anii  70 – 80, la Băile Herculane, un flux important de străini. Privitor la sectorul privat mai subliniez că investiţii semnificative s-au derulat în 2010, 2011, 2012 când noii proprietari ai marilor hoteluri Diana şi Afrodita au reuşit să reabiliteze şi să repună în funcţiune aceste complexe hoteliere. De asemenea, Hotelul Roman face obiectul unui proiect de reabilitare iniţiat de noul proprietar, fiind reintrodus în circuitul turistic din anul 2010”.</p>
<p align="justify">Ce se întâmplă cu proiectul „Planul Integrat de Dezvoltare Urbană al oraşului Băile Herculane” iniţiat de Ministerul Dezvoltării Regionale şi Turismului (MDRT) în parteneriat cu Programul Naţiunilor Unite pentru Dezvoltare (PNUD), proiect prezentat pe larg în paginile revistei Traveller Magazin? „Proiectul a fost încheiat de către echipa de experţi PNUD în vara acestui an, printr-un document final care se constituie într-un adevărat program strategic de dezvoltare a staţiunii până în anul 2020, când se prefigurează o revenire a staţiunii de pe Valea Cernei în familia europeană a staţiunilor balneare. Consiliul local a luat în discuţie acest important document, adoptându-l în şedinţa de la începutul lunii septembrie 2012. Urmează găsirea surselor de finanţare pentru toate proiectele incluse în documentul final, aici, un important cuvânt având MDRT” – ne-a mai declarat primarul staţiunii Băile Herculane. Referitor la urmările aceluiaşi „Plan Integrat de Dezvoltare Urbană” pentru cele trei locaţii – pilot beneficiare ale acestui important proiect: Băile Herculane, Borsec şi Sulina, am stat de vorbă şi cu şeful Departamentului Socio-economic de la PNUD. Mircea Mocanu ne-a precizat că „intenţia PNUD –ului este de a urmări implementarea acestui proiect  şi de a pregăti o scrisoare oficială adresată Primului Ministru, semnată de Secretarul General al Organizaţiei Mondiale a Turismului şi Ambasadorul PNUD la Bucureşti, prin care se va prezenta o notă  de informare cu privire la proiectul iniţiat în 2011, de MDRT în parteneriat cu PNUD şi primăriile din Băile Herculane, Borsec şi Sulina şi încheiat în vara anului 2012, cu rugămintea de a derula în continuare investiţiile în cele trei localităţi”</p>
<p align="justify">Alte proiecte aflate în portofoliul administraţiei publice locale, printre care şi implementarea Planului Integrat de Dezvoltare Urbană pentru Băile Herculane, vor constitui premize importante pentru renaşterea staţiunii de pe Valea Cernei şi pentru revenirea în marea familie a staţiunilor balneare europene  acolo unde strălucea în veacul al XIX-lea.</p>
<p align="justify"><strong>DORIN BĂLTEANU</strong></p>
<p align="justify"><strong>____________________________________________________</strong>

<strong>GOOGLE – încă un proiect pentru internauţi
<a href="http://www.travellermagazin.ro/arhiva/wp-content/uploads/2013/01/Google-proiect.jpg"><img class="alignnone size-full wp-image-1739" title="Google proiect" src="http://www.travellermagazin.ro/arhiva/wp-content/uploads/2013/01/Google-proiect.jpg" alt="" width="530" height="297" /></a>
</strong></p>
<p align="justify">132 de locuri şi monumente din patrimoniul UNESCO, din 18 ţări, sunt deja mai accesibile userilor. Acest lucru a devenit posibil cu ajutorul unui nou proiect lansat de Google. World Wonders Project combină funcţionalitatea Street View cu modele 3D, fotografii şi clipuri. Lansarea acestuia a corespuns cu împlinirea a 5 ani de la introducerea aplicaţiei de imagini panoramice Street View. Practic amatorii de călălătorii virtuale  se pot familiariza cu site-uri  turistice foarte cunoscute dar şi cu  străduţe pietonale din mici oraşe medievale sau cu drumurile pustii din deşerturile australiene.De la ruinele Pompeiului, până la grădinile Versailles-ului, de la templele japoneze până la vârfurile cele mai înalte ale Alpilor etc. Atracţiile sunt grupate în secţiuni precum: arheologie, oraşe, monumente, minuni ale naturii, locuri sacre, palate şi castele. Oficialii Google spun că numărul locurilor prezentate va creşte şi adaugă că la site-urile incluse sunt, în afară de imaginile tip Street View, informaţii despre ele, legături către machete 3D, galerii foto şi link-uri către clipuri YouTube.</p>
<p align="justify"><strong>BNR: Am rămas corigenţi incoming</strong>

La 851 milioane de euro se ridică încasările de anul trecut din sectorul turism-călătorii. Potrivit Băncii Naţionale a României (BNR) suma este mai mică cu 34 de milioane în comparaţie cu 2009. Soldul negativ al sectorului a crescut însă substanţial în 2010, cu 135% faţă de 2009, ajungând la 386 milioane de euro. În acelaşi timp, potrivit Eurostat, România a raportat anul trecut 15,1 milioane de înnoptări în hoteluri şi alte structuri de cazare, în scădere cu 8,7% comparativ cu 2009. Chiar dacă numărul zilelor de cazare ale turiştilor străini în România a crescut cu 3,2%, până la 2,7 milioane în 2010, ponderea  de 18% a străinilor în totalul înnoptărilor a fost cea mai mică din statele Uniunii Europene.

Companii specializate şi reprezentanţi ai agenţiilor tour-operatorare se arată optimişti pentru acest an aşteptându-se la creşterea cererii pentru servicii turistice în Romania. De exemplu specialiştii de la Trend Hospitality apreciază că segmentul va creşte cu 7-8%, iar gradul de ocupare şi venitul pe camera disponibila se vor majora cu 6% în 2012. Tendinţa pare să fie susţinută şi de investiţiile anunţate pentru acelaşi interval de timp: 24 de proiecte hoteliere mari, majoritatea construcţii noi, care vor derula peste 208 milioane de euro.

<strong>MARA ANTON</strong></p>