<strong>COMPANIA ROMÂNEASCĂ A LANSAT</strong> orarul de iarnă 2015-2016 pentru toate destinațiile europene din portofoliu! Pentru a beneficia de tarife atractive, pasagerii Blue Air își pot planifica deja zborurile din perioada 25 octombrie 2015 – 26 martie 2016. Biletele de avion sunt disponibile la cele mai mici tarife, începând de la 27.99 euro/segment (taxe aeroport incluse, locuri limitate), online pe www.blueairweb.com, prin Call Center sau la cele peste 3 000 de agenții partenere.
<a href="http://www.travellermagazin.ro/arhiva/wp-content/uploads/2015/12/Gheorghe-Racaru-DG-Blue-Air.jpg"><img class="alignnone size-full wp-image-4153" src="http://www.travellermagazin.ro/arhiva/wp-content/uploads/2015/12/Gheorghe-Racaru-DG-Blue-Air.jpg" alt="Gheorghe  Racaru DG Blue Air" width="600" height="900" /></a>

<strong>DACA E VARĂ E... IAȘI. </strong> Blue Air a anunțat lansarea în premieră a zborurilor interne pe ruta București - Iași - București, cu 2 frecvențe pe zi! Biletele sunt disponibile la tarife începând de la 47.90 euro/segment (TVA și taxe incluse, locuri limitate). Ruta Iași - București și retur se alătură zborurilor deja disponibile în orarul de iarnă 2015/ 2016, începând cu 25 octombrie și vor fi operate cu aeronave Boeing 737. Acest tip de avion ofera pasagerilor confort sporit, o durată redusă de zbor și poate opera în condiții meteo cu vizibilitate redusă.

<strong>DE LA IAȘI SPRE ROMA, PARIS ȘI LONDRA.</strong> În același context Blue Air va introduce 3 noi rute externe cu plecare din Iași, respectiv Roma, Paris și Londra. ”Aeroportul Internațional Iași reprezintă a cincea bază operațională a Blue Air, iar lansarea acestor 3 noi rute, din 25 octombrie 2015, demonstrează încrederea pe care o avem în potențialul de dezvoltare a acestei regiuni. Londra și Paris se vor bucura de 2 frecvențe pe săptămână, iar Roma de 3 frecvențe” - <strong>ne-a declarat Gheorghe Răcaru, directorul general al Blue Air.
_________________________________
ROMÂNIA ȘI LASZLO FERECZ - vicecampioni europeni

</strong>Piloţii români au avut o comportare excepţională la cea de-a IX-a a Campionatului European de Acrobaţie (9-th FAI European Advanced Aerobatic Championships) care s-a desfășurat la Aerodromul Deva-Săuleşti, unitate teritorială a Aeroclubului României sub egida Federaţiei Aeronautice Internaţionale.
<a href="http://www.travellermagazin.ro/arhiva/wp-content/uploads/2015/12/Ev-Laszlo-Ferencz-vicecampion.jpg"><img class="alignnone size-full wp-image-4154" src="http://www.travellermagazin.ro/arhiva/wp-content/uploads/2015/12/Ev-Laszlo-Ferencz-vicecampion.jpg" alt="Ev Laszlo Ferencz vicecampion" width="640" height="960" /></a>

Ei au reușit să obţină rezultate peste aşteptări, respectiv locul 2 în clasamentul individual prin Laszlo Ferencz şi locul 2 în clasamentul pe echipe în urma Franţei şi înaintea Ucrainei, Rusiei, Marii Britanii, Poloniei, Lituaniei, Elveţiei. Acestea sunt cele mai bune rezultate obţinute de piloţii români în întreaga istorie a aviaţiei sportive. Echipa României a fost compusă din Laszlo Ferencz, Dan Ştefănescu, Andrei Şerbu, Cristian Iorgov şi George Rotaru. La ediţia trecută a Campionatului European de Acrobaţie România s-a clasat pe locul 5.

Iată cum a arătat podiumul.La Clasamentul pe echipe: 1. Franţa - 29542,49 puncte; 2. România - 28380,61 puncte; 3. Ucraina - 28346,32 puncte.  La Clasament individual: 1. Jean-Max Vautier - Franţa - 10041,33 puncte; 2. Laszlo Ferencz - România - 9979,66 puncte; 3 Benoit Fact - Franţa - 9794,28 puncte. La competiţie au participat cei mai buni piloţi din 12 ţări ale continentului: Elveţia, Italia, Lituania, Monaco, Luxemburg, Marea Britanie, Belgia, Rusia, Polonia, Franţa, Ucraina şi România.<strong>

</strong>