<strong>CHRISTIAN TOUR PLEACĂ DUPĂ BUSINESS ÎN EUROPA</strong>

<a href="http://www.travellermagazin.ro/arhiva/wp-content/uploads/2011/08/Travel-Cristian-Tour008.jpg"><img class="alignleft size-medium wp-image-573" title="Travel Cristian Tour008" src="http://www.travellermagazin.ro/arhiva/wp-content/uploads/2011/08/Travel-Cristian-Tour008-300x225.jpg" alt="" width="300" height="225" /></a>După ce a deschis în această lună un biroul turistic şi comercial la Sofia, sub brandul Pegas Holidays, ce aparţine aceluiaşi grup, turoperatorul Christian Tour a anunţat că va poziţiona în aceleaşi condiţii alte birouri la Salonic şi Atena, piaţa grecească fiind una dintre cele mai dinamice în vânzările companiei.

Procesul de dezvoltare va continua cu poziţionarea până la  sfârşitul lui 2012 a altor  puncte de lucru la Belgrad, Budapesta şi Varşovia. “În viitorii ani dorim să ne extindem în circa 7 ţări din Balcani. Prin aceste birouri ne-am propus şi să promovăm atracţiile din ţara noastră. După 14 ani de cînd activăm pe piaţă am acumulat o experienţă care merită dezvoltată. Este doar o chestiune de timp deoarece căutăm parteneri serioşi în ţările respective.

Firma Pegas Holidays este condusă de fratele meu Marius Pandel. Vom opera cu un sistem de rezervări britanic implementat de noi la începutul acestui an. O noutate absolută pentru cititorii dumneavoastră este că ne aflăm într-o fază avansată de a consolida, prin asociere cu alţi touroperatori internaţionali, un grup de incoming care să obţină la contractări  preţuri extrem de avantajoase. Numele acestuia este “Memento Holidays” şi va avea o expunere internaţională” – ne-a precizat Cristian Pandel, directorul general al agenţiei Christian Tour.

Firma pe care o conduce s-a impus în ultimii ani drept cel mai important operator de chartere din România. Estimările arată că în jur de 80.000 de turişti vor apela în acest an la serviciile companiei, cu 15.000 mai mulţi decât în 2010.

<strong>M. CONSTANTINESCU
</strong>....................................................................<strong>
PIESĂ NETERMINATĂ PENTRU …INCOMING</strong>

[caption id="attachment_576" align="alignleft" width="300" caption="Gheorghe Fodoreanu"]<a href="http://www.travellermagazin.ro/arhiva/wp-content/uploads/2011/08/travel-conf-Travel-Conf-Gheorghe-Fodoreanu-31.jpg"><img class="size-medium wp-image-576" title="travel conf Travel Conf Gheorghe Fodoreanu 3" src="http://www.travellermagazin.ro/arhiva/wp-content/uploads/2011/08/travel-conf-Travel-Conf-Gheorghe-Fodoreanu-31-300x209.jpg" alt="" width="300" height="209" /></a>[/caption]

Nu e niciun secret. Numărul agenţiilor care aduc turişti străini în România este în scădere. Drept urmare şi străinii care se îndreaptă spre ţara noastră s-au rărit vizibil  în ultimele două decenii. Politica, lucru cert, nu se pupă decât declarativ, cu sprijinirea incoming-ului iar rezultatele se văd în statistici. La  Conferinţa “Profesionişti pentru incoming”organizată la restaurantul Alhambra din Bucureşti (patronat de Marian Sîrbu), de către firma Media Travel Advisor, mai mulţi touroperatori au confirmat aceste tendinţe. O parte au încercat să formuleze şi soluţii de relansare dar procesul de e posibil numai dacă statul se va implica ca partener major prin politici coerente şi durabile.

Gheorghe Fodoreanu, preşedintele agenţiei Invitation România, a abordat tematica sezonului estival “care va cunoaşte o nouă scădere. Lumea e liberă să plece oriunde găseşte calitate iar la ora aceasta puţine hoteluri de pe Litoral au oferta orientată spre atragerea turiştilor. În plus ei nu sunt susţinuţi printr-o promovare constantă. Ministerul a desfiinţat birouri de turism tocmai în ţări care erau furnizoare de turişti şi pentru staţiunile noastre de la Marea Neagră. De exemplu din Belgia veneau în vremurile bune circa 10.000 de turişti prin AB Tour şi Maxitour. Acum ne mulţumim cu câteva sute”.

[caption id="attachment_575" align="alignleft" width="188" caption="Romulus Craciun "]<a href="http://www.travellermagazin.ro/arhiva/wp-content/uploads/2011/08/travel-conf-Romulus-Craciun-2.jpg"><img class="size-medium wp-image-575" title="travel conf Romulus Craciun 2" src="http://www.travellermagazin.ro/arhiva/wp-content/uploads/2011/08/travel-conf-Romulus-Craciun-2-188x300.jpg" alt="Romulus Craciun " width="188" height="300" /></a>[/caption]

Romulus Crăciun, care deţine o experienţă solidă în domeniu aviatic, director la firma Eximtur, a spus că oricâtă promovare se va face incomingul nu va creşte semnificativ dacă transportatorii aerieni români nu sunt motivaţi să se implice. “Trebuie început de undeva. Aeroporturile ar trebui să adere la acest proiect prin desfiinţarea unor taxe. Vindem România iar dacă imaginea ţării e una favorabilă atunci toţi vom avea de câştigat. Doar un exemplu: în perioada ’70-’76 aveam peste 20 de curse charter pe săptămână din RFG şi RDG, Polonia, Cehia, Franţa, Belgia, Ţările Scandinave. După ’90 am aşteptat minuni. Nu s-au întâmplat. Pentru a relansa incoming-ul e nevoie de susţinere naţională. Şi nu de politici de genul Meşterul Manole, practicate de toate guvernele de până acum”.

La rândul său Julian Andrei, directorul general al companiei Blue Line International, care lucrează cu ITS, unul dintre cei mai mari touroperatori mondiali, a încercat să răspundă la întrebarea “De ce nu mai vin străinii în România?”. “Nici eu nu ştiu cum reuşim să-i convingem să mai vină! Marea Neagră nu poate concura Marea Mediterană, nici ca staţiuni nici ca sezonalitate. Să ne fie clar. Arma secretă a Litoralului şi în general a ţării noastre trebuie să devină tratamentele balneare şi de întreţinere. Doresc să subliniez că hotelierii de pe litoral s-au bătut în ultimii ani numai pe turiştii interni. Mai puţin pretenţioşi decât străinii, exigenţi prin natura lucrurilor. Ei bine, acum culeg roadele. Nici programele sociale nu se mai bucură de succes. In ultimii trei ani turismul de pe litoral a regresat în trepte de la 10 până la 30%”. Referindu-se la promovare şi la sumele fabuloase derulate în viitorii ani – în total circa 73 de milioane de euro -, liderul Blue Line a conchis “Nimic nu merge dacă nu există o sincronizare cu mediul de afaceri privat!” Relevant.

Totuşi, cum să atragem mai mulţi călători străini. Sorin Văduvoiu, director la Perfect Tour, este de părere că până va face statul ceva tot mediul privat trebuie să investească şi să rişte. “Am deschis birouri de turism în Republica Modova, SUA şi ne gândim şi la alte ţări. Ne promovăm ofertele, căutăm să fim cât mai atractivi. Ne aşteptăm să avem succes”. În mod sigur asemenea conferinţe tematice trebuie continuate. Ele au măcar rolul de a limpezi lucrurile şi, cine ştie, de a le pune în mişcare.

<strong>C. DOINA</strong>
.......................................................................
<strong>GALE DE VARĂ</strong>
<strong>Ce vor „Premiile Bucureştilor”? </strong>

[caption id="attachment_577" align="alignleft" width="300" caption="Suliman Selcuk"]<a href="http://www.travellermagazin.ro/arhiva/wp-content/uploads/2011/08/Premiile-Bucurestilor-Suliman-Selcuk.jpg"><img class="size-medium wp-image-577" title="Premiile Bucurestilor Suliman Selcuk" src="http://www.travellermagazin.ro/arhiva/wp-content/uploads/2011/08/Premiile-Bucurestilor-Suliman-Selcuk-300x200.jpg" alt="" width="300" height="200" /></a>[/caption]

Scriitorul şi jurnalistul de turism Marian Constantinescu a fost distins cu Diploma de Excelenţă şi Premiul “Lupii tineri ai literaturii turistice” la cea de-a II-a ediţie a Galei „Premiile Bucureştilor”. Evenimentul a fost pus în operă de către compania Travel Advisor Media şi Asociaţia pentru Cultură şi Arte “Geneze” la Casa Latină din Bucureşti. Scopul principal al acestor Gale este, după cum afirmă amfitrionii, de a reuni periodic valori ori promotori de proiecte valororase.

Organizatorii au adus în prim plan lideri (proprietari ori manageri) ai unor agenţii, hoteluri, societăţi de asigurări, instituţii mass-media etc. Cea mai dinamică agenţie de incoming a fost desemnată Karpaten Turism, condusă de Gheorghe Mărginean;
<a href="http://www.travellermagazin.ro/arhiva/wp-content/uploads/2011/08/Premii-Bucurestilor-Adrian-Voican.jpg"><img class="alignleft size-medium wp-image-578" title="Premii Bucurestilor Adrian Voican" src="http://www.travellermagazin.ro/arhiva/wp-content/uploads/2011/08/Premii-Bucurestilor-Adrian-Voican-200x300.jpg" alt="" width="200" height="300" /></a>Cea mai inovatoare agenţie de turism intern a fost nominalizată – Bibi Touring din Ploieşti, pentru programul Bebe All Inclusive ( director general Adrian Voican); Cele mai bune oferte de top – Premium Holidays (director general Suliman Selciuk); Pentru popularizarea croazierelor, firma Croaziere.net (director general Ioan Băşea). Premiul pentru eficienţă a revenit companiei Gerroma (director general Ion Ioniţă) etc.

<strong>DANA SĂVUICĂ S-A DAT ÎN SPECTACOL </strong>

Doar a fost prezentatoarea Galei Best Tourism. Evenimentul a fost de bună calitate. Pentru al doilea an Ciprian Enea, un tânăr ambiţios şi grupul de companii  Best Tourism, au premiat la Capital Plaza destinaţii şi performeri din travel. A plouat cu distincţii stabilite în urma voturilor electronice şi ale unui juriu original - format din 3 experţi din Travel (Theodor Călimănescu), Hotelărie (Mihai Râjniţă – FIHR), Turism rural (Marilena Stoian, preşedinte de onoare ANTREC), şi doi jurnalişti generalişti care

[caption id="attachment_579" align="alignright" width="300" caption="Ciprian Enea BestTourism"]<a href="http://www.travellermagazin.ro/arhiva/wp-content/uploads/2011/08/Premii-Best-Tourism-Ciprian-Enea.jpg"><img class="size-medium wp-image-579" title="Premii Best Tourism Ciprian Enea" src="http://www.travellermagazin.ro/arhiva/wp-content/uploads/2011/08/Premii-Best-Tourism-Ciprian-Enea-300x201.jpg" alt="" width="300" height="201" /></a>[/caption]

cochetează şi cu turismul.  Fiecare premiant a fost  recompensat cu câte 3.000 de euro, echivalentul unui pachet de publicitate pe site-urile reţelei Besttourism. Suma totală s-a dus la 100.000 de euro, ceea ce trebuie să recunoaştem e foarte mult dacă ne gândim că mediul de afaceri din turism suferă de sindromul Hagi Tudose la acest capitol.

Christian Tour, care a luat cele mai multe distincţii inclusiv pentru promovarea programului Travel Senior +55 (director general Cristian Pandel), a fost secondat de Prestige Tour, Eximtur etc.  Destinaţia anului 2010 a fost desemnată Grecia; Industria hotelieră a fost recompensată în contul J.W.Marriott, Orizont Predeal, Vega Mamaia etc. O altă distincţie  l-a adus în prim plan pe actorul Ion Besoiu (surprinza serii, de data asta în calitate de membru al C.A al Hotelului Aurelius Împăratul Romanilor).

Compania low-cost cea mai apreciată a fost Blue Air; staţiunea baleoclimaterică preferată a fost Băile Felix; iar la destinaţiile de agroturism - Nordul Moldovei respectiv Munţii Apuseni. Delta Dunării a fost vedeta  destinaţiilor interne. La final am aplaudat Grupul de cimpoieri din zona Apuseni pentru expresiile tradiţionale şi vinurile Cramelor Rotenberg. O seară autentică, de păstrat la suflet.

<strong>ION BADEA</strong>