<p align="justify"><strong>eMAG A INTRAT PE PIAŢA SERVICIILOR DE TURISM</strong>

<a href="http://www.travellermagazin.ro/arhiva/wp-content/uploads/2013/02/Emag-298.jpg"><img class="alignnone size-full wp-image-1880" title="Emag 298" src="http://www.travellermagazin.ro/arhiva/wp-content/uploads/2013/02/Emag-298.jpg" alt="" width="1024" height="768" /></a>
Liderul comerţului online în Europa de Est – eMAG -, a anunţat continuarea dezvoltării platformei eMAG Marketplace prin lansarea secţiunii de servicii turistice. În parteneriat cu Paravion – companie online, eMAG pune la dispoziţia clienţilor săi oferte atractive de tip city break, bilete de avion, pachete de vacanţe şi cazare la hoteluri. “Obiectivul nostru este să devenim numărul 1 pe fiecare dintre segmentele pe care le accesăm prin platforma eMAG Marketplace. În zona de turism, ţinta noastră este să aducem pe eMAG cele mai atractive promoţii şi pe segmentul biletelor de avion iar, pe termen mediu, planul nostru este să avem propriile noastre chartere pentru pachetele speciale eMAG Turism” a explicat Bogdan Axinia, Directorul eMAG Marketplace.</p>
<p align="justify"></p>
<p align="justify"><strong>ITS REISEN PUNE ROMÂNIA ÎN BROŞURI PROPRII
<a href="http://www.travellermagazin.ro/arhiva/wp-content/uploads/2013/02/ITS2.jpg"><img class="alignnone size-full wp-image-1881" title="ITS2" src="http://www.travellermagazin.ro/arhiva/wp-content/uploads/2013/02/ITS2.jpg" alt="" width="768" height="1024" /></a>
</strong></p>
<p align="justify">Touroperatorul german ITS Reisen a anunţat că va extinde, în 2013, promovarea pentru România, printr-o broşură dedicată ţării noastre, distribuită în Germania, Austria şi Elveţia. Ea va prezenta destinaţii şi produse turistice specifice României, care o diferenţiază pe piaţa internaţională de turism. Delta Dunării, circuitele culturale dar şi turismul activ şi în natură, sunt principalele forme de turism care vor apărea în broşura dedicată României. Catalogul va fi distribuit anul viitor de circa 2.500 de agenţii care vând produsele ITS. Totodată, România va continua să apară în catalogul “City Trips” al turoperatorului, cu destinaţii ca Bucureşti şi Sibiu.
ITS Reisen face parte, alături de Jahn Reisen, Tjaereborg, ADAC Reisen, LTUplus, DERTOUR şi Meiers Weltreisen, din divizia de turism a concernului REWE. Acesta deţine peste 2500 de agenţii de turism, operate în diverse forme comerciale.</p>
<p align="justify"></p>
<p align="justify"><strong>COLABORAREA CU „WILD CARPATHIA” VA CONTINUA </strong></p>
<p align="justify">Ministerul Dezvoltării Regionale şi Turismului (MDRT) e interesat de colaborarea cu postul “Travel Channel” în vederea continuării documentarului de succes “Wild Carpathia”, subliniază un comunicat al MDRT. Discuţiile oficialilor români au avut loc la WTM Londra 2012. Cu acelaşi prilej au fost abordate şi alte colaborări: cu reprezentanţi ai postului CNN, în vederea diversificării strategiei de promovare a României, în special cu ocazia viitoarei ediţii a Festivalului “George Enescu”, dar şi ca destinaţie de city-break; cu reprezentanţii “Eurosport”, interesaţi de organizarea, în România, a ediţiei de iarnă a Festivalului Olimpic al Tineretului European - FOTE 2013 etc. De asemenea România va colabora cu Bulgaria în scopul unei promovări comune din perspectiva Strategiei Uniunii Europene pentru Regiunea Dunării. Ivo Marinov, unul dintre liderii Ministerului Economiei, Energiei şi Turismului din <a href="http://www.infotravelbulgaria.ro">Bulgaria</a>, a subliniat că se simte nevoia creării de noi produse turistice. Ele ar trebui să atragă turişti din ţări mai îndepărtate, interesaţi de astfel de programe.</p>