<a href="http://www.travellermagazin.ro/arhiva/wp-content/uploads/2012/04/Marian-Constantinescu2012.jpg"><img class="alignleft size-full wp-image-1183" src="http://www.travellermagazin.ro/arhiva/wp-content/uploads/2012/04/Marian-Constantinescu2012.jpg" alt="Marian Constantinescu2012" width="350" height="300" /></a>Canicula a ucis orice boare de vânt iar mass media este căzută la pământ. Altfel nu se poate explica cum pot fi vehiculate în spațiul cotidian cifre aiuristice cu pretenții de statistici locale. Cică în câteva weekend-uri din august au fost înregistrate pe litoral recorduri fabuloase. <strong>La un sfârșit de săptămână plajele ar fi fost asediate de vreo 250.000 de turiști, iar peste încă o săptămână s-ar fi ajuns chiar la 350.000 de turișt</strong>i. Ori au fost numărați de mai multe ori cifrele s-au dilatat, și asta e posibil tot din cauza caniculei. Ori pur și simplu mai bine din jumătatea acestora au plecat sâmbătă de dimineață pe Litoral și s-au întors seara acasă. Iar duminică au luat-o de la capăt. Oricum ar sta lucrurile în toate stațiunile noastre de la Marea Neagră, cu toate cazările posibile (hotel, pensiune, apartamente,  bugalouri, rulote, corturi, la negru ori gri) este greu de crezut că pot intra între 250 și 350.000 de turiști într-o zi, două. Pentru că litoralul nostru deține puțin peste...<strong> 83.000 de locuri de cazare și, cu tot cu Constanța, vreo 93.000.</strong> Dar să mai apelăm tot la cifrele INS care dezarmează manipulările mass-media în întregime:<strong> întreaga capacitate turistică a României depășește cu puțin... 280.000 de locuri de <a title="cazare Romania" href="http://www.infotravelromania.ro/cazare.php" target="_blank">cazare</a>.</strong> Deci, lăsați fraților tromboanele de marketing și promovare că, prin ajustare pozitivă, fac mai mult rău decât bine turismului estival. Vă imaginați ce s-ar întâmpla dacă organele abilitate de control, însoțite de DNA, ar căuta banii nefiscalizați ce ar fi fost încasați de pe urma celor 250-350.000 de turiști?!? Nici nu îndrăznim să ne gândim.
<a href="http://www.travellermagazin.ro/arhiva/wp-content/uploads/2015/12/Cover-Traveller-137.jpg"><img class="alignnone size-full wp-image-4105" src="http://www.travellermagazin.ro/arhiva/wp-content/uploads/2015/12/Cover-Traveller-137.jpg" alt="Cover Traveller 137" width="723" height="1024" /></a>

O altă jucărie de imagine și PR a fost răsucită pe toate părțile de mai marii experți ai turismului. Unii dintre ei oameni de afaceri remarcabili. Ți-e și greu să înțelegi cum acceptă să cadă în asemenea capcane. După ce au mestecat niște declarații făcute de premierul Victor Ponta s-au ofuscat și l-au capsat pe acest cum că și-a permis să declare cu aroganță (stilul Adrian Năstase, refuză să moară pentru că dă bine la TV) cum că... prețurile din Miami sunt mai mici decât în stațiunea Mamaia. Nu-i iau apărarea, că n-are nevoie de ea. În realitate el declara ”Unde am mers eu în vacanță e mai ieftin decât la Mamaia.” Iar premierul Ponta a fost cu familia într-o croazieră cu plecare din portul orașului Miami. Ceea ce e cu totul altceva. Iar croaziera - și zeci de mii de români care au fost pe aceste hoteluri plutitoare știu asta -, cu servicii full all-inclusive, cu facilități pentru copii, cu oferte de entertainment incluse, a fost cu siguranță mai ieftină decât o vacanță similară de 7 zile la un hotel de 5 stele, chit că la Mamaia sunt vreo 4. Oricum e aiurea să compari prețul unei croaziere cu o vacanță terestră, fie ea și la Mamaia. E ca și cum ai compara pere cu ananas, prune cu banane și prostia cu nucile de cocos. E drept toate se coc, dar numai una doare toată viața. Probabil, tot canicula a fost de vină.