<strong><img class="alignleft size-full wp-image-151" title="Corina Martin" src="http://www.travellermagazin.ro/arhiva/wp-content/uploads/2011/03/presedinti_corina_martin01.jpg" alt="Corina Martin" width="200" height="150" />Asociaţia Naţională a Agenţiilor de Turism</strong> a solicitat Ministerului Dezvoltării Regionale şi Turismului, respectiv ministerului Muncii, Familiei şi Protecţiei Sociale, ca biletele de odihnă şi tratament derulate prin CNPAS să se distribuie prin intermediul agenţiilor de turism. Liderul organizaţiei Corina Martin, atrage atenţia că “rezervarea serviciilor turistice revine legal agenţilor economici licenţiaţi, iar CNPAS, nu deţine licenţă pentru a vinde bilete de tratament prin reţeaua Caselor de pensii. Cerem celor două instituţii să ofere cupoane de reducere beneficiarilor, iar aceştia să apeleze la serviciile agenţiilor de turism.

Această orientare către agenţiile de turism va veni în sprijinul consumatorilor, deoarece îşi vor putea alege, cu ajutorul consultantului de turism, staţiunile şi structurile de cazare cele mai adecvate”. ANAT a mai propus instituţiilor  amintite să formeze un grup de analiză şi lucru împreună cu Organizaţia Patronatelor din Turismul Balnear (OPTBR). “Aşa cum medicamentele subvenţionate sunt cumpărate din farmacii, deci de la profesionişti, aceeaşi situaţie ar trebuie instaurată şi în cazul biletelor de odihnă si tratament subvenţionate, ce ar trebui procurate de la agenţiile de turism. Orientarea turiştilor de tratament către agenţii ar accelera dezvoltarea turismului balnear şi reducerea masivă a birocraţiei” – consideră Martin.

<strong>EUROLINES MIZEAZĂ PE UN  HIPERMARKET TURISTIC</strong>

<strong> </strong>

Dragoş Anastasiu, proprietarul grupului Eurolines, a anunţat lansarea proiectului Travel Hypermarket, care va constitui un magazin de produse turistice. El va fi dezvoltat prin deschiderea unor noi sedii, majoritatea în Bucureşti, dar şi prin înfiinţarea  unei agenţii virtuale de travel. “Conceptul constă în dezvoltarea serviciilor de turism integrate, de la vânzarea de bilete de avion şi vacanţe oferite de diverse agenţii de turism, la servicii de rezervări hoteliere sau de rezervare a biletelor la o serie de evenimente culturale” – a precizat Anastasiu.

&nbsp;

(nr. 81, Ianuarie 2011)