<p lang="ro-RO"><span style="font-size: large;">Cea de-a 4-a ediție a Săptămânii Haferland, cel mai mare eveniment cultural dedicat promovării zonei săsești din Transilvania, va avea loc în perioada 10 - 15 august 2016. Ediția din acest an a festivalului are ca tematică centrală familia, iar sloganul evenimentului este <span lang="en-US">“</span>Sașii te așteaptă în familie!”. Săptămâna Haferland va include localitățile Fișer, Rupea, Saschiz, Viscri, Roadeș, Criț, Cloașterf și Meșendorf. În cadrul festivalului, veți asista la degustări de produse locale, concerte de muzică clasică și concerte gospel în bisericile fortificate, bal tradițional săsesc, dar și demonstrații de meșteșuguri. În plus, cei mici vor putea participa la un concurs de pictură și la șezători cu povești.
<a href="http://www.travellermagazin.ro/arhiva/wp-content/uploads/2016/11/Haferland-Crit-070.jpg" rel="attachment wp-att-5083"><img class="alignnone size-full wp-image-5083" src="http://www.travellermagazin.ro/arhiva/wp-content/uploads/2016/11/Haferland-Crit-070.jpg" alt="haferland-crit-070" width="1024" height="683" /></a>
</span></p>
<p lang="ro-RO"><span style="font-size: large;">Regiunea săsească din Transilvania a fost denumită „Țara Ovăzului” sau Haferland, întrucât localnicii obișnuiau să cultive cu precădere ovăzul. În 2016, organizatorii evenimentului, Fundația Michael Schmidt (înființată în 2010 are ca scop conservarea patrimoniului cultural săsesc, precum și dezvoltarea de proiecte educaționale pentru promovarea limbii germane în România), împreună cu fundațiile Tabaluga, Mihai Eminescu Trust, Adept și Asociația Sașilor Transilvăneni în Germania, și-au propus să atragă în zonă peste 3.500 de turiști.
<a href="http://www.travellermagazin.ro/arhiva/wp-content/uploads/2016/11/Haferland-presa8.jpg" rel="attachment wp-att-5084"><img class="alignnone size-full wp-image-5084" src="http://www.travellermagazin.ro/arhiva/wp-content/uploads/2016/11/Haferland-presa8.jpg" alt="haferland-presa8" width="1024" height="683" /></a>
</span></p>
<p lang="ro-RO"><span style="font-size: large;">Ziua principală a ediției de anul acesta a festivalului Săptămâna Haferland se va desfășura în satul Criț, la data de 14 august 2016. <span style="color: #000000;">Festivalul va beneficia de susținerea ANT, de participarea unor personalități ca Vasile Dincu, </span>Viceprim-ministru, Ministrul Dezvoltării Regionale și Administrației Publice, Dr. Bernd Fabritius, Președinte al Federației Mondiale a Sașilor și Membru în Bundestag - a precizat Michael Schmidt. La conferința de presă a fost distribuit ”Povestea sașilor din Transilvania. Spusă chiar de ei” o discretă, elegantă și dramatică incursiune printre sași care își redescoperă viețile în fața Ruxandrei Hurezean, un arheolog de suflete.
<a href="http://www.travellermagazin.ro/arhiva/wp-content/uploads/2016/11/Haferland-Crit-053.jpg" rel="attachment wp-att-5085"><img class="alignnone size-full wp-image-5085" src="http://www.travellermagazin.ro/arhiva/wp-content/uploads/2016/11/Haferland-Crit-053.jpg" alt="haferland-crit-053" width="768" height="1024" /></a>
</span></p>
<p lang="ro-RO"><span style="font-size: large;">M.CONSTANTINESCU</span></p>