<strong>BANI , BASME ȘI GUSTUL JAZZ-ULUI</strong>
<strong>Industria turistică este dinamică și neliniștită în America.</strong> Tot timpul se bate pentru ceva pentru că are în spate o responsabilitate socială uriașă. <strong>Dacă nu știați ea asigură peste 15 milioane de locuri de muncă.
</strong> <a href="http://www.travellermagazin.ro/arhiva/wp-content/uploads/2015/12/Orlando-Ipw-Romania-952.jpg"><img class="alignnone size-full wp-image-4135" src="http://www.travellermagazin.ro/arhiva/wp-content/uploads/2015/12/Orlando-Ipw-Romania-952.jpg" alt="Orlando Ipw Romania 95" width="900" height="675" /></a>

Acesta este ”motorul” tuturor declarațiilor oficiale care se încheie aproape invariabil cu fraza următoare: ”Statele Unite doresc cât mai mulți turiști!” La ediția IPW Orlando 2015 organizată de către US Travel Association of America, structură care reunește toți factorii de decizie privați din industrie -, s-a simțit clar că se dorește o accelerare, o motivare mai puternică a circulației turistice interne. De ce? Statisticile arată că în ultimii ani turismul american a ”pierdut” peste 429 de milioane de zile de vacanță și ca urmare pierde o groază de bani. Pentru reducerea impactului negativ asupra circulației turistice a fost ”capsulat” în campaniile naționale și internaționale de promovare ale ”Brand USA” un nou proiect - Time Off -, prin care se recomandă angajatorilor să stimuleze consumarea tuturor zilelor de concediu de către americani. ”Estimăm o sumă de peste 160 de miliarde de dolari necheltuiți în turismul intern, deci neîncasați de structurile turistice” - sublinia Todd Devidson, US. Travel’s National Chair.
<a href="http://www.travellermagazin.ro/arhiva/wp-content/uploads/2015/12/Orlando-New-Orleans-band-124.jpg"><img class="alignnone size-full wp-image-4136" src="http://www.travellermagazin.ro/arhiva/wp-content/uploads/2015/12/Orlando-New-Orleans-band-124.jpg" alt="Orlando New Orleans band 124" width="900" height="675" /></a>

<strong>PRITZKER: ”Veniți la noi!”</strong>
Sloganul zilelor în care s-a desfășurat IPW Orlando a fost ”Veniți la noi!”.<strong> Cei peste 400 de jurnaliști de travel din lume</strong> l-au auzit promovat agresiv la unul dintre dineurile cu presa (unde se mănâncă dar se și muncește), de către doamna Penny Pritzker - US Secretary of Commerce. ”Turismul american este un jucător cheie al economiei americane atât prin creșterea numărului de vizitatori cât și prin veniturile generate de aceștia. Știu că toți competitorii noștri externi încearcă să vă atragă dar noi putem afirma cu fermitate că prin experiențele pe care țara noastră le oferă putem să facem față oricărei destinații a lumii. De aceea turismul american inovează și crește în atractivitate în fiecare an.”

[gallery columns="4" ids="4137,4138,4139,4140,4141,4142"]

<strong>150 pentru DISNEY SPRINGS</strong>
Cele mai proaspete atracții ale orașului sunt ”Orlando Eye”, o roată uriașă lansată la concurență cu cea de la Londra unde ți se oferă panorame inedite asupra unui loc sufocat de grădini și parcuri -, ”Sea Life Orlando Aquarium” și noul muzeu de ceară Madame Tussaud’s Wax Attraction. Moda Harry Potter nu are vârstă așa că investițiile continuă și la Universal Orlando Resort. Vedetă este noua atracție multidimensională ”Harry Potter and the Escape fun Gringotts” completată de aventurile pe care le trăiești la ”The Hogwarts Express Train”, de unde scapă cine a mai rămas în viață. Desigur glumim. Cine a scăpat e luat în primire de un balaur care scuipă foc, din jumătate în jumătate de oră din vârful unui turn de castel sau, în funcție de preferințe, de echipele de la Transformes ori de la The Ride 3D. Walt Disney World continuă să fascineze anual milioane de copii și părinți. Toate personajele din desenele animate vă ghidează prin poveștile lui Mickey Mouse, Jack și vrejul vrăjit de fasole până la frumoasele din Pădurea Adormită ori cea îndrăgostită de Bestie. În 2016 Parcul tematic va lansa noul centru de agrement, care prin investiții succesive își va dubla numărul de restaurante și atracții cu 150 de locații noi. Toate construcțiile sunt reunite în conceptul arhitectonic ”Disney Springs”.

<strong>PERRY: ”New Orleans e locul unei istorii fabuloase!”</strong>
Ca de obicei conferința de presă susținută de către oficialitățile următorului oraș-gazdă a IPW - cel mai mare târg de business turism mondial itinerant -, a atras cei mai numeroși jurnaliști și editori internaționali de travel. 2016 va marca revenirea IPW după 14 ani la New Orleans. Nu întâmplător. IPW va deschide seria manifestărilor de sărbătorire a 300 de ani de existență, aniversare ce va fi marcată în 2018. ”În niciun alt oraș al Americii nu veți putea lua masa într-un restaurant vechi de 175 de ani, cu specific Creole, întro seara, iar în cea următoare într-un local premiat cu James Beard Award. New Orleans este una dintre cele mai autentice destinații ale Americii. Gastronomia, arhitectura, muzica și mai ales acea bucurie de a trăi fac din oraș o irezistibilă atracție turistică” - spunea în cadrul conferinței de presă Stephen Perry, President &amp; CEO al New Orleans Convention &amp; Visitors Bureau (CVB).
Statistica arată că după trecerea uraganului Katrina din 2006, numărul turiștilor a scăzut la 3,7 milioane iar veniturile obținute din turism au fost doar de 2,9 miliarde de dolari. Devotamentul autorităților locale, sprijinul celor centrale și implicarea comunităților economice private au contribuit la relansarea orașului. Astfel că în 2014 capitala jazz-ului a primit, conform statisticilor recente, peste 9,5 milioane de turiști care au cheltuit peste 6,8 miliarde de dolari. Sunt cele mai mari cifre înregistrate în istoria orașului, iar trendul este ascendent. Un sondaj făcut în rândul vizitatorilor arată că: 69,9% au răspuns că sunt impresionați de atracțiile orașului, 44,1%  au declarat că vor reveni iar 43,9% că ”Iubesc New Orleans”. 62,6% revin anual la New Orleans. Lonely Planet a decernat orașului, în decembrie 2014, titlul de ”Best în the US 2015”. Acesta se alătură altor zeci de premii și nominalizări turistica precum:”America’s Best Cities For Music Scenes” (acordat de publicația Travel+Leisure), ”Number one Highly-Rated U.S City for Vacation Rentals” (calificativ Trip Advisor) sau ”U.S City for Business Travelers” (din partea Conde Nast Traveler). Pe curând.

<strong>MARIAN, DOINA &amp; SÎNZIANA CONSTANTINESCU</strong>
Mulțumiri pentru sprijinul acordat: US TRAVEL ASSOCIATION, IPW ORLANDO și OLIMPIC INTERNATIONAL