de MARIAN CONSTANTINESCU

Două intrări în insolvenţă în lumea agenţiilor de turism au zguduit încrederea câtorva sute de consumatori români. Interesant a fost modul de gândire al noilor conduceri-vechi ale unor asociaţii şi patronate din turism. În momentul în care Genius Travel a anunţat că nu mai poate onora vacanţele a circa 50-60 de turişti (lipseau din vistierie circa 50.000 de euro), Asociaţia Naţională a Agenţiilor de Turism, care a fost informată anterior de situaţie, a sărit ca arsă. Prima măsură de delimitare de un membru al său a fost să-l excludă din organizaţie. Aşa-i trebuie, bine i-a făcut veţi spune! Genius Travel a fost pusă la zid şi ciuruită cu generozitate. Bravo! Oare nu exista şi altă soluţie?<a href="http://www.travellermagazin.ro/arhiva/wp-content/uploads/2015/08/Marian-Constantinescu2015-august.jpg" rel="attachment wp-att-3898"><img class="alignright wp-image-3898 size-medium" src="http://www.travellermagazin.ro/arhiva/wp-content/uploads/2015/08/Marian-Constantinescu2015-august-225x300.jpg" alt="Marian-Constantinescu2015-august" width="225" height="300" /></a>

Se pare că da! Pentru că a fost folosită pentru o altă agenţie – Mareea, care figurează în Top 10 naţional, din punct de vedere al cifrei de afaceri. După ce a practicat o strategie de non-comunicare, surpriză, şi-a anunţat intrarea în insolvenţă. A doua surpriză.

ANAT aruncă pe piaţă un comunicat, cum că în cazul Agenţiei de turism Mareea, atât ANAT cât şi Federaţia Patronatelor din Turismul Românesc (FPTR), asta şi pentru că Mareea are o divizie ce operează hoteluri pe litoral în regim charter , au hotărât să întindă o mână generoasă pentru a acoperi costurile restante ale operatorului român. „Astfel 2-300 de turişti ro mâni au putut să-şi efectueze vacanţele datorită sprijinului acordat de tur ope ratori membri ANAT pentru ca agenţia Mareea să depăşească situaţia critică din punct de
vedere financiar şi pentru a evita perturbări în piaţa de turism. Preluăm turişti şi în aceste zile.

ANAT se bu cură şi de sprijinul hotelierilor de pe litoral, parteneri ai agenţiei Mareea, cărora le mulţumim că s-au oferit să preia turişti“ – declara Alin Burcea, preşedintele organizaţiei. ANAT a anunţat şi constituirea unei celule de criză menită să soluţioneze vacanţele plătite pe litoral dar şi în Delta Dunării. Asta spirit de breaslă, asta da într-ajutorare. Într-ajutorare în ce? Plutesc în aer mai multe întrebări. De ce pentru sume mai mici Genius Travel a fost exclus din ANAT iar Mareea a fost îmbrăţişată cu dragoste.

&nbsp;

Atitudinea de salvgardare ar fi trebuit să existe faţă de ambele agenţii. Numărul turiştilor lăsaţi pe bară de Genius era derizoriu în comparaţie cu cel ai lui Mareea. Conducerea ANAT, dincolo de marea miză spre care ţinteşte – crearea unui Fond de garantare a pachetelor
de vacanţă, mai trebuie doar puţin împins de pe masa guvernului spre zona executivă , va trebui să-şi clarifice poziţia. Dacă ANAT doreşte să continue  să fie o organizaţie modernă şi dinamică, atunci ea va fi mama tuturor membrilor săi. Dacă însă doreşte de la 5-600 de membri să se „comprime” la vreo 20-30 si să creeze un monopol de interese, atunci varianta
Genius Travel, a fost un test de succes. Eficient, rapid, gratuit.