<strong><span style="font-size: medium;">RESTAURATIE  NR.84 (MARTIE 2011)</span></strong>

<strong>SELF: PRIMUL FESTIVAL GASTRONOMIC AL ANGHINAREI</strong>

Elegantul restaurant Self din Bucureşti a găzduit  primul Festival gastronomic al anghinarei<a href="../../foto/84/poze/restauratie-2.jpg" target="_blank"><img style="border: 0pt none;" src="http://www.travellermagazin.ro/foto/84/poze/mici/restauratie-2.jpg" border="0" alt="" width="200" height="150" align="right" /></a> (carciofo) organizat în România. El a fost patronat de către primăria  oraşului italian Niscemi, considerat “Capitala anghinarei”. Mai puţin  cunoscută în ţara noastră anghinarea, denumit popular şi Carduccio”,  este un aliment cunoscut încă din antichitate de către egipteni dar şi  de către greci care o foloseau şi pentru proprietăţile sale medicinale.   Cultivarea acestei legume a început în regiunea Niscemi în jurul anilor  1850.

Govanni Di Martino, primarul localităţi apreciază că o vizită în  Italia nu trebuie să ocolească gastronomia locală care “impresionează  prin diversele feluri de mâncare având la bază delicioasa anghinare şi  prin bucătăria  tradiţională (piruni, sccaciata, împănate în ulei de  măsline extravirgin), toate acompaniate de vinuri albe şi roşii de  foarte bună calitate învechite la poalele Etnei. Şi un tur al oraşului   ar fi binevenit pentru că ar completa savoarea călătoriei turistice. Nu  trebuie să ocoliţi bisericile în stil baroc, Muzeul Civilta Contadina  (vieţii rurale), Rezervaţia Sughereta sau piaţa Victor Emanuel al  III-lea, una dintre cele mai frumoase din Sicilia.”

<a href="../../foto/84/poze/Restauratie1.jpg" target="_blank"><img style="border: 0pt none;" src="http://www.travellermagazin.ro/foto/84/poze/mici/Restauratie1.jpg" border="0" alt="" width="200" height="106" align="left" /></a>Alături  de toate acestea punem şi precizarea lui Gheorghe Răcaru – directorul  de strategii şi dezvoltare a grupului Romstrade-Blue Air – care  administrează printr-o firmă subsidiară lanţul de restaurante Self,  conform căreia, “Blue Air, companie aeriană care acoperă mai multe  destinaţii italiene, continuă să  susţină asemenea evenimente,  gastronomia ambelor ţări oferind perspective variate asupra actului  turistic”.

Maeştri ai gastronomiei italiene au oferit spre testat în timpul  Festivalului, mai multe mâncăruri tradiţionale ce au la bază  anghinarea, combinându-le cu ingrediente mediteraneene, pe gustul  gurmanzilor. Am remarcat varietatea de legume şi fructe, produse în  Sicilia dar şi la ferma “La Moşie” (roşii Cherry, ardei gras, vinete,  castraveţi, dovlecei, portocale, clementine, pepene galben, mere şi  condimente proaspete), calitatea brânzeturilor şi preparatelor din  carne, parte din ele furnizate de producători autohtoni, interesaţi de  promovare, respectiv  de schimburile de valori culturale şi materiale.  Una peste alta, seara a marcat un festin culinar, apreciat de  cunoscători (excelentă anghinarea umplută), de care au fost alături  reprezentanţi ai Ambasadei Italiei la Bucureşti, travel agenţi,  proprietari de restaurante şi, fireşte, jurnalişti specializaţi în  gastronomie, vinuri şi călătorii.

<strong>MARIAN CONSTANTINESCU</strong>