<strong>UN TERMINAL AVANGARDIST LA IAŞI</strong>

<a href="http://www.travellermagazin.ro/arhiva/wp-content/uploads/2011/08/aero-iasi-1.jpg"><img class="alignleft size-medium wp-image-500" title="aero iasi 1" src="http://www.travellermagazin.ro/arhiva/wp-content/uploads/2011/08/aero-iasi-1-300x200.jpg" alt="" width="300" height="200" /></a>În ultimii cinci ani Aeroportul Internaţional din Iaşi a cunoscut o creştere a fluxului de pasageri. Ca urmare Consiliul Judeţean a luat decizia ca pentru a face faţă actualelor tendinţe să construiască un nou terminal de pasageri care va avea o suprafaţă de peste 1.200 metri pătraţi. Investiţia, care va fi finalizată până la sfârşitul anului, se va ridica la aproximativ 1,8 milioane de euro.
Potrivit directorului aeroportului ieşean, Gheorghe Corjăuţeanu, realizarea  terminalului reprezintă o “fază de tranziţie în dezvoltarea aeroportului. Sperăm ca întregul proiect de modernizare să fie materializat până în 2015. Astfel, terminalul care va fi construit în acest an va putea fi transformat într-o zona de tip cargo. Chiar în condiţiile de criză, anul trecut, am înregistrat 160.000 de pasageri faţă de 148.000 în 2009. Anul acesta, ca urmare a măririi frecvenţelor de operare, ne aşteptăm la o creştere de 25 la sută în comparaţie cu 2010”. Proiectul de modernizare a aeroportului din Iaşi, ce presupune o investiţie totală estimată la aproximativ 200 de milioane de euro, a fost lansat în anul 2006.

<strong>ACORD AVIATIC cu Emiratele Arabe Unite </strong>

În timpul unei vizite tehnice Ministrul român al Transporturilor, Anca Boagiu a semnat în Emiratele Arabe Unite, un Acord ce se referă la dezvoltarea serviciilor aeriene între cele doua state, precum şi pentru alte teritorii. “Acordul este un pas important pentru relansarea relaţiilor României cu Regiunea Golfului într-un moment în care economiile noastre au nevoie de o mai mare deschidere a pieţelor. El este important şi din perspectiva creşterii gradului de confort pentru clienţii companiilor aeriene ale celor doua state, precum şi a simplificării controalelor pentru pasageri şi bagaje. Investitorii din ambele ţări vor beneficia de asemenea de facilităţi complexe”- a precizat ministrul  Boagiu.

În cadrul întâlnirilor avute cu ministrul pentru comerţ exterior al Emiratelor Arabe Unite, Sheikha Lubna Khalid Al Qasimi, cu ministrul economiei, Sultan Saeed Nasser Al Mansoori şi cu directorul general al Dubai Ports World, Mohammed Sharaf au fost abordate oportunităţi de investiţii în transporturile româneşti. Vizita reprezintă o continuare a demersului de relansare a raporturilor de parteneriat dintre cele două state, proces iniţiat cu ocazia Forumului Economic Consiliul de Cooperare al Golfului - Europa de Sud Est, desfăşurat în luna martie la Bucureşti.

__________________________________________________________

<strong>CE E NOU LA BLUE AIR? </strong>

@DE LA ÎNCEPUTUL ACESTEI LUNI clujenii îşi pot planifica vacanţa de vară împreună cu  Blue Air. Compania oferă deja zboruri directe pe rutele Cluj-Napoca - Dublin, Cluj-Napoca - Roma. În zilele de vineri şi duminică, puteţi călători pe ruta Cluj-Napoca - Dublin – Cluj-Napoca. Pe ruta Cluj-Napoca - Roma – Cluj-Napoca aveţi la dispoziţie zilele de miercuri, vineri şi duminică. „Roma şi Dublin sunt printre cele mai populare destinaţii pentru concedii. Astfel clujenii vor putea călători către aceste oraşe la preţuri accesibile. De asemenea, am introdus aceste zboruri pentru comunităţile mari de români care lucrează în străinătate şi vor să îşi organizeze din timp întâlnirea cu rudele şi prietenii din ţară” - declară Sherif Ussama, director general al Blue Air.

@ OPORTUNITĂŢI ÎN RATE PRIN CardAvantaj. Blue Air ofera acum pasagerilor şi posesorilor de CardAvantaj oportunitatea achiziţiei de bilete şi servicii, în trei rate şi fără dobândă. Puteţi cumpăra biletele Blue Air prin intermediul cardului de credit de la Credit Europe Bank.

Astfel, destinaţii populare precum Paris, Londra, Roma sau Barcelona devin mai accesibile ca oricând! Sherif Ussama, directorul general al Blue Air, spune că „noul instrument consolidează politica companiei şi oferă o mai mare flexibilitate în călătoriile cu avionul. Suntem convinşi că pasagerii Blue Air nu vor fi nevoiţi să renunţe la vacanţa mult dorită mai ales că acum au la dispoziţie şi beneficiile CardAvantaj”. La rândul său Dorin Iancu, Head of Retail Banking Sales, Credit Europe Bank, a subliniat că instituţia pe care o reprezintă “e prima bancă din România care a facilitat cumpărarea de servicii de transport aerian în rate fără dobândă prin intermediul CardAvantaj. Acum am ales să trasferăm această facilitate şi în online. Serviciul este unul inovator. Salutăm parteneriatul cu Blue Air”.