<strong>LA OTOPENI: Terminal de 60 de milioane de euro</strong>

De  la sfârşitul lunii trecute Aeroportului Internaţional Henri Coandă de  la Bucureşti şi-a completat capacitatea de operare a pasagerilor prin  deschiderea unui nou terminal. Finalizarea acestuia face parte din Faza a  III-a a programului de dezvoltare,  demarat în august 2009. Valoarea  investiţiei se ridică la  60 de milioane de euro.

Noul terminal a fost proiectat pentru a răspunde şi cerinţelor  impuse de aderarea României la spaţiul Schengen. Numărul porţilor de  îmbarcare/debarcare a crescut de la 5 la 14. În prezent terminalul  dispune de 24 de puncte de îmbarcare, faţă de 9 câte erau înainte. Pe o  suprafaţă nou construită de 16.600 mp, pasagerii au la dispoziţie  facilităţi performante, circa 1.500 de locuri în sălile de aşteptare,  servicii superioare, susţinute de tehnologii de vârf  integrate într-un  design modern şi expresiv. Suprafaţa utilă totală a aeroportului  internaţional este de 24.000 de metri pătraţi. La finalizarea Fazei a  III-a a programului „Dezvoltarea şi Modernizarea Aeroportului  Internaţional Henri Coandă Bucureşti”, operaţiuni ce se vor încheia anul  viitor, capacitatea de prelucrare va fi de 6 milioane pasageri pe an,  faţă de 4,5 milioane în prezent.

Ministrul Anca Boagiu sublinia cu prilejul inaugurării  terminalului: “Dacă în anul 2005 s-a înregistrat un trafic de 3.000.0000  de pasageri, în 2010 am avut aproape 5.000.000 de pasageri. Pentru anul  2011 (care includ şi traficul de pasageri de pe aeroportul Băneasa –  circa 2.000.000 de pasageri) estimăm un trafic de aproximativ 7.250.000  de pasageri, iar pentru 2015, aproape 12.000.000 de pasageri. Aeroportul  Henri Coandă va deveni, într-un viitor apropiat un veritabil hub  regional”.
Inaugurarea noului terminal a fost marcată şi de primul zbor  al companiei naţionale TAROM, cu o aeronavă Boeing 737-700, decorată cu  insemnele  SkyTeam, alianţă la care a aderat în iunie 2010.

<strong>S-a schimbat garda la TAROM şi ROMATSA </strong>
Gabriela Bordea a preluat funcţia de director general al  companiei naţionale TAROM. Aceasta a înlocuit-o pe Ruxandra Brutaru,  care a demisionat în luna martie. Bordea şi-a început activitatea la  TAROM în anul 1973. "De-a lungul carierei sale el a lucrat în sectoare  ale Direcţiei de marketing şi vânzări. Între anii 1982 şi 1985 a fost  reprezentantă al companiei Tarom la Paris, iar 1990 şi 1996  la  Bruxelles, iar în perioada 1999-2004 la biroul de la Tel Aviv. Până în  2009 Bordea a ocupat funcţia de şef al Departamentului de vânzări, iar  din 2009 a ocupat pe cea de director de marketing şi vânzări al Tarom”,  se arată într-un comunicat al companiei naţionale.

De la începutul acestei luni şi ROMATSA are un nou lider. În  funcţia de director general al fost numit Adrian Remus Şerban. El îl  înlocuieşte pe Bogdan Donciu ce a fost numit consilier personal al  ministrului Transporturilor, Anca Boagiu, pe probleme de aviaţie.  ROMATSA, a fost infiinţată în 1991 şi activeaza în domeniul serviciilor  de trafic aerian, furnizate atât aeronavelor civile cât şi aeronavelor  care aterizează sau decolează de pe aeroporturile din România. Compania  este subodonată de asemenea Ministerului Transporturilor.
……………………………………………….

<strong>BLUE AIR te scapă de şef</strong>

<a href="http://www.travellermagazin.ro/arhiva/wp-content/uploads/2011/06/Blue-Air-2.jpg"><img class="alignleft size-medium wp-image-329" title="Blue-Air-2" src="http://www.travellermagazin.ro/arhiva/wp-content/uploads/2011/06/Blue-Air-2-300x199.jpg" alt="" width="300" height="199" /></a>Dar doar pe perioada unei mini-vacanţe all inclusive pentru 18 colegi de birou. Acesta este doar premiul cel mare al Concursului GET RID OF YOUR BOSS lansat de Blue Air, prima companie de smart flying din România. Conceptul s-a născut din dorinţa de a relaxa atmosfera la serviciu, la birou! Este vorba de un original concurs pentru… subalterni. Şeful are inclus doar biletul de avion dus, nu are cazare, masă şi nici retur! Concursul se desfăşoară în perioada 1 - 30 aprilie.

După cum ne-a precizat Florentina Tatu, directorul de promovare al companiei Blue Air “angajaţii vor trebui să intre pe pagina de internet www.getridofyourboss.ro, să îşi creeze şi denumească un avion virtual, să îşi aleagă una dintre destinaţiile Blue Air unde doresc sa călătorească cu echipa de la birou şi să invite colegii să urce la bord. E importantă înscrierea şefilor, pentru că Blue Air le va da vestea cea mare. Pentru mai multe şanse în obţinerea celor 3 premii puse-n joc, participanţii sunt invitaţi să posteze un film cât mai original, cu mesajul lor pentru şef, pe www.peteava.ro/getrid. Apoi, ei trebuie să distribuie link-ul filmului pe pagina de Facebook Get Rid of Your Boss ca să-i voteze cunoscuţii (voturile de pe site-ul www.getridofyourboss.ro se vor cumula cu cele din contul de Facebook)”. În final vor fi desemnate câştigătoare trei echipe. Premiul cel mare va fi ales prin tragere la sorţi. Pentru celelalte două premii, concurează echipele cu cele mai multe voturi. Blue Air va asigura transportul spre destinaţia aleasă, Garanti Bank achită cazarea şi masa iar Vodafone premiază cu smartphone-uri!

………………………………………..

<strong>SNAGOV: CENTRU AERONAUTIC DE EXCELENŢĂ</strong>

<a href="http://www.travellermagazin.ro/arhiva/wp-content/uploads/2011/06/centru-aeronautic-Snagov.jpg"><img class="alignleft size-medium wp-image-330" title="centru-aeronautic-Snagov" src="http://www.travellermagazin.ro/arhiva/wp-content/uploads/2011/06/centru-aeronautic-Snagov-300x225.jpg" alt="" width="300" height="225" /></a>Anca Boagiu, Ministrul Transporturilor şi Infrastructurii a anunţat înfiinţarea unui Centru de excelenţă regional pentru pregătirea şi perfecţionarea personalului aeronautic civil. Decizia survine într-un moment în care aviaţia civilă din România apelează tot mai mult la cursuri de specializare pentru personalul propriu la centre similare din Europa sau din lume, cu costurile aferente extrem de ridicate. În acelaşi timp, înfiinţarea unui Centru regional de excelenţă întăreşte poziţia aviaţiei civile din România în regiune.

“Noua instituţie profesională este capabilă să asigure specializarea şi perfecţionarea personalului aeronautic civil, să acorde consultanţă de specialitate pe domenii diverse, dar şi să permită implicarea specialiştilor români în activităţi internaţionale de susţinere a unor programe de anvergură. Noua instituţie este consolidată de Autoritatea Aeronautică Civilă Română (AACR), Administraţia Română a Serviciilor de Trafic Aerian (ROMATSA), TAROM, Compania Naţională Aeroporturi Bucureşti (CNAB). La dezvoltarea facilităţilor centrului vor colabora şi Şcoala Superioară de Aviaţie Civilă şi Aeroclubul României” - a precizat ministrul Boagiu.

Sediul centrului va fi amplasat la Snagov şi va beneficia de infrastructura complexului deţinut de Societatea Feroviară de Turism, se precizează într-un comunicat al Ministerului Transporturilor.
...................................................................................

<strong>SE NAŞTE O NOUĂ LUME</strong>
Tarom şi Airbus se concentrează pe biocombustibili
Un proiect al cărui centru va fi amplasat în România prevede că ţara noastră va dezvolta o reţea de producţie şi comercializarea a biocombustibililor pentru transportul aerian. Bio-kerosenul va fi produs în cadrul unui parteneriat consolidat de către compania naţională TAROM şi constructorul de aeronave AIRBUS împreună cu un consorţiu de investitori. “Acesta este primul proiect european care va reuni fermierii, rafinăriile şi o companie aeriana pentru susţinerea comercializarii biocombustibililor produşi” - precizează, într-un comunicat, Paul Nash, directorul diviziei de energii alternative al Airbus. Oficialii Airbus nu au dat detalii privitoare la valoarea investiţiei şi nici despre zona în care va fi amplasat viitorul centru de producţie.

Din informaţiile disponibile proiectul are în vedere utilizarea unei varietăţi de surse de biomasă pentru materia primă. El va pune accent pe camelină un suport cu un potenţial energetic ridicat. Camelina se cultivă în România şi este folosită de fermieri în egală măsură ca hrană de calitate pentru animale. În cadrul proiectului managementul va fi asigurat de către o organizaţie non-guvernamentală românească. Consorţiul de proiect va colabora cu Facultatea de Agronomie Bucureşti şi cu Centrul de Biotehnologie al Facultăţii de Medicină Veterinară (BIOTEHGEN) în etapa de amenajare a culturilor de camelină, de recoltare şi de producţie.

ALEX BARBU