<strong>Alexander Shtifanov e liderul Champions Flair Crash
<a href="http://www.travellermagazin.ro/arhiva/wp-content/uploads/2014/03/Concurs-Flair1.jpg"><img class="alignnone size-full wp-image-2739" title="Concurs Flair1" src="http://www.travellermagazin.ro/arhiva/wp-content/uploads/2014/03/Concurs-Flair1.jpg" alt="" width="1280" height="852" /></a>
</strong>

Champions Sports Bar &amp; Restaurant în parteneriat cu Exquisite Bar Solutions au organizat ce-a de-a 12-ediție a Champions Flair Crash, unul dintre cele mai cunoscute concursuri de flair bartending din lume. O parte dintre cei mai talentați barmani s-au întâlnit la J.W. Marriott Bucharest Grand Hotel, într-un show absolut inedit. Printre numele importante s-au aflat: Rodrigo Delpech din SUA, de 17 ori campion mondial, Denny Bakiev din Ucraina, câștigătorul celei de-a 11-a ediții a Champions Flair Crash, Tomek Malek din Polonia, triplu campion mondial, Marek Posluszny din Polonia, câștigătorul celei de-a 10-a ediții a Champions Flair Crash, Tom Dyer din Marea Britanie, campion mondial și campionul Angliei etc. Champions Sport Bar a devenit astfel, pentru o seară, scena unor reprezentații spectaculoase, incendiare, cu demonstrații incredibile de dexteritate, și au marcat un eveniment unic în țara noastră.

Juriul - format din Andy Collinson – manager WFA din Marea Britanie, Oliver Pluck - organizatorul Roadhouse, Marius Gogoașă - manager Exquisite Bar Solutions și Costin Bucur – administrator Exquisite Bar Solutions -, a avut o misiune dificilă în a stabili ierahia evoluțiilor de la actuala ediție în care au fost oferite premii în valoare totală de 5.800 de euro. Câștigătorul celei de-a 12-a ediții a Champions Flair Crash a fost desemnat Alexander Shtifanov din Rusia. El a fost secondat de polonezul Posluszny Marek și britanicul Tom Dyer. Pe următoarele locuri s-au clasat Danny Bakiev (Ukraina), Adam Branzyk (Polonia), Roman Zapata (Argentina), Vitaly Colpin (Rusia), Liviu Croitoru (România), Mateo Mellara (Italia), respectiv Slava Belyakov (Rusia).

<strong>MARA ANTON</strong>

<hr />

<strong>IULIA SCAVO în Top 3 european</strong>


Românca Iulia Scavo (fostă Goșea) s-a clasat pe locul trei în finala Concursului Best Sommelier of Europe (Cel mai Bun Somelier din Europa). Cea de-a 14-a ediție a competiției s-a desfășurat sub egida ASI (Asociația Internațională a Somelierilor) la San Remo și Monte Carlo și a reunit participanți din 38 de țări. Primul loc a fost adjudecat de Arvid Rosengren (Suedia), urmat de David Biraud (Franța).
<strong>
Membră a Asociației Somelierilor din România </strong>Iulia Scavo este unul dintre cei mai titrați somelieri din țara noastră. Printre performanțele sale se numără locul 5 în lume (Japonia 2012), titlul de Cel mai bun somelier din Europa Centrală (Ungaria 2012) și Cel mai bun somelier din lume în ape minerale (Chile 2010).

<strong>ALEX BARBU</strong>
<p align="justify"></p>